ഗോവധം ചെയ്യുന്നവരുടെ പണം തീവ്രവാദത്തിനായി ഉപയോഗിക്കുന്നതായി കേന്ദ്രമന്ത്രി മനേക ഗാന്ധി - ഇ വാർത്ത | evartha\nഗോവധം ചെയ്യുന്നവരുടെ പണം തീവ്രവാദത്തിനായി ഉപയോഗിക്കുന്നതായി കേന്ദ്രമന്ത്രി മനേക ഗാന്ധി. ഗോവധത്തിലൂടെ ലഭിക്കുന്ന പണം ബോംബ് നിർമ്മാണത്തിനും മറ്റ് തീവ്രവാദ പ്രവർത്തങ്ങൾക്കും ഉപയോഗിക്കുന്നുണ്ടെന്ന് മനേക ഗാന്ധി അഭിപ്രായപ്പെട്ടു. പാലുതരുന്ന ജീവികളെ കൊല്ലുന്നത് ഇന്ത്യയിൽ കച്ചവടമായി കഴിഞ്ഞു. ഇതിൽ നിന്നും ലഭിക്കുന്ന പണം തീവ്രവാദത്തിന് ഉപയോഗിക്കുകയും ഒടുവിൽ അത് നമ്മളെ തന്നെ ഇല്ലാതാക്കുകയും ചെയ്യുന്നു.\nഎന്തിനാണ് നാം ഇത് അനുവദിക്കുന്നത്? മനേക ഗാന്ധി ചോദിക്കുന്നു. ചൈനയെക്കാൾ മൃഗങ്ങളെ വധിക്കുന്നത് ഇപ്പോൾ ഇന്ത്യയിലാണ്. ഈ മാംസം ബംഗ്ലാദേശിലേക്കും ഗൾഫ് രാജ്യങ്ങളിലേക്കുമാണ് കയറ്റി അയക്കുന്നത്. ഇത് മതപരമല്ല മറിച്ച് പണമാണ് കാരണം.\nഅറവുകാരൻ മുസല്മാനയിരിക്കാം പക്ഷേ പശുവിനെ കൊണ്ട് പോകുന്നവരും പശുവിന്റെ ഉടമസ്ഥരും ഹിന്ദുക്കളും അമുസ്ലീംഗളും ആണ്. ഇതിന് വർഗ്ഗീയതയുമായി ഒരു ബന്ധവുമില്ല, എന്നാൽ ഇത് കച്ചവടത്തിന്റേയും പണത്തിൻ മേലുള്ള അത്യാഗ്രഹവുമാണെന്ന് മനേക ഗാന്ധി പറഞ്ഞു.


ഇത് 2018 ആണ്, നമ്മൾ ജീവിച്ചിരിക്കുന്നിടത്തോളം കാലം നാം സുരക്ഷിതർ അല്ല! - Express Kerala\nഇത് 2018 ആണ്, നമ്മൾ ജീവിച്ചിരിക്കുന്നിടത്തോളം കാലം നാം സുരക്ഷിതർ അല്ല!\nEntertainment Special October 9, 2018 | Published by : Express Kerala Network\nസ്ത്രീകൾക്കെതിരായുള്ള അതിക്രമങ്ങൾ കൂടുന്ന സാഹചര്യമാണ് നിലവിൽ ഉള്ളത്. ഈ അതിക്രമങ്ങൾക്ക് എതിരായി പ്രക്ഷോഭങ്ങളും മീ ടൂ പോലെയുള്ള ക്യാമ്പയിനുമൊക്കെ ലോകത്തെങ്ങും ശക്തമാകുന്നുണ്ട്. ഈ സാഹചര്യത്തിലാണ് ഇത്തരം ലൈംഗീക ചൂക്ഷണങ്ങൾക്ക് എതിരായുള്ള കവിതയുമായി അമേരിക്കൻ ഗായികയായ ഹോൾസെ എത്തുന്നത്. ‘എ സ്റ്റോറി ലൈക് മൈൻ’ എന്ന കവിതയാണ് ഹോൾസെ രചിച്ചിരിക്കുന്നത്. ഈ ജനുവരിയിൽ ന്യൂ യോർക്ക് നഗരത്തിൽ നടന്ന സ്ത്രീകളുടെ മാർച്ചിലാണ് ഹോൾസെ ഗാനം ആലപിച്ചത്. ഇപ്പോൾ സമൂഹ മാധ്യമങ്ങൾ ഒന്നാകെ ആ കവിത ഏറ്റെടുക്കുകയാണ്.\nഏറെ തീവ്രമായ വാക്കുകളാൽ രചിച്ചിരിക്കുന്ന കവിതയിൽ, പറയുന്ന ഓരോ വാക്കുകളും ഇന്നത്തെ ഭീതിജനകമായ അവസ്ഥയുടെ നേർ കാഴ്ചകളാണ്. “എനിക്ക് പ്രസംഗങ്ങൾ ഒന്നും പറഞ്ഞു ശീലമില്ല. അതിനാൽ തന്നെ എന്റെ വരികളിലൂടെയാണ് ഞാൻ പറയാൻ ആഗ്രഹിക്കുന്നത്,” എന്നാണ് ആഷ്‌ലെ നിക്കോലെറ്റ് മാർച്ചിൽ പറഞ്ഞത്. ശേഷം അതി തീവ്രമായ ആ വരികളും ആലപിച്ചു. കുട്ടി ആയിരിക്കുമ്പോൾ ലൈംഗീകമായി ചൂക്ഷണം ചെയ്യപ്പെട്ടതും, തന്റെ പ്രീയപ്പെട്ട സുഹൃത്ത് പീഡിപ്പിക്കപ്പെട്ടതും ഒക്കെയാണ് കവിതയുടെ തന്തു.\nഅത് 2009 ആയിരുന്നു എന്നും, എനിക്ക് 14 വയസ്സ്, ഞാൻ കരയുകയായിരുന്നു എന്നാണ് കവിത തുടങ്ങുന്നത്. താൻ അനുഭവിച്ച പീഡനങ്ങളും തുടർന്ന് ജീവിതം ഇന്ന് എത്തി നിൽക്കുന്ന അവസ്ഥയിലേക്ക് നീങ്ങിയതും ഒക്കെ ഹോൾസെ കവിതയിൽ പറയുന്നുണ്ട്. കണ്ണുകൾ നിറയാതെ ആ കവിത കേൾക്കാൻ കഴിയില്ല. അത്ര പ്രസക്തമായ വരികളും വസ്തുതകളുമാണ് അവർ നമുക്ക് മുന്നിൽ നിരത്തുന്നത്. കവിത അവസാനിക്കുമ്പോൾ ഹോൾസെ മറ്റൊരു കാര്യം കൂടി മുന്നോട്ട് വയ്ക്കുന്നുണ്ട്. ഇത്തരം അനുഭവങ്ങൾ സ്ത്രീകൾ തീർച്ചയായും പുറത്തു പറയണം എന്നും പ്രതികരിക്കണം എന്നും. ഹോൾസെയുടെ വാക്കുകളിലെ ഏറ്റവും പ്രസക്തമായ വരിയാണ് “ഇത് 2018 ആണ്, ഞാൻ ഒരു കാര്യം തിരിച്ചറിഞ്ഞു, നമ്മൾ ജീവിച്ചിരിക്കുന്നിടത്തോളം കാലം നാം സുരക്ഷിതർ അല്ല.”\nഎ സ്റ്റോറി ലൈക് മൈൻ\nവിവാഹവാഗ്ദാനം നല്‍കി പീഡിപ്പിച്ചു; ബിനോയ് കോടിയേരിക്കെതിരെ പരാതിയുമായി യുവതി\nവിങ്ങ് കമാന്‍ഡര്‍ക്ക് കവിതയിലൂടെ ആദരവ് നൽകി സോഹൻ റോയ്\nവത്തിക്കാന് സ്ഥാനപതി ലൈംഗികമായി സ്പര്‍ശിച്ചു; പരാതിയുമായി കീഴ്ജീവനക്കാരന്\nകവിത മോഷണം; ജനാഭിമാന സംഗമത്തില് നിന്ന് ദീപാ നിശാന്തിനെയും ശ്രീചിത്രനെയും ഒഴിവാക്കി


സാംസങ്ങില് നിന്നും ഗാലക്സി ടാബ്3സീരീസ് ടാബ്ലറ്റുകള് :: Janmabhumi Daily\nSaturday 20 July 2013 7:31 pm IST\nകൊച്ചി: സാംസങ്ങ് ഇലക്ട്രോണിക്സ് ഗാലക്സി ടാബ്3 ശ്രേണിയില് പെട്ട രണ്ട് പുതിയ ടാബ്ലറ്റുകള് വിപണിയിലെത്തിച്ചു. 8 ഇഞ്ച് സ്ക്രീന് വലിപ്പമുള്ള ഗാലക്സി ടാബ്3 311 ഉം7ഇഞ്ച് സ്ക്രീന് വലിപ്പമുള്ള ഗാലക്സി ടാബ്3 211 ഉം ആണ് പുതിയ ടാബ്ലറ്റുകള്.\n1.5 ജിബി റാമോടുകൂടിയ 1.5 ജിഗാഹെര്‍ട്സ് ഡ്യൂവല്‍കോര് പ്രോസസറാണ് ഗാലക്സി ടാബ്3 311 ന് ശക്തി പകരുന്നത്. ആന്‍ഡ്രോയ്ഡ് ജെല്ലിബീന് 4.2 ആണ് ഓപ്പറേറ്റിംഗ് സിസ്റ്റം. 16 ജിബി ഇന്റേണല് മെമ്മറിയുമുണ്ട്. മൈക്രോ എസ്ഡി കാര്‍ഡ് വഴി 64 ജിബി വരെ മെമ്മറി ഉയര്‍ത്താം. 4450 എംഎഎച്ച് ആണ് ബാറ്ററിയുടെ കരുത്ത്.5മെഗാപിക്സല് റിയര് ക്യാമറയ്ക്കു പുറമേ വീഡിയോ കോളിംഗിനായി 1.9 മെഗാപിക്സല് ഫ്രണ്ട് ക്യാമറയും ഉണ്ട്.\n3 ജി സൗകര്യത്തോടുകൂടിയ മോഡലിന് 25,725 രൂപയും വൈഫൈ മാത്രമുള്ള മോഡലിന് 21,945 രൂപയുമാണ് വില. ഗാലക്സി ടാബ്3 211 ന് 1.2 ജിഗാഹെര്‍ട്സ് ഡ്യൂവല് കോര് പ്രോസസറാണുള്ളത്. റാം 1 ജിബി. 8 ജിബി ഇന്റേണല് മെമ്മറി 32 ജിബി വരെ വര്‍ധിപ്പിക്കാം. 4000 എംഎഎച്ച് ആണ് ബാറ്ററി. ജെല്ലിബീന് 4.1 ഓപ്പറേറ്റിംഗ് സിസ്റ്റവും3മെഗാപിക്സല് റിയര് ക്യാമറയുമുണ്ട്. ഫ്രണ്ട് ക്യാമറ 1.3 മെഗാപിക്സല്. വില 17,745 രൂപ.\nസാംസങ്ങ് ഗാലക്സി എസ്4 സൂം, ഗാലക്സി എസ്4 മിനി വിപണിയില്\nറെയ്ഡ്: ഐ.എ.എസ് ഓഫീസറുടെ വീട്ടില് നിന്നും3കോടി പിടിച്ചു\nസാംസങ്ങ് വിറ്റഴിച്ചത് 10 ദശലക്ഷം ഗാലക്സി ഫോണുകള്\nസാംസങ്ങിന്റെ ഗാലക്സി എസ് ഈ മാസം വിപണിയില്\nശിവാനന്ദലഹരി - 3\nഗോള്‍മഴയില് സമനില (ചിലി3- മെക്‌സിക്കോ 3)


sujanika / സുജനിക: ഐതിഹ്യമാല 100 വർഷം\nഐതിഹ്യമാല പുസ്തകരൂപത്തിൽ പ്രസിദ്ധപ്പെടുത്തിയതിന്റെ നൂറാം വാർഷികം ആണ് 2009. ‘ലക്ഷ്മീഭായി’ എന്ന മാസികയുടെ പത്രാധിപരായ വെള്ളായ്ക്കൽ നാരായണമേനോൻ ആണ് ആദ്യമായി ഐതിഹ്യമാലയുടെ ആദ്യഭാഗം പ്രസിദ്ധപ്പെടുത്തിയത്.ഇതിന്റെ പ്രസ്താവനയിൽ ഗ്രന്ഥകർത്താവ് കൊല്ലവർഷം 5-9-1084 എന്നും ഇംഗ്ലീഷ് വർഷം 17-4-1909 എന്നും രേഖപ്പെടുത്തിയിട്ടുണ്ട് .ആദ്യ 8 വോളിയങ്ങൾ 1909 മുതൽ 1934 വരെയുള്ള കാലത്താണ് പ്രസിദ്ധപ്പെടുത്തുന്നത്.\nആദ്യകാല പ്രസാധകർ മംഗളോദയം കമ്പനിയായിരുന്നു. 1985ൽ ‘കൊട്ടാരത്തിൽ ശങ്കുണ്ണി സ്മാരകസമിതി‘ രൂപീകരിച്ചു.ഈ സമിതിയാണ് പിന്നീട് പുസ്തകം ഇറക്കിയത്. പലകാലങ്ങളിലായി സമ്പൂർണ്ണകഥകൾ 18 പതിപ്പുകൾ ഇറങ്ങി. 2004 ലെ 18ആം പതിപ്പ് ഇറക്കുന്നത് കൊട്ടാരത്തിൽ ശങ്കുണ്ണിയുടെ 150 ആം ജന്മദിനത്തിലായിരുന്നു.പിന്നീട് 2005ൽ ഡിസിബുക്സ് 19ആം പതിപ്പ് പ്രസിദ്ധീകരിച്ചു.\nഐതിഹ്യമാലയുടെ വായനവൈപുല്യം ഇതുകൊണ്ട്തന്നെ നമുക്ക് മനസ്സിലാക്കാം.\nഐതിഹ്യമാല എക്കാലത്തേയും വായനാസാമഗ്രി\nഇവിടെയുള്ള ഇന്നത്തെ മുതിർന്നവായനക്കാരെല്ലാം കുട്ടിക്കാലത്ത് വായനതുടങ്ങുന്നത് ‘ഐതിഹ്യമാലയിൽ‘ നിന്നാവും. ഐതിഹ്യമാല മാത്രമല്ല, വിക്രമാദിത്യ കഥകൾ, പഞ്ചതന്ത്രകഥകൾ, ശീലാവതീചരിതം, വടക്കൻപാട്ടുകൾ, രാമായണം കിളിപ്പാട്ട് എന്നിവയും അന്നത്തെ വായനാസാമഗ്രികളായിരുന്നു. ഇന്നത്തെപ്പോലെ പുസ്തകങ്ങൾ അധികമില്ലെങ്കിലും ഉള്ളവ എല്ലാം തന്നെ നന്നായി വായിച്ചിരുന്നു.വയന തന്നെ ഒരു കൃതി ഒരിക്കൽ വായിക്കുക എന്നതായിരുന്നില്ല, ഓരോന്നും പലവട്ടം വായിച്ചിരുന്നു.\nഇവയൊക്കെ കേരളീയന്റെ വായനാശീലം വളർത്തിയ കൃതികളാണ്. വായനാശീലം മാത്രമല്ല, കഥാകൌതുകവും കാവ്യാനുശീലനവും വളർത്തി.വായനയും തുടന്ന് വായിച്ചതിനെ സംബന്ധിച്ച വിപുലമായ ചർച്ചകൾ ഉണ്ടാക്കി.നല്ലസാഹിത്യവും മോശം സാഹിത്യവും തിരിച്ചറിയപ്പെട്ടു. സാഹിത്യാസ്വാദനക്കളരികളായി ഇക്കൃതികൾ ഇവിടെ പ്രവർത്തിച്ചു.\nകുട്ടികളിൽ ഐതിഹ്യമാ‍ല വമ്പിച്ച സ്വാധീനം ചെലുത്തി.കൌതുകകരങ്ങളായ കഥകൾ എന്ന നിലയിൽ മാത്രമല്ല, ഇതൊക്കെ നമ്മുടെ നാട്ടിൽ നടന്ന സംഭവങ്ങളാണെന്ന ഉറച്ച വിശ്വാസവും കുട്ടികൾക്ക് ഉണർവേകി. ചരിത്രാംശങ്ങൾ ഭാവനയിൽ പൊതിഞ്ഞു ആരെയും വശീകരിക്കുന്ന ഭാഷയിൽ എഴുതാൻ കൊട്ടാരത്തിൽ ശങ്കുണ്ണിക്ക് കഴിഞ്ഞു. കുട്ടികളെ വശീകരിച്ചതുപോലെ ഐതിഹ്യമാല മുതിർന്നവർക്കും വളരെവളരെ ഇഷ്ടപ്പെട്ടു. ഏതുപ്രാ‍യത്തിലും വായിക്കാൻ കൊള്ളുന്ന ഒന്നായി. ഗ്രന്ഥകാരന്റെ മിടുക്കാണ് ഇതു കാണിക്കുന്നത്. ഉള്ളടക്കത്തിലും ഭാഷാശൈലിയിലും കാവ്യാത്മകതയിലും ഉള്ള മികവ് മികച്ചതാണ്. ഭാഷയുടെ ലാളിത്യവും ഭംഗിയും എക്കാലത്തും കൌതുകം നൽകും.മറ്റൊന്ന് എഴുത്തുകാരന്റെ ആത്മാർഥതയാണ്. എഴുതിത്തുടങ്ങുമ്പോൾ തന്നെ ഇതൊരു ഐതിഹ്യമാണെന്ന് മറന്ന് പോകുന്നു എഴുത്തുകാരൻ. താൻ സ്വയം വിശ്വസികുന്ന ചില സംഗതികളാണ് എഴുതുന്നതെന്ന ഭാവം നമുക്ക് മനസ്സിലാകും.അത്രമേൽ ഉള്ളടക്കവുമായി അടുപ്പം കൈവരിക്കുന്നു. അതേഅടുപ്പം വായനക്കരനും ലഭിക്കുന്നു. ഇത് നമ്മെ വീണ്ടും വീണ്ടും വായിക്കാൻ പ്രേരിപ്പിക്കുന്നു. ഐതിഹ്യങ്ങളിൽ ജീവിച്ച എഴുത്തുകാരനാണ് കൊട്ടാരത്തിൽ ശങ്കുണ്ണി. എന്നാൽ ഈ ആർജവം ഒരിക്കലും പക്ഷപാതപരമാവുന്നുമില്ല. എല്ലാ ഐതിഹ്യങ്ങളേയും ഒരേ അളവിൽ വിശ്വസിക്കുകയും അതിൽ ഇടപെടുകയും ചെയ്യുന്നു. വസ്തുതകളിലെ സത്യസന്ധത പ്രധാനപ്പെട്ടതുതന്നെ.നോക്കു:“കായംകുളം കൊച്ചുണ്ണിയെക്കുറിച്ച് കേട്ടിട്ടില്ലാത്തവരായി തിരുവിതാംകൂറിലെന്നല്ല, കേരളത്തിൽത്തന്നെ അധികം പേരുണ്ടായിരിക്കുമെന്നു തോന്നുന്നില്ല. എന്നാൽ കൊച്ചുണ്ണി ഒരു വലിയ കള്ളനും അക്രമിയും ആണെന്നാണ് മിക്കവരുടേയും ബോധം.വാസ്തവത്തിൽ അയാൾ ഒരു സത്യവാനും മര്യാദക്കാരനും കൂടിയായിരുന്നു. പരസ്പരവിരുദ്ധങ്ങളായ ഈ ഗുണങ്ങൾ എല്ലാം കൂടി ഒരാളിലുണ്ടായിരിക്കുന്നതെങ്ങനെയെന്നു ചിലർ വിചാരിച്ചേക്കാം. അത് എപ്രകാരമെന്നു പിന്നാലേവരുന്ന സംഗതികൾകൊണ്ട് ബോധ്യപ്പെടുമെന്നു മാത്രമേ ഇപ്പോൾ പറയുന്നുള്ളൂ.” (കായംകുളം കൊച്ചുണ്ണി)\nഒരു രാജ്യത്തിന്റെ ഐതിഹ്യങ്ങൾ ആർക്കും തള്ളിക്കളയാവുന്ന ചവറല്ല. അതിശയോക്തിയും അന്ധവിശ്വാസവും ഭാവനയും ഒക്കെ ഉണ്ടെങ്കിലും ചരിത്രസത്യങ്ങളുടെ പൊൻ‌തൂവലുകൾ ഏത് ഐതിഹ്യത്തിലും ഉണ്ട്.ദേശചരിത്രവും മതപരവും സാമൂഹികവുമായ അംശങ്ങളും ഇതിലൊക്കെയുണ്ട്. ഐതിഹ്യം രൂപപ്പെടുന്നകാലത്തെ ആചാരോപചാരങ്ങൾ, ഭാഷ,സംഭാഷണരീതി, നാട്ടുനടപ്പുകൾ, ജീവിതരീതികൾ, പരിസ്ഥിതി, ആരോഗ്യശീലങ്ങൾ തുടങ്ങി നിരവധി സംഗതികൾ എന്നും നമുക്ക് അറിയേണ്ടുന്നവയായി ഇതിലൊക്കെ ഉണ്ട്.സാധാരണ വായനക്കാർക്ക് മാത്രമല്ല ചരിത്രകാരന്മാർക്കും ഐതിഹ്യങ്ങൾ നിഷ്കർഷിച്ചു വായിക്കാനുള്ളവതന്നെയാണ്.\n“ മലയാളഭാഷയുടെ പരിഷ്കാരാഭിവൃദ്ധികൾക്കായി സർവാത്മനാ പരിശ്രമിച്ചുകൊണ്ടിരുന്ന മഹാനും ‘മലയാളമനോരമ’ പത്രം, ‘ഭാഷാപോഷിണി’ മാസിക എന്നിവയുടെ നിർമ്മാതാവുമായ പരേതനായ കെ.എ. വർഗീസുമാപ്പിള അവർകൾ കോട്ടയത്തുവന്നു സ്ഥിരവാസം തുടങ്ങിയ കാലം മുതൽ ആജീവനാന്തം അദ്ദേഹം ഭാഷാവിഷയമായി ചെയ്തിട്ടുള്ള പരിശ്രമങ്ങളെല്ലാം എന്നെക്കൂടി ഒരു ഭാഗഭാക്കാക്കിവെച്ചുകൊണ്ടാണ് ഇരുന്നിരുന്നതെന്നുള്ള വാസ്തവം അദ്ദേഹത്തേയും എന്നെയുംപറ്റി അറിവുള്ളവർക്കൊക്കെ അറിയാവുന്നതാണ്.ഞങ്ങൾ രണ്ടുപേരും കൂടി മനോരമആപ്പീസിലിരുന്ന് പത്രസംബന്ധമായും മറ്റും ഓരോന്ന് എഴുതുക, വായിക്കുക, തിരുത്തുക മുതലായി അന്നന്ന് തീർക്കേണ്ട ജോലികൾ ചെയ്തു തീർത്താൽ പകലേ നാലുമണിക്കുശേഷം കുറച്ചു സമയം സ്വൈരസല്ലാപം ചെയ്തു വിശ്രമിക്കുന്നതിനുകൂടി അദ്ദേഹം നിശ്ചയിച്ചിരുന്നു. ആ സമയത്ത് അദ്ദേഹത്തിന്റേയും എന്റേയും സ്നേഹിതന്മാരും സരസന്മാരുമാരുമായി ചില മാന്യന്മാർകൂടി വന്നുചേരുകയും പതിവായിരുന്നു. അങ്ങനെ ഞങ്ങൾ എല്ലാവരുംകൂടി ചില നേരമ്പോക്കുകളും ഫലിതങ്ങളും പറഞ്ഞുരസിച്ചുകൊണ്ടിരുന്ന മധ്യേ പ്രസംഗവശാൽ ഒന്നു രണ്ടു ദിവസം ഞാൻ ചില ഐതിഹ്യങ്ങൾ പറയുകയും അവ വർഗീസുമാപ്പിള അവർകൾക്ക് വളരെ രസിക്കുകയും അതിനാൽ പിന്നെയും ചിലപ്പോൾ വല്ല ഐതിഹ്യങ്ങളും പറയുന്നതിന്ന് അദ്ദേഹം ആവശ്യപ്പെടുകയും ഞാൻ പറയുകയും ചെയ്തു. ക്രമേണ മിക്കവാറും അതൊരു പതിവായിത്തീർന്നു. അങ്ങനെ കുറച്ചുകാലം കഴിഞ്ഞപ്പോൾ ഒരു ദിവസം മിസ്റ്റർ വർഗീസ്മാപ്പിള –ഈ ഐതിഹ്യങ്ങളെല്ലാം ഇങ്ങനെ വെറുതെ പറഞ്ഞുകളഞ്ഞാൽ പോരാ, ഇവയിൽ അനേകം നേരമ്പോക്കുകളും അതിശയോക്തികളും അസംബന്ധങ്ങളും ഉണ്ടെകിലും നാം അറിഞ്ഞിരിക്കേണ്ടുന്നവയായ പല തത്വങ്ങളും സാരാംശങ്ങളുംകൂടിയുണ്ട്.അതിനാൽ ഇവയെല്ലാം ഒന്നെഴുതണം.നമുക്ക് മനോരമയിലും ഭാഷാപോഷിണിയിലുമായി പ്രസിദ്ധപ്പെടുത്താം……“(കൊട്ടാരത്തിൽ ശങ്കുണ്ണിയുടെ ‘പ്രസ്താവന’)\nമലയാളത്തിന്റെ ആദ്യകാല കഥാസാഹിത്യമെന്ന നിലയിലാണ് ഐതിഹ്യമാലയെ കാണേണ്ടത്. കഥകൾ വാമൊഴിയായിരുന്നത് വരമൊഴിയായിത്തീരുകയായിരുന്നു ഐതിഹ്യമാലയിലൂടെ. പ്രസ്താവനയിൽ കൊട്ടാരത്തിൽ ശങ്കുണ്ണി അത് സൂചിപ്പിക്കുന്നുണ്ട്. നേരമ്പോക്കിനുവേണ്ടി പറഞ്ഞുതുടങ്ങിയതാണ് ഇതിലെ കഥകൾ. കേൾവിക്കാർക്കിഷ്ടമായതുകൊണ്ട് അവരത് പ്രോത്സാഹിപ്പിച്ചു. പറഞ്ഞു കളഞ്ഞാൽ പോര, എഴുതിവെക്കണം, പ്രസിദ്ധീകരിക്കണം എന്നു തീരുമാനിച്ചു.എല്ലാ കഥകളും ആദ്യംമനമൊഴിയും തുടർന്ന് വാമൊഴിയും പിന്നീട് വരമൊഴിയും ആയിത്തീരുകയാണല്ലോ. കഥ ആദ്യം മനസ്സിലാണ് രൂപപ്പെടുന്നത്. അതിനും മുൻപ് സമൂഹമനസ്സിലാണ് കഥകൾ ഉരുവം കൊള്ളുന്നത്. സമൂഹമനസിൽ രൂപപ്പെടുന്നകഥ പലരിലൂടെയും കടന്നുപോരുകയും പലരൂപപരിവർത്തനങ്ങൾക്ക് വിധേയമാകുകയും ചെയ്യും. അതുകൊണ്ടുതന്നെ പാഠഭേദങ്ങൾ പ്രാദേശികമായിപ്പൊലും ഉണ്ടാവുന്നു.\nഐതിഹ്യമാലയിൽ 126 കഥകളാണ് ചേർത്തിരിക്കുന്നത്. തീർച്ചയായും കേരളത്തിൽ പ്രസിദ്ധമായിട്ടുള്ള 126 എണ്ണം തന്നെയാണിവ. എന്നാൽ കേരളത്തിൽ നിലവിലുള്ള മുഴുവൻ ഐതിഹ്യങ്ങളുടേയും ഒരു പൂർണ്ണ സമ്പുടം എന്നിതിനെ പറഞ്ഞുകൂടാ.വിവിധ പ്രദേശങ്ങളിൽ, ജാതികളിൽ, മതങ്ങളിൽ, സമൂഹങ്ങളിൽ പ്രചാരത്തിലുള്ള ഐതിഹ്യങ്ങൾ തീർചയായും ആയിരക്കണക്കിനാണ്. എഴുതിവെക്കുമ്പോൾ വളരെ ചെറുതും വലുതുമായവ ഉണ്ട്. ആദിവാസിസമൂഹങ്ങളിലാണ് ഒരുപക്ഷെ ഏറ്റവും കൂടുതൽ ഐതിഹ്യങ്ങളുള്ളത്. അവരുടെ സമൂഹജീവിതം മിക്കാവറും നിയന്ത്രിക്കുന്നതുതന്നെ ഐതിഹ്യങ്ങളാണല്ലോ. ആചാരങ്ങൾ , ആരാധനകൾ.. ഒക്കെത്തന്നെ ഐതിഹ്യാധിഷ്ഠിതം ആണല്ലോ. നീതി ധർമ്മബോധം തുടങ്ങിയ സംഗതികളും ഐതിഹ്യങ്ങളിൽ ഊന്നിയുള്ളതാണ്.\nപൊതു പ്രസക്തിയില്ലാതെ ജാതി മത സമൂഹങ്ങളിൽ മാത്രം ജനിച്ചുവളർന്ന്‌ജീവിക്കുന്ന ഐതിഹ്യങ്ങളുണ്ട്.പലക്ഷേത്രങ്ങളുടേയും പ്രധാനവാതിലുകളിൽ ഒന്നു തുറക്കാത്തവയുണ്ട്. ചിലപ്രത്യേക ചടങ്ങുകളിൽ മാത്രം തുറക്കുന്ന വാതിലുകൾ ഉണ്ട്. ഈ വാതിലുകൾ എന്നും അടഞ്ഞുകിടക്കുന്നതിന്നുപിന്നിൽ കഥകളുണ്ട്. ഭഗവതിമാർ ഭയന്ന് അടച്ചവ, ആന/ കോമരം/ രാജാവ് /ഭക്തൻ/ഭക്ത തുടങ്ങിയവർ അടച്ചവ, ചിലവാശികളിൽ അടഞ്ഞുപോയവ, എന്നിങ്ങനെ..വിളവിലെ ആദ്യപങ്ക് ക്ഷേത്രങ്ങളിൽ നൽകുന്നതിന്നുപിന്നിൽ ഇതുപോലുള്ള ഐതിഹ്യങ്ങൾ ഉണ്ട്.സ്ഥലനാമങ്ങൾക്കു പിന്നിൽ മുഴുവൻ ഐതിഹ്യങ്ങളാണ്. ഇതു പലപ്പോഴും പുരാണകഥാപാത്രങ്ങളുമായി ബന്ധപ്പെടുന്നു. ഭീമനാടും പാത്രക്കടവും ഒക്കെ ഇങ്ങനെ കഥകളുടെ പശ്ചാത്തലമുള്ളതാണ്.ക്ഷേത്രങ്ങൾ പള്ളികൾ എന്നിവയുടെ ഉൽ‌പ്പത്തി ഐതിഹ്യങ്ങളിൽ ഊന്നിയാണല്ലോ.\nഇതുപോലുള്ള നിരവധികഥകൾ ഐതിഹ്യങ്ങൾ ഇനിയും സംഭരിച്ചു പ്രസിദ്ധീകരിക്കാനിരിക്കുന്നേ ഉള്ളൂ. ലോകത്താകെ നോക്കിയാൽ ചേട്ടാഭഗവതിയുടെ (ജ്യേഷ്ഠാ എന്നു സംസ്കൃതീകരിച്ചു പറയുന്നു. ) പ്രതിഷ്ഠയുള്ള ഒരേഒരു ക്ഷേത്രം തച്ചനാട്ടുകരയിൽ ഉണ്ടായിരുന്നു. ചൂലും മുറവും ആയിരുന്നത്രേ പ്രതിഷ്ഠ.എല്ലായിടത്തും ശ്രീഭഗവതിയെ പ്രതിഷ്ഠിച്ചപ്പോൾ (ഒരുപക്ഷെ അതിൽ പ്രതിഷേധിച്ചാകാം?) തച്ചനാട്ടുകരയിലെ പഴയ‌ആളുകൾ ചേട്ടാഭഗവതിയെ പൂജിക്കാൻ തുടങ്ങി. അതുപോലെതന്നെ ജാതിമതഭേദമില്ലാതെ പൂജചെയ്യന്ന പള്ളികൾ ഉണ്ട്.മറ്റു ദേവസാന്നിധ്യങ്ങൾ ഉണ്ട്. സമകാലിക സമൂഹത്തിൽ പ്രയോജനപ്പെടുത്താവുന്ന ചിലസാമൂഹ്യപ്രസക്തികൾ ഇവക്കുണ്ടല്ലോ.\nഐതിഹ്യമാലയുടെ വായനയും പഠനവും ഇപ്പൊഴും അനവധി സാധ്യതകൾ നമുക്കുമുന്നിൽ തുറന്നിടുന്നുണ്ട് എന്നു വിസ്മരിക്കരുത്.\n* സുജനിക dt. 1.5.10\nLabels: AITHIHYAMALA, KOTTARATHTHIL SANKUNNI


വട്ടിയൂര്‍ക്കാവിലെ നിര്‍ണ്ണായകമായ ഉപതിരഞ്ഞെടുപ്പ് പ്രചാരണത്തിനിടെ കോണ്‍ഗ്രസ് നേതാവ് കുഴഞ്ഞുവീണ് മരിച്ചു. - Rose Malayalam | Rose Malayalam\nUpdated on 13-10-2019 at 8:15 pm\nവട്ടിയൂര്‍ക്കാവ് ഉപതിരഞ്ഞെടുപ്പ് പ്രചാരണത്തിനിടെ തിരുവനന്തപുരം ഡിസിസി വൈസ് പ്രസിഡന്റ് ആയ കാവല്ലൂര് മധു (65) കുഴഞ്ഞുവീണ് മരിച്ചു. ഹൃദയാഘാതമാണ് മരണകാരണം. വട്ടിയൂര്‍ക്കാവിന് സമീപം കാവല്ലൂര് സ്വദേശിയാണ്. തിരഞ്ഞെടുപ്പ് പ്രചാരണത്തിനിടെ ദേഹാസ്വാസ്ഥ്യം അനുഭവപ്പെട്ടതിനെ തുടര്‍ന്ന് ശാസ്തമംഗലം ശ്രീരാമകൃഷ്ണ മിഷന് ആശുപത്രിയില് എത്തിച്ചെങ്കിലും അവിടെ വച്ച് മരിക്കുകയായിരുന്നു.\nമുതിര്‍ന്ന നേതാക്കളായ എ കെ ആന്റണി, വി എം സുധീരന് തുടങ്ങിയവര് ആശുപത്രിയിലെത്തി ആദരാഞ്ജലി അര്‍പ്പിച്ചു. നാളെ രാവിലെ കെപിസിസി ഓഫീസായ ഇന്ദിര ഭവനില് പൊതുദര്‍ശനത്തിന് വച്ചതിന് ശേഷം തൈക്കാട് ശാന്തി കവാടത്തില് സംസ്‌കാരം നടത്തും. മധുവിന്റെ മരണത്തെ തുടര്‍ന്ന് മണ്ഡലത്തിലെ പ്രചാരണ പ്രവര്‍ത്തനങ്ങള് നിര്‍ത്തിവച്ചു. സംസ്‌കാരത്തിന് ശേഷം പ്രചാരണം തുടരും. പ്രതിപക്ഷ നേതാവ് രമേശ് ചെന്നിത്തല അടക്കമുള്ളവര് അനുശോചനം രേഖപ്പെടുത്തി.


ദേവാസുരം ഇന്നെടുത്താല് മംഗലശ്ശേരി നീലകണ്ഠനായി മോഹന്‍ലാലിന് പകരം ആര്; രഞ്ജിത്ത് പറയുന്നു | Kairali News | kairalinewsonline.com\nദേവാസുരം ഇന്നെടുത്താല് മംഗലശ്ശേരി നീലകണ്ഠനായി മോഹന്‍ലാലിന് പകരം ആര്; രഞ്ജിത്ത് പറയുന്നു\nദേവാസുരം എന്ന ചിത്രത്തിലെ മംഗലശ്ശേരി നീലകണ്‌ഠൻ എന്ന എന്തിനും പോരുന്ന താന്തോനിയായ നായക കഥാപാത്രത്തെ അത്ര പെട്ടന്നൊന്നും മലയളിക്ക് മറക്കാന് സാധിക്കില്ല.\nമലയാള സിനിമയിലെ എക്കാലത്തെയും ഹിറ്റ് കഥാപാത്രം. മംഗലശ്ശേരി നീലകണ്‌ഠൻ എന്ന താന്തോനിയായ നായക കഥാപാത്രമായി സിനിമയില് മോഹന്‍ലാല് ജീവിക്കുകയായിരുന്നു.\nമംഗലശ്ശേരി നീലകണ്‌ഠൻ എന്ന പേരിനൊപ്പം നില്‍ക്കുന്ന മറ്റൊരു പേര് ഇന്നും മലയാള സിനിമയില് മറ്റൊന്നില്ല.\nരഞ്ജിത്തിന്‍റെ തിരക്കഥയില് ഐവി ശശി സംവിധാനം ചെയ്ത ചിത്രത്തിലെ മംഗലശ്ശേരി നീലകണ്‌ഠനും മുണ്ടക്കല് ശേഖരനും മലയാള സിനിമയിലെ എക്കാലത്തെയും മികച്ച നായകനനും വില്ലനുമാണ്. ‘എനിയ്ക്കു സുഖമായി ജീവിക്കണം ശേഖരാ! അതിനു ഇനി നിന്റെ കൈ തടസ്സമാവരുത്.\nഇത് ഞാനിങ്ങെടുക്കുകയാ” എന്ന അവസാനത്തെ ഡയലോഗ് യുവാക്കള് ഇന്നും ആവേശത്തോടെ ഒാര്‍ക്കുന്നു. ദേവാസുരം ഇന്ന് വീണ്ടും ചെയ്യുകയാണെങ്കിൽ മോഹന്‍ലാലിന് പകരം ആരാവും നീലകണ്‌ഠനായി എത്തുകയെന്ന ചോദ്യത്തിന് രഞ്ജിത്തിന്‍റെ ഉത്തരം ഇങ്ങനെ.\n‘ലാലിനെ റീപ്ലേസ് ചെയ്യ്ത് മറ്റൊരു വ്യക്തിയെ നീലകണ്ഠനായി വിശ്വസിക്കാന് സാധിക്കില്ല. സിനിമയായിക്കഴിഞ്ഞ ശേഷം, മോഹൻലാലിനെ അല്ലാതെ മറ്റൊരാളെ എനിക്ക് ചിന്തിക്കാൻ പറ്റില്ല. ആ സിനിമ ഈ ജനറേഷന്റെ സിനിമയുമല്ല എന്നാണ് ഞാൻ വിശ്വസിക്കുന്നത്’- രഞ്ജിത്ത് പറഞ്ഞു.


വെബ് സ്‌കാന് (ബ്ലോഗുലകം): സ്വയം സഹായം മാത്രം\najith May 18, 2012 at 5:42 PM\nദീനാനുകമ്പയല്ല വേണ്ടത്; സ്വയം സഹായം. വളരെ ചിന്തിപ്പിക്കുന്ന ഒരു ആപ്തവാക്യം. ശ്രീലത പറഞ്ഞ പേരുകളിലൊന്നുമില്ലെങ്കിലും കാലുകള് തളര്‍ന്നിട്ടും ആത്മവിശ്വാസത്തോടെ മുമ്പോട്ട് പോകുന്ന ചിലരെ എനിക്കറിയാം. ഈ ബൂലോഗത്ത് നിന്ന് കിട്ടിയ സൌഹൃദങ്ങള്. തോന്നയ്ക്കലെ പ്രീതയും കണ്ണൂരിലെ ഹാരൂണ് സാഹിബും റഈസും ചുങ്കത്തറയിലെ മാരിയത്തുമൊക്കെ അങ്ങിനെ നമ്മില് ഉത്സാഹമുണര്‍ത്തുന്ന പ്രിയപ്പെട്ടവരാണ്. അവര് അവരുടെ ധന്യജീവിതം കൊണ്ട് അനേകരെ ഉത്സാഹിപ്പിച്ചുകൊണ്ടിരിക്കയാണ്.\nManoraj May 18, 2012 at 8:35 PM\nഅസുഖങ്ങളോട് മല്ലിട്ട് സ്വയം ജീവിതചുറ്റുപാടുകള് കണ്ടെത്തുന്നവര് ഉണ്ട് ഇക്കൂട്ടത്തില്. തട്ടിപ്പുലൂടെ ജീവിക്കുന്നവരും ഒട്ടേറെയുണ്ട്.. ഈയിടെ ബ്ലോഗിലൊന്നും തീര്‍ത്തുമെഴുതാതെ തട്ടിച്ചു നടക്കുകയാണല്ലേ.. :) എന്തായാലും മുഖം മറക്കാതെ ഓര്‍ത്തുവെച്ചിട്ടുള്ളത് കൊണ്ട് ഇടക്കിടെ വന്നാലും ഓര്‍മ്മ കാണുമെന്ന് അറിയാമല്ലേ :)\nശ്രീനാഥന് May 20, 2012 at 5:58 AM\nMouth and Foot Painting Artists (MFPA) blog കണ്ടു. തട്ടിപ്പിന്റെ ലോകത്ത് ഇത്തരം ആഹ്റ്റ്മാഭിമാനമുള്ള കലാകാരന്മാരുമുണ്ടെന്ന് കാണിച്ചു തന്നതിന് നന്ദി. പിന്നെ, മാഷന്മാർക്കിട്ടാണല്ലോ താങ്ങ് അവസാനം, ഉം. കൊള്ളാം!\nsumesh vasu May 20, 2012 at 4:08 PM\nഅജിത്ത് ഭായ് പറഞ്ഞത് ശരി.\nആ സൈറ്റ് പരിചയപ്പെടുത്തിയതിനു വളരെ നന്ദി. എത്ര നല്ല ചിത്രങ്ങൾ\nAnonymous May 20, 2012 at 5:17 PM\nmpfa യില് അംഗങ്ങളിലെ മലയാളികള് എന്നു മനസ്സിലായവരുടെ പേരുകളാണ് അജിത് ഞാന് പറഞ്ഞിരിക്കുന്നത്.\nമനോ ,ഓര്‍മ്മയില്ലാതിരിക്വേ ? ഞാനും വിചാരിക്കാറുണ്ട് പ്ലസിലൊന്നും കാണാറില്ലല്ലോ എന്ന്.\nശ്രീനാഥന്: അയ്യോ സത്യായിട്ട് അങ്ങനെയല്ല, നടന്ന സംഭവങ്ങളാണേ.\nഅതെ സുമേഷ്, വളരെ നല്ല ചിത്രങ്ങളുണ്ട് അക്കൂട്ടത്തില്\nanupama May 20, 2012 at 11:19 PM\nഎത്ര മനോഹരമായ പേര്! :)\nസ്വയം സഹായം ചെയ്തു ജീവിക്കുന്നവര്...!എത്ര മനോഹരം, ഈ ആശയം !\nവേറിട്ട വിഷയം...!നല്ല അവതരണം !അഭിനന്ദനങ്ങള് !\nഇന്നു,അത്താഴം കഴിക്കുമ്പോഴും, ഞാന് കേട്ട ഉപദേശം...അന്യരെ ആശ്രയിക്കാതെ ജീവിക്കണം.[വേലക്കാരെ ആശ്രയിക്കുന്ന കാര്യമായിരുന്നു,വിഷയം !]\nശ്രീനാഥന് May 23, 2012 at 5:43 AM\n@മൈത്രേയി: സത്യം തന്നെ. അതു പോലത്തെ മാഷന്മാരുമുണ്ട്. പാസാവാൻ തേങ്ങ നിവേദിക്കണമായിരുന്നു ഒരു എഞ്ചിനീയറിങ്ങ് കോളെജ് സാറിന് എന്ന വാർത്ത പണ്ടു വന്നത് ഓർക്കുന്നു.\nജെ പി വെട്ടിയാട്ടില് October 10, 2016 at 9:58 AM


Dhauli Ganga river's water level at Joshimath breached all records after glacial burst: CEC official | ധൌലിഗംഗ നദിയുടെ ജലനിരപ്പ് ഉയർന്നതായി ജലകമ്മീഷൻ: അളകനന്ദയിലും ജലനിരപ്പ് വർധിച്ചു - Malayalam Oneindia\n1 min ago ഇന്ധന വില തുടര്‍ച്ചയായ 14ാം ദിനവും മാറ്റമില്ല, കേരളത്തില് പെട്രോളിന് 92.44, ഡീസലിന് 86.90\nUpdated: Mon, Feb 8, 2021, 0:08 [IST]\nഡെറാഡൂൺ: ഉത്തരാഖണ്ഡിലെ ജോഷിമഠിലെ ധൌലിഗംഗാ നദിയുടെ ജലനിരപ്പ് ക്രമാതീതമായി ഉയർന്നതായി കേന്ദ്ര ജലകമ്മീഷൻ. ചാമോലി ജില്ലയിലെ നന്ദാദേവി ഹിമാനിയുടെ ഒരു ഭാഗം തകർന്നുവീണതോടെയാണ് വെള്ളപ്പൊക്കമുണ്ടായത്. ഹിമാനി തകർന്നുവീണതോടെ മഞ്ഞുവീഴ്ചയുണ്ടായി അളകനന്ദ നദിയിൽ സ്ഥാപിച്ച അണക്കെട്ടിനും ഹൈഡ്രോ ഇലക്ട്രിക് സ്റ്റേഷനും കേടുപാടുകളുണ്ടായിട്ടുണ്ട്. 100ലധികം വരുന്ന തൊഴിലാളികളെ കാണാതായിട്ടുണ്ട്.\nരാഖണ്ഡ് മഞ്ഞുമല ദുരന്തം; 125 പേരെ കാണാനില്ല.. മരിച്ചവരുടെ കുടുംബത്തിന്4ലക്ഷം രൂപ നഷ്ടപരിഹാരം\nരാവിലെ 11 മണിയോടെ ജോഷിമഠിൽ രേഖപ്പെടുത്തിയ ജലനിരപ്പ് 1,388 മീറ്ററായിരുന്നുവെന്ന് കേന്ദ്ര ജല കമ്മീഷൻ ചെയർമാൻ സൗമിത്ര ഹൽദാർ പറഞ്ഞു. 2013 ലെ ഉത്തരാഖണ്ഡ് ഫ്ലാഷ് വെള്ളപ്പൊക്കത്തിൽ ജോഷിമത്തിലെ ഏറ്റവും ഉയർന്ന വെള്ളപ്പൊക്കം 1,385.54 മീറ്ററായിരുന്നു. എന്നിരുന്നാലും, ഞായറാഴ്ച വൈകുന്നേരം6മണിയോടെ നദിയുടെ ജലനിരപ്പ് ഒരു ദിവസം മുമ്പ് രേഖപ്പെടുത്തിയ സാധാരണ നിലയിലെത്തിയെന്ന് കേന്ദ്ര ജല കമ്മീഷന്റെ (സിഡബ്ല്യുസി) സൂപ്രണ്ട് എഞ്ചിനീയർ (അപ്പർ, മിഡിൽ ഗംഗാ ഡിവിഷൻ) രാജേഷ് കുമാർ പറഞ്ഞു. എന്നാൽ ജലനിരപ്പ് കുറയാൻ തുടങ്ങിയിട്ടുണ്ട്.\nഫെബ്രുവരി6ന് ഉച്ചയ്ക്ക് ഒരു മണിക്ക് രേഖപ്പെടുത്തിയ ജലനിരപ്പ് 1,372.58 മീറ്ററായിരുന്നു. ദുരന്തത്തിന് മണിക്കൂറുകൾക്ക് ശേഷം ഞായറാഴ്ച വൈകുന്നേരം6മണിക്ക് ജലനിരപ്പ് 1,375 മീറ്ററായിരുന്നു. നദിയുടെ താഴത്തെ ഭാഗത്തുള്ള നന്ദപ്രയാഗിൽ വൈകുന്നേരം6മണിക്ക് ജലനിരപ്പ് 840.40 മീറ്ററായിരുന്നു. ഒരു ദിവസം മുമ്പ്, 1 മണിക്ക് 848.30 മീറ്ററായിരുന്നു അടയാളപ്പെടുത്തിയിരുന്നു. രുദ്രപ്രയാഗ്, ശ്രീനഗർ, ദേവപ്രയാഗ്, ഋഷികേശ്, ദേവപ്രയാഗ് എന്നിവിടങ്ങളിലും സ്ഥിതി സമാനമാണെന്ന് കുമാർ പറഞ്ഞു.\nശ്രീനഗർ ജലവൈദ്യുത പദ്ധതിയിലെ ജലനിരപ്പ് മീൻ ഡ്രോ ഡൗൺ ലെവലിൽ എത്തിയിരുന്നു. ഇത് മുകളിലെ ഭാഗങ്ങളിൽ നിന്ന് അധിക പ്രവാഹം നടത്താൻ സഹായിച്ചു. ധൌലി ഗംഗ, ഋഷി ഗംഗ, അലക്നന്ദ നദികളിൽ പകൽ മധ്യത്തിൽ ഉണ്ടായ വെള്ളപ്പൊക്കം - ഗംഗയുടെ സങ്കീർണ്ണമായ കൈവഴികളെല്ലാം ഉയർന്ന പർവത പ്രദേശങ്ങളിൽ വ്യാപകമായ പരിഭ്രാന്തിക്ക് ഇടയാക്കിയിരുന്നു.\nഉത്തരാഖണ്ഡിലെ ചമോലി ജില്ലയിൽ നന്ദാദേവി ഹിമാനിയുടെ ഒരു ഭാഗം തകർന്നുവീണതിനെ തുടർന്ന് വൻ വെള്ളപ്പൊക്കമുണ്ടായെന്നും കേന്ദ്ര ജല കമ്മീഷൻ അധികൃതർ അറിയിച്ചു. ജോഷിമത്തിലെ ധൌലി ഗംഗാ നദിയുടെ ജലനിരപ്പും അളകനന്ദ നദിയിലെ ജലനിരപ്പും ഉയർന്നിട്ടുണ്ട്. ഹിമാനി അടർന്നവീണത് അളകനന്ദ നദീതടത്തിൽ ഒരു ഹിമപാതത്തിനും പ്രളയത്തിനും കാരണമായി. പാരിസ്ഥിതികമായി ദുർബലമായ ഹിമാലയൻ പ്രദേശത്ത് വ്യാപകമായ നാശത്തിലേക്ക് നയിച്ച 2013 ലെ കേദാർനാഥ് പ്രളയത്തിന്റെ ഭയാനകമായ ഓർമ്മപ്പെടുത്തലായിരുന്നു ഇത്.


കോട്ടപ്പുറം അക്വാസിറ്റി ഫ്ലാറ്റിനെതിരേ നടപടി : Deepika.com Nattu Visesham\nകരുമാലൂർ: കരുമാലൂർ പഞ്ചായത്തിലെ ഏഴാം വാർഡിൽ പ്രവർത്തിക്കുന്ന കോട്ടപ്പുറം മാന്പ്രയിൽ സ്ഥിതി ചെയ്യുന്ന അക്വാസിറ്റി ഫ്ലാറ്റിൽ മാലിന്യം കൂട്ടിയിട്ടതിനെതിരേ ആരോഗ്യ വകുപ്പ് നിയമ നടപടി സ്വീകരിച്ചു. ശാസ്ത്രിയമായി സംസ്കരിക്കാതെ കൂട്ടിയിട്ടതു കാരണം മാലിന്യങ്ങൾ ചീഞ്ഞ് ദുർഗന്ധം വമിക്കുകയാണ്.\nമാലിന്യം കൂടിയതോടെ സമീപത്തെ പൊതുതോട്ടിലെ നീരൊഴുക്ക് തടസപ്പെടുകയും വീടുകളിലേക്ക് മാലിന്യം കലർന്ന വെള്ളം കയറിയതോടെയുമാണ് ആരോഗ്യ വകുപ്പ് നിയമ നടപടിയെടുത്തത്. സമീപവാസികളുടെ പരാതിയുടെ അടിസ്ഥാനത്തിൽ ആരോഗ്യ വകുപ്പ് ഉദ്യോഗസ്ഥർ സ്ഥലം സന്ദർശിക്കുകയും നിയമ നടപടികൾ ആരംഭിക്കുകയും ചെയ്തു.\nഫ്ലാറ്റിന്‍റെ പരിസരത്ത് വലിയ രീതിയിലുള്ള വെള്ളക്കെട്ടാണുള്ളത്. വെള്ളക്കെട്ടിൽ മാലിന്യം കലർന്നതിനാൽ രൂക്ഷമായ കുടിവെള്ള ക്ഷാമമാണ് പ്രദേശത്തുള്ളത്. നൂറുകണക്കിന് ആളുകൾ താമസിക്കുന്ന ഫ്ലാറ്റിനു യാതൊരുവിധ മാലിന്യ നിർമാർജന സംവിധാനവുമില്ല.\nമഞ്ഞപ്പിത്തവും മറ്റു പകർച്ചവ്യാധികളും പകരുന്ന സാഹചര്യമാണ് നിലനിൽക്കുന്നത്. പ്രശ്നം പരിഹരിച്ചില്ലെങ്കിൽ ഫ്ലാറ്റ് സമുച്ചയത്തിനെതിരേ നിയമ നടപടിക്കൊരുങ്ങുകയാണ് നാട്ടുകാർ. പരിശോധനയ്‌ക്ക് ഡോ. ബിബിത വിശ്വം, ഹെൽത്ത് ഇൻസ്പെക്ടർ പി.വി. വർഗീസ്, ജൂനിയർ ഹെൽത്ത് ഇൻസ്പെക്ടർമാരായ കെ.വി. ഷിബു, എ. ഗീത എന്നിവർ നേതൃത്വം നൽകി.


ചരമം - ജോര്‍ജ് എം. ശാമുവേല് (ഡിട്രോയിറ്റ്) | OBITUARY\nOct 22, 2019, 03:17 PM IST\nറാന്നി പൂവന്‍മല മഴവഞ്ചേരില് ജോര്‍ജ് എം. ശാമുവേല് (71) ഡിട്രോയിറ്റില് അന്തരിച്ചു. ഭാര്യ പടിഞ്ഞാറെ ഇടശ്ശേരിയത്ത് കുടുംബാംഗമായ അമ്മിണിയമ്മ ജോര്‍ജ്. മക്കള് ശാമുവേല് ജോര്‍ജ്, ഡോ.ബെറ്റ്സി പോള്, സഹോദരങ്ങള്- അന്നമ്മ ജോണ്, ശോശാമ്മ ജേക്കബ്, മാത്യു ശാമുവേല്, ജോണ് ശാമുവേല്, ജിജി ഫിലിപ്പ്.\nസംസ്‌കാരം ഒക്ടോബര് 24ന് രാവിലെ9മണിക്ക് ഡിട്രോയിറ്റ് മാര്‍ത്തോമാ പള്ളിയിലെ ശുശ്രൂഷകള്‍ക്ക് ശേഷം ഗ്ലെന് ഈഡന് മെമ്മോറിയല് പാര്‍ക്ക് സെമിത്തേരിയില് നടക്കും. ഒക്ടോബര് 23ന് വൈകീട്ട്5മുതല് ഡിട്രോയിറ്റ് മാര്‍ത്തോമാ പള്ളിയില് പൊതുദര്‍ശനവും ക്രമീകരിച്ചിട്ടുണ്ട്.\nജെയ്സണ് പോള് - 5863832375\nവാര്‍ത്ത അയച്ചത് : അലന് ചെന്നിത്തല


UUKMA News സമ്പന്നയാവാനുള്ള വഴി മുസ്ലീം ആവുക എന്നതാണെന്ന് അവൾ വിശ്വസിച്ചു, എന്നേയും മതം മാറ്റാൻ ശ്രമിച്ചു; പൊന്നമ്മ പറയുന്നു - UUKMA News സമ്പന്നയാവാനുള്ള വഴി മുസ്ലീം ആവുക എന്നതാണെന്ന് അവൾ വിശ്വസിച്ചു, എന്നേയും മതം മാറ്റാൻ ശ്രമിച്ചു; പൊന്നമ്മ പറയുന്നു - UUKMA News\nതന്നേയും ഇസ്ലാം മതത്തിലേക്ക് മാറ്റാൻ മകള് ശ്രമം നടത്തിയിരുന്നതായി ഹാദിയയുടെ അമ്മ പൊന്നമ്മ പറയുന്നു. ബഹുദൈവ വിശ്വാസി ആയത് കൊണ്ട് നരകത്തില് പോകുമെന്ന് ഹാദിയ പറഞ്ഞുവെന്ന് പൊന്നമ്മ ഇന്ത്യൻ എക്സ്പ്രസിനു നൽകിയ അഭിമുഖത്തിൽ പറയുന്നു.\nസമ്പന്നയാവാനുള്ള വഴി മുസ്ലീം ആവുക എന്നതാണെന്ന് ഹാദിയയെ അവർ പറഞ്ഞ് വിശ്വസിപ്പിച്ചിരിക്കുകയാണ്. രണ്ട് വർഷമായി പൊന്നമ്മ ഉറങ്ങിയിട്ടില്ല. മകളെ തിരിച്ചു കിട്ടാൻ വേണ്ടി ദൈവങ്ങളോട് കേണപേക്ഷിക്കുകയാണ് ഈ അമ്മ. ഹാദിയയുടെ പിതാവ് അശോകന്റെ സ്ഥിതിയും മറിച്ചല്ല.\nകമ്മ്യൂണിസ്റ്റ്കാരനായ അശോകൻ നിരീശ്വരവാദിയാണ്. പ്രതിസന്ധി ഘട്ടത്തില് ദൈവത്തെ തേടി പോകാറില്ലെന്ന് അശോകൻ പറയുന്നു. ‘താന് ചിലപ്പോള് മദ്യത്തിലും സിഗരറ്റിലുമൊക്കെ ആശ്വാസം കണ്ടെത്തും. പക്ഷേ തന്റെ ഭാര്യ പൊന്നമ്മ എന്ത് ചെയ്യുമെന്ന്’ ചോദിക്കുന്നു അശോകന്.\nനേരത്തേ ഒരു തീവ്രവാദിയെക്കൊണ്ട് എന്റെ മകളെ കെട്ടിച്ചില്ലേയെന്ന് പൊന്നമ്മ മാധ്യമ പ്രവർത്ക്കരോട് ചോദിച്ചിരുന്നു. തങ്ങളുടെ പരിചയത്തില് ആര്‍ക്കും മുസ്ലിം സമുദായവുമായി ബന്ധമില്ല. ഇത്തരം ഒരു ചതി പറ്റുമെന്ന് കരുതിയില്ല. മകളുടെ ഇപ്പോഴത്തെ മാനസിക അവസ്ഥ ശരിയല്ലെന്നും ഹാദിയയുടെ മാതാവ് പ്രതികരിച്ചു. ഷെഫിന് ജഹാന് ഹാദിയയെ കാണാനാകില്ല. ഷെഫിന് ഭര്‍ത്താവാണെന്നത് സുപ്രീംകോടതി അംഗീകരിച്ചിട്ടില്ല. – അശോകൻ പറഞ്ഞു.


മദ്യക്കുപ്പികളില് ഹസ്തമത്സ്യത്തിന് അതിജീവനം\n:അലക്ഷ്യമായി വലിച്ചെറയുന്ന കുപ്പികളും മറ്റ് മാലിന്യങ്ങളും ലോകമെങ്ങും ജലജീവികള്‍ക്ക് ഭീഷണിയാണ്. എന്നാല്, ഓസ്‌ട്രേലിയയില്‍നിന്ന് വ്യത്യസ്തമായൊരു വാര്‍ത്ത. ടാസ്മാനിയയിലെ ഡെര്‍വെന്റ് നദിയില് കടുത്ത വംശനാശഭീഷണി നേരിടുന്ന 'സ്‌പോട്ടട് ഹാന്‍ഡ്ഫിഷ് 'എന്ന അപൂര്‍വയിനം മത്സ്യത്തിന്റെ അതിജീവനത്തിന് തുണയാവുന്നത് ബിയര് കുപ്പികളാണെന്ന് ഗവേഷകര് പറയുന്നു.\nപുഴയുടെ അടിത്തട്ടില് ഹസ്തമത്സ്യം മുട്ടയിട്ട് പ്രജനനം നടത്തുന്നത് മദ്യപര് വലിച്ചറിയുന്ന കുപ്പികളിലാണ്. പഠനം നടത്തിയ കോമണ്‍വെല്‍ത്ത് സയിന്റിഫിക് ആന്‍ഡ് റിസര്‍ച്ച് ഓര്‍ഗനൈസേഷന്(സിസിറൊ) ഗവേഷകന് ടിം ലിഞ്ച് പറഞ്ഞു. മത്സ്യത്തിന്റെ പരമ്പരാഗത പ്രജനനകേന്ദ്രങ്ങള് ബോട്ടുകളുടെ നങ്കൂരമിടല്‍കാരണം നശിച്ചിരുന്നു. കൂടാതെ മറ്റുപ്രദേശങ്ങളില്‍നിന്ന് കുടിയേറിയ അന്യജീവികളും ഈ മത്സ്യങ്ങളെ ഇരയാക്കി. ഇതോടെ വംശനാശ ഭീഷണിയിലായ ഹസ്തമത്സ്യങ്ങള്‍ക്ക് മദ്യക്കുപ്പികള് അതിജീവനത്തിന് തുണയായത്.\nസുന്ദരന് പുള്ളികളും കൈകള്‍പോലുള്ള മുന്‍ചിറകുകളുമുള്ളതിനാലാണ് ഇവയ്ക്ക് 'സ്‌പോട്ടഡ് ഹാന്‍ഡ്ഫിഷ്' എന്ന പേര് ലഭിച്ചത്. ഐ.യു.സി.എന്. 2002-ല് ഇവയെ വംശനാശഭീഷണി നേരിടുന്ന ജീവികളുടെ ചുവന്നപട്ടികയില് ഉള്‍പ്പെടുത്തിയിരുന്നു.


Prasad Nooranad talks about his movie Chilappol Penkutty - Malayalam Filmibeat\n17 min ago വിവാഹത്തിലുള്ള വിശ്വാസം നഷ്ടമായിട്ടില്ലെന്ന് ബാല, ഇപ്പോഴും ആ പേടിയുണ്ട്, ഭക്ഷണമില്ലെങ്കിലും സ്നേഹമുണ്ടാവും\nസെന്‍സറിംഗില് കുടുങ്ങി ചിലപ്പോള് പെണ്‍കുട്ടി, സംവിധായകന് പറയാനുള്ളതിങ്ങനെ..\n| Published: Friday, November 23, 2018, 13:52 [IST]\nപ്രസാദ് നൂറനാട് സംവിധാനം നിര്‍വഹിച്ചിരിക്കുന്ന സിനിമയാണ് 'ചിലപ്പോള് പെണ്‍കുട്ടി'. പെണ്‍കുട്ടികള്‍ക്ക് നേരെയുള്ള അതിക്രമങ്ങളും അതിനെതിരെ പൊരുതാനുള്ള കരുത്തുമായിട്ടാണ് സിനിമ ഒരുക്കിയിരിക്കുന്നത്. ട്രൂ മൂവി മേക്കേഴ്‌സിന്റെ ബാനറില് സുനൂഷ് ചുനക്കരയാണ് സിനിമ നിര്‍മ്മിച്ചിരിക്കുന്നത്. നവംബര് 23 ന് മലയാളത്തില് ഒരുപാട് സിനിമകളായിരുന്നു റിലീസിന് തയ്യാറെടുത്തിരുന്നത്. അക്കൂട്ടത്തില് ചിലപ്പോള് പെണ്‍കുട്ടിയുമുണ്ടായിരുന്നു. എന്നാല് സിനിമയുടെ സെന്‍സറിംഗ് പ്രശ്‌നങ്ങള് കാരണം റിലീസ് വൈകിയിരിക്കുകയാണ്. ഇക്കാര്യം ഫേസ്ബുക്ക് പോസ്റ്റിലൂടെ സംവിധായകന് തന്നെ പറഞ്ഞിരിക്കുകയാണ്.\nഎല്ലാ നന്മയുള്ള സിനിമാ സ്‌നേഹികളും ക്ഷമിക്കണം ചിലപ്പോള് പെണ്‍കുട്ടി നവംബര് 23ന് റിലീസ് ചെയ്യാന് കഴിയില്ല.. ഓഗസ്റ്റില് റിലീസ് ചെയ്യാന് തീരുമാനിച്ച ചിത്രം പ്രളയത്തെ തുടര്‍ന്ന് മാറ്റിവെക്കുകയായിരുന്ന്... പിന്നീട് ചിത്രം വിതരണത്തിനു സഹായമായി വൈശാഖ് രാജ് സിനിമാസ് തയ്യാറായി ചിത്രം ഒരുങ്ങി'! നമ്മള് ആദ്യം നവംബര് 16 റിലീസ് തീരുമാനിച്ച്! ആനിമല് വെല്‍ഫയര് ബോഡിന്റ എന്‍ഒസി കിട്ടാന് വൈകിയതിനാല് 23ലേക്ക് റിലീസ് മാറ്റി . മനുഷ്യരെ കുഴപ്പിക്കുന്ന നമ്മുടെ നിയമ സംവിധാനങ്ങളില്‍പെട്ടു പല സിനിമക്കാരും വലയുകയാണ്.\nചിലപ്പോള് പെണ്‍കുട്ടിയില് മൃഗങ്ങളെ ദ്രോഹിക്കുകയോ യാതൊരുവിധ മോശം രംഗങ്ങളോ ഇല്ല.. മനുഷ്യരേക്കാള് കരുണയും കരുതലുമുള്ളതാണ് ജന്തുക്കള് എന്നു ചൂണ്ടി കാണിക്കുന്ന രംഗങ്ങളാണ്... സിനിമയില് നിന്നു ഇതു നീക്കം ചെയ്യാനും കഴിയാത്തതാണ്... കോടികള് മുടക്കി സിനിമ ചെയ്യുന്നവര്‍ക്ക് ഇതിനു യാതൊരു ബുദ്ധിമുട്ടുകളും സംഭവിക്കുന്നില്ല. നവംബര് 20 സെന്‍സര് തീരുമാനിച്ച് ഇതിനകത്ത് എന്‍ഒസി ലഭിച്ചാലെ മറ്റു കാര്യങ്ങള് നടക്കൂ. എല്ലാം ശുഭമായി നവംബര് 30 തിന് ചിത്രം റിലീസ് ചെയ്യാന് കഴിയും എന്ന് പ്രതീക്ഷിക്കുന്നു... ഈശ്വരന് അനുഗ്രഹിക്കട്ടെ! പ്രസാദ് നൂറനാട് സംവിധായകന് എന്നുമാണ് ഫേസ്ബുക്ക് പോസ്റ്റില് പറഞ്ഞിരിക്കുന്നത്.\nRead more about: chilappol penkutty prasad nooranad ചിലപ്പോള് പെണ്‍കുട്ടി പ്രസാദ് നൂറനാട്\nPrasad Nooranad talks about his movie Chilappol Penkutty\nStory first published: Friday, November 23, 2018, 13:52 [IST]


കേരളത്തില് ജിഹാദിന് ഐഎസ് ആഹ്വാനം :: Janmabhumi Daily\nകേരളത്തില് ജിഹാദിന് ഐഎസ് ആഹ്വാനം\nWednesday 25 April 2018 5:32 am IST\nഇസ്ലാമിക രാജ്യത്തില് കുടിയേറാനും, അതിന് സാധിക്കാത്തവര് ശരിഅത്ത് ഭരണത്തിനായി പ്രവര്‍ത്തിക്കാനും ഐഎസ് ഭീകരന് സന്ദേശത്തില് ആവശ്യപ്പെടുന്നു. ഭാരതത്തിന്റെ ആഭ്യന്തര സുരക്ഷയെ തന്നെ ബാധിക്കുന്ന തരത്തില് ഇസ്ലാമിക് സ്റ്റേറ്റ് പിടി മുറുക്കുന്നതായും സന്ദേശത്തില് സൂചനയുണ്ട്.\nകൊച്ചി: കേരളത്തില് ശക്തമായ വര്‍ഗീയ വികാരം അഴിച്ചുവിടുന്ന സന്ദേശവുമായി മലയാളി ഐഎസ് ഭീകരന്. കശ്മീരിലെ ജിഹാദി പ്രവര്‍ത്തനങ്ങള് കേരളത്തിലും ആവര്‍ത്തിക്കണമെന്നും ഇന്ത്യയില് ഇസ്ലാമിക ഭരണം സ്ഥാപിക്കണമെന്നുമാണ് ആഹ്വാനം. കശ്മീരിലെ കത്വാ സംഭവത്തിന് പ്രതികാരമായി, തിരിച്ചടിക്കണമെന്നും ഹിന്ദുക്കള്‍ക്കെതിരെ ആക്രമണം നടത്തണമെന്നുമാണ് ഐഎസ് റിക്രൂട്ടിങ് ഏജന്റായി പ്രവര്‍ത്തിച്ച അബ്ദുള് റാഷിദ് ശബ്ദ സന്ദേശത്തിലൂടെ വ്യക്തമാക്കുന്നത്.\nഇസ്ലാമിക രാജ്യത്തില് കുടിയേറാനും, അതിന് സാധിക്കാത്തവര് ശരിഅത്ത് ഭരണത്തിനായി പ്രവര്‍ത്തിക്കാനും ഐഎസ് ഭീകരന് സന്ദേശത്തില് ആവശ്യപ്പെടുന്നു. ഭാരതത്തിന്റെ ആഭ്യന്തര സുരക്ഷയെ തന്നെ ബാധിക്കുന്ന തരത്തില് ഇസ്ലാമിക് സ്റ്റേറ്റ് പിടി മുറുക്കുന്നതായും സന്ദേശത്തില് സൂചനയുണ്ട്. അബ്ദുള് റാഷിദിന്റേതായി അറുപത്തി നാലാമതായി പുറത്തുവന്ന ശബ്ദ സന്ദേശം കേരളത്തില് ഹര്‍ത്താലിന്റെ മറവില് നടന്ന ആക്രമണത്തില് പുതിയ വഴിത്തിരിവാണ്. രഹസ്യാനേഷണ ഏജന്‍സികളും ശബ്ദ സന്ദേശം സ്ഥിരീകരിച്ചിട്ടുണ്ട്.\nകേരളത്തിലെ ആദ്യത്തെ ഐഎസ് കേസില് എന്‍ഐഎ കോടതി ഏഴുവര്‍ഷം ജയില് ശിക്ഷയ്ക്കു വിധിച്ച യാസ്മിന്റെ ഭര്‍ത്താവാണ് അബ്ദുള് റാഷിദ്.\nമലബാറിലെ ഹിന്ദു വിരുദ്ധ ആക്രമണത്തിനു പിന്നില് ഐഎസ് ഗൂഢാലോചനയുണ്ടെന്ന് കേന്ദ്ര രഹസ്യാന്വേഷണ ഏജന്‍സികള് കണ്ടെത്തിയിരുന്നു. കത്വ പെണ്‍കുട്ടിയ്ക്ക് ഐക്യദാര്‍ഢ്യം പ്രഖ്യാപിച്ച് സമൂഹമാധ്യമങ്ങളില് വന്ന പോസ്റ്ററുകള്‍ക്ക് പിന്നില് ഐഎസ് ആയിരുന്നുവെന്ന വിവരം പുറത്തു വന്നിട്ടുണ്ട്. ഇതിന് പിന്നാലെയാണ് ശബ്ദസന്ദേശം.\n'ഇപ്പോള് കാശ്മീരിലെന്താണ് നടക്കുന്നത്. എത്രയെത്ര മുസ്ലിം സ്ത്രീകളെയാണ്, ഇതാദ്യമല്ലല്ലോ. മുമ്പും. ഇന്ത്യന് ആര്‍മിയിലെ കഴുതകള് എത്രയെത്ര മുസ്ലിം സ്ത്രീകളെയാണ് റേപ്പ് ചെയ്തുകൊല്ലുന്നത് അവിടെ? ഇവര്‍ക്കാരാണ് ഫണ്ട് ചെയ്യുന്നത്. ഇവര്‍ക്ക് വേണ്ടി എത്ര നികുതിയാണ് സര്‍ക്കാര് പിരിക്കുന്നത്. ആരാണ് ചെയ്തത്. ഹിന്ദുക്കള്... അവര് മുസ്ലീമിനെതിരാണ്. അവര്‍ക്ക് മുസ്ലീങ്ങളെ ആ ഏരിയയില് നിന്ന് ഓടിക്കണം. അപ്പൊ ആ ഒരിത് ഹിന്ദുക്കളുടെ മനസ്സിലുണ്ട്. ഹിന്ദുക്കള്‍ക്ക് പവര് കിട്ടിയാല് അവര് അത് ചെയ്യും. ചരിത്രത്തില് അത്തരം സംഭവങ്ങളുണ്ട്. എന്നിട്ടും കേരളത്തിലുള്ളവര് എന്താണ് പറയുന്നത്. അവരുടെ തോളില് കൈയിട്ട് നടക്കുകയാ. അനുഭവിച്ചാലേ നിങ്ങള് മനസ്സിലാക്കൂ. നിങ്ങളുടെ വീട്ടില് ഇങ്ങനെ സംഭവിച്ചാലേ നിങ്ങള്‍ക്ക് മനസ്സിലാകൂ. അതുവരെ പറയും ഇവരൊക്കെ ഞങ്ങടെ സുഹൃത്തുക്കളാന്ന്. പഴയകാല മുസ്ലീങ്ങള്‍ക്ക് ഇതൊക്കെ അറിയാമായിരുന്നു. ഖിലാഫത്ത് മൂവ്‌മെന്റ് നടന്നതല്ലേ ഇന്ത്യയില്'- എന്നാണ് ശബ്ദ സന്ദേശത്തിന്റെ തുടക്കം.\nമലയാളികളെ പോരാട്ടത്തിന് സജ്ജമാക്കാന് പതിവായി റാഷിദ് മലയാളത്തില് ശബ്ദ സന്ദേശങ്ങള് അയയ്ക്കാറുണ്ട്. ഇതാണ് രഹസ്യാന്വേഷണ വിഭാഗത്തിന് ലഭിച്ചത്. കാസര്‍കോഡ് തൃക്കരിപ്പൂര് സ്വദേശിയാണ് അബ്ദുള് റാഷിദ്. പീസ് സ്‌കൂളിലെ ജീവനക്കാരനായിരുന്നു.\nകേരളത്തില് ജിഹാദിന് ആഹ്വാനം\nജിഹാദിനൊരുങ്ങാന് ഐഎസ് തലവന്റെ ആഹ്വാനം\nഅമേരിക്കയ്ക്കും റഷ്യയ്ക്കുമെതിരെ ജിഹാദിന് ആഹ്വാനം ചെയ്ത് ഐ‌എസ്\nകേരളത്തില് മൂന്നാം ബദലിന് മോദിയുടെ ആഹ്വാനം\nഐഎസ് ഭീകരന്റെ വരവ്; കേരളത്തില് എന്‍ഐഎയുടെ വ്യാപക റെയ്ഡ്\nഐഎസ് ആക്രമണ ഭീഷണി: കേരളത്തില് സുരക്ഷ ശക്തമാക്കി\nഐഎസ് ബന്ധം: കേരളത്തില് നിന്നുള്ളവരടക്കം 150 പേര് നിരീക്ഷണത്തില്\nകേരളത്തില് നിന്ന് കാണാതായവര്‍ക്ക് ഐഎസ് ബന്ധമെന്ന് ഇന്റലിജന്‍സ്


കേരളം പൊള്ളുന്നു, കോഴിക്കോട് സൂര്യതാപമേറ്റ് ഒരാള് മരിച്ചു, സൂര്യാഘാതമേറ്റത് കൃഷിപ്പണിക്കിടെ | VygaNews\nകേരളം പൊള്ളുന്നു, കോഴിക്കോട് സൂര്യതാപമേറ്റ് ഒരാള് മരിച്ചു, സൂര്യാഘാതമേറ്റത് കൃഷിപ്പണിക്കിടെ\nകോഴിക്കോട്: സംസ്ഥാനത്ത് ചൂട് വര്‍ദ്ധിക്കുന്നു. കോഴിക്കോട് സൂര്യതാപമേറ്റ് ഒരാള് മരിച്ചു. കുരാച്ചുണ്ട് സ്വദേശി ഗോപാലനാണ് (59) മരിച്ചത്. കൃ...\nകോഴിക്കോട്: സംസ്ഥാനത്ത് ചൂട് വര്‍ദ്ധിക്കുന്നു. കോഴിക്കോട് സൂര്യതാപമേറ്റ് ഒരാള് മരിച്ചു. കുരാച്ചുണ്ട് സ്വദേശി ഗോപാലനാണ് (59) മരിച്ചത്. കൃഷിയിടത്തില് ജോലി ചെയ്തുകൊണ്ടിരിക്കുമ്പോള് സൂര്യാഘാതമേറ്റ് കുഴഞ്ഞുവീഴുകയായിരുന്നു.\nവെള്ളിയാഴ്ച രാവിലെ കൃഷിപ്പണിക്കായി വയലില് പോയതാണ്. ഉച്ചയായിട്ടും ഗോപാലനെ കാണത്തതിനെ തുടര്‍ന്ന് വീട്ടുകാര് അന്വേഷിച്ച് എത്തിയപ്പോഴാണ് പൊള്ളലേറ്റ് കൃഷിയിടത്തില് വീണുകിടക്കുന്ന നിലയില് കണ്ടത്.\nശരീരത്തിലെ തൊലി മുഴുവന് ഇളകിയ നിലയിലായിരുന്നു. ഉടന് കുരാച്ചുണ്ടിലെ ആശുപത്രിയില് എത്തിച്ചു. അവിടെ നിന്ന് കോഴിക്കോട് മെഡിക്കല് കോളജിലേക്കു കൊണ്ടുപോകുമ്പോള് മരണം സംഭവിക്കുകയായിരുന്നു.\nKeywords: Sun burn, Kerala, death, heat, Kozhikkodu\nVygaNews: കേരളം പൊള്ളുന്നു, കോഴിക്കോട് സൂര്യതാപമേറ്റ് ഒരാള് മരിച്ചു, സൂര്യാഘാതമേറ്റത് കൃഷിപ്പണിക്കിടെ


2020 സ്‌കോഡ സൂപ്പർബ് ഫെയ്‌സ്‌ലിഫ്റ്റ് ഏപ്രിൽ 28-ന് എത്തിയേക്കും - Malayalam DriveSpark\nPublished: Thursday, April 9, 2020, 19:34 [IST]\nനിലവിൽ ആഭ്യന്തര വിപണിയിലെ ചെക്ക് റിപ്പബ്ലിക്കൻ നിർമാതാക്കളിൽ നിന്നുള്ള മുൻനിര സെഡാനാണ് സൂപ്പർബ്. ആഗോളതലത്തിൽ ബ്രാൻഡിനായി ഏറ്റവുമധികം വിറ്റഴിക്കപ്പെടുന്ന കാറുകളിൽ ഒന്നുകൂടിയാണിത്.\nനിലവിലുള്ള തലമുറ സൂപ്പേർബിന് പ്രത്യേകിച്ച് വികസിത വിപണികളിൽ മികച്ച സ്വീകാര്യതയുണ്ട്. കഴിഞ്ഞ വർഷം സൂപ്പർബ് നിലവിലുള്ള മോഡലിന്റെ ആയുസ് നീട്ടുന്നതിനുള്ള ഒരു ഫെയ്‌സ്‌ലിഫ്റ്റ് പരിഷ്ക്കരണം നേടി 2019 ഫെബ്രുവരിയിൽ ഇന്ത്യയിലേക്ക് പ്രവേശിച്ചു.\nതുടർന്ന് 2020 ഓട്ടോ എക്‌സ്‌പോയിൽ സ്‌കോഡ പരിഷ്ക്കരിച്ച സൂപ്പർബിനെ പ്രദർശിപ്പിച്ചു. ഇപ്പോൾ പുറത്തു വരുന്ന വാർത്തകൾ നൽകുന്ന സൂചന അനുസരിച്ച് ഏപ്രിൽ 28-ന് പ്രീമീയം ആഢംബര സെഡാൻ വിപണിയിൽ എത്തും. നിലവിലെ കൊവിഡ്-19 സാഹചര്യത്തിൽ പല മോഡലുകളുടെയും അവതരണം മാറ്റിവെച്ചിരിക്കുകയാണ് എങ്കിലും സ്കോഡയുടെ തീരുമാനം വ്യത്യസ്‌തമാണ്.\nഫെയ്‌സ്‌ലിഫ്റ്റഡ് സൂപ്പർബിന്റെ അകത്തും പുറത്തും നിരവധി മാറ്റങ്ങളാണ് ലഭിക്കുന്നത്. പുറംമോടിയിൽ പുനർ‌രൂപകൽപ്പന ചെയ്‌ത ഗ്രില്ലും പുതിയ ഫ്രണ്ട് ബമ്പറും ക്രോം ആക്‌സന്റുകളും ഇടംപിടിക്കുന്നു. അതോടൊപ്പം പൂർണ എൽഇഡി മാട്രിക്‌സ് ഹെഡ്‌ലാമ്പുകൾ അലങ്കരിക്കുന്ന ആദ്യത്തെ മോഡലു കൂടിയാകും 2020 സ്‌കോഡ സൂപ്പർബ്.\nസൂപ്പർബ് സ്‌പോർട്‌ലൈനിന് ചുവന്ന ഫിനിഷും സൂപ്പർബ് ലോറിൻ, ക്ലെമെന്റ് പതിപ്പുകൾ തവിട്ട് നിറത്തിലുമാണ് പൂർത്തിയാക്കിയിരിക്കുന്നത്. ഇവ രണ്ടും സ്‌കോഡയുടെ എക്സ്പോ പവലിയനിൽ പ്രദർശിപ്പിച്ചിരുന്നു.\nപുതിയ സവിശേഷതകളുടെ കൂട്ടിച്ചേർക്കലിനൊപ്പം ക്യാബിനും ഒപു പുതുമ നൽകാൻ സഹായിച്ചിട്ടുണ്ട്. നവീകരിച്ച ടച്ച്‌സ്‌ക്രീൻ ഇൻഫോടെയിൻമെന്റ് സിസ്റ്റം, വെർച്വൽ കോക്ക്പിറ്റ് ഇൻസ്ട്രുമെന്റ് ക്ലസ്റ്റർ, വയർലെസ് ചാർജർ പോലുള്ള ഉപകരണങ്ങൾ എന്നിവ ഇതിൽ ഉൾക്കൊള്ളുന്നു.\nഎഞ്ചിനെ സംബന്ധിച്ചിടത്തോളം ഫെയ്‌സ്‌ലിഫ്റ്റഡ് സൂപ്പർബ് 2.0 ലിറ്റർ ടിഎസ്ഐ ടർബോചാർജ്‌ഡ് പെട്രോൾ എഞ്ചിൻ ഉപയോഗിക്കുന്നു. അത് 1.8 ലിറ്റർ ടിഎസ്ഐ പെട്രോൾ യൂണിറ്റിനെ മാറ്റിസ്ഥാപിക്കുന്നു. ഇത് പരമാവധി 190 bhp കരുത്തിൽ 320 Nm torque ഉത്പാദിപ്പിക്കാൻ ശേഷിയുള്ളവയാണ്.\nഏഴ് സ്പീഡ് ഡി‌എസ്‌ജി ഓട്ടോമാറ്റിക് ഗിയർബോക്‌സുമായാണ് എഞ്ചിൻ ജോടിയാക്കിയിരിക്കുന്നത്. ബി‌എസ്-VI മലിനീകരണ മാനദണ്ഡങ്ങൾ നിലവിൽ വന്നതോടെ ഡീസൽ എഞ്ചിൻ നിർത്തലാക്കി. 2020 സ്‌കോഡ സൂപ്പർബ് ഫെയ്‌സ്‌ലിഫ്റ്റിന് 27 ലക്ഷം മുതൽ 31 ലക്ഷം രൂപ വരെയായിരിക്കും എക്സ്ഷോറൂം വില.\nകരോക്ക് പ്രീമിയം എസ്‌യുവിയും സ്‌കോഡ അടുത്ത മാസം പുറത്തിറക്കുന്ന കോഡിയാക്കിന് താഴെയായി സ്ഥാപിക്കും. ഫോക്‌സ്‌വാഗൺ ടി-റോക്കിന്റെ 1.5 ലിറ്റർ ടി‌എസ്‌ഐ ഇവോ പെട്രോൾ എഞ്ചിനിലാണ് ഇത് പ്രവർത്തിക്കുന്നത്.\nSkoda Superb Facelift 2020 may Launch On April 28. Read in Malayalam\nStory first published: Thursday, April 9, 2020, 19:34 [IST]


സംസ്ഥാനത്ത് ഇന്ന് 15,600 പേര്‍ക്ക് കോവിഡ്; 11,629 പേര് രോഗമുക്തി നേടി\nകേരളത്തില് ഇന്ന് 15,600 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം 2052, എറണാകുളം 1727, തൃശൂര് 1724, കോഴിക്കോട് 1683, കൊല്ലം 1501, പാലക്കാട് 1180, തിരുവനന്തപുരം 1150, കണ്ണൂര് 962, ആലപ്പുഴ 863, കാസര്‍ഗോഡ് 786, കോട്ടയം 779, വയനാട് 453, പത്തനംതിട്ട 449, ഇടുക്കി 291 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 1,50,630 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 10.36 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 2,39,18,742 സാമ്പിളുകളാണ് പരിശോധിച്ചത്.\nകഴിഞ്ഞ ദിവസങ്ങളിലുണ്ടായ 148 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 14,108 ആയി. ഇന്ന് രോഗം സ്ഥിരീകരിച്ചവരില് 66 പേര് സംസ്ഥാനത്തിന് പുറത്ത് നിന്നും വന്നവരാണ്. 14,761 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 699 പേരുടെ സമ്പര്‍ക്ക ഉറവിടം വ്യക്തമല്ല. മലപ്പുറം 1992, എറണാകുളം 1682, തൃശൂര് 1716, കോഴിക്കോട് 1659, കൊല്ലം 1497, പാലക്കാട് 751, തിരുവനന്തപുരം 1055, കണ്ണൂര് 889, ആലപ്പുഴ 848, കാസര്‍ഗോഡ് 766, കോട്ടയം 751, വയനാട് 438, പത്തനംതിട്ട 436, ഇടുക്കി 281 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്. 74 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കണ്ണൂര് 22, കാസര്‍ഗോഡ് 14, പാലക്കാട് 10, പത്തനംതിട്ട 6, മലപ്പുറം 5, എറണാകുളം 4, കോഴിക്കോട് 3, കൊല്ലം, ഇടുക്കി, തൃശൂര്, വയനാട്2വീതം, തിരുവനന്തപുരം, ആലപ്പുഴ 1 വീതം ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 11,629 പേര് രോഗമുക്തി നേടി.\nതിരുവനന്തപുരം 541, കൊല്ലം 1876, പത്തനംതിട്ട 351, ആലപ്പുഴ 899, കോട്ടയം 497, ഇടുക്കി 196, എറണാകുളം 1199, തൃശൂര് 1209, പാലക്കാട് 1162, മലപ്പുറം 1259, കോഴിക്കോട് 1055, വയനാട് 219, കണ്ണൂര് 653, കാസര്‍ഗോഡ് 513 എന്നിങ്ങനേയാണ് രോഗമുക്തിയായത്. ഇതോടെ 1,07,925 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 28,89,186 പേര് ഇതുവരെ കോവിഡില് നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 3,82,843 പേരാണ് ഇപ്പോള് നിരീക്ഷണത്തിലുള്ളത്. ഇവരില് 3,58,565 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 24,278 പേര് ആശുപത്രികളിലും നിരീക്ഷണത്തിലാണ്. 2218 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\nകൊവിഡ് വ്യാപനം: ഇന്ന് അര്‍ധരാത്രി മുതല് തിരുവനന്തപുരത്ത് പ്രാദേശിക നിയന്ത്രണങ്ങള്\nകിറ്റക്‌സിന് തൊഴില് വകുപ്പ് നല്‍കിയ നോട്ടീസ് പിന്‍വലിച്ചു; നടപടി സര്‍ക്കാരിന് തിരിച്ച് വക്കീല് നോട്ടീസ് നല്‍കിയതിനെ തുടര്‍ന്ന്


എംഎസ്എംഇ മേഖലയ്ക്കു സഹായമേകും: കേന്ദ്രമന്ത്രി\n|15 April 2020 11:06 AM GMT\nരാജ്യത്തെ എംഎസ്എംഇ കള്‍ക്കുള്ള പേയ്മെന്റുകള് ഒട്ടും വൈകാതെ എത്രയും വേഗം ലഭ്യമാക്കാന് വ്യവസായ സ്ഥാപനങ്ങള് മനസിരുത്തണമെന്ന് കേന്ദ്രമന്ത്രി നിതിന് ഗഡ്കരി ആവശ്യപ്പെട്ടു. സൂക്ഷ്മ, ചെറുകിട, ഇടത്തരം സംരംഭങ്ങള്‍ക്കു ദ്രവ്യത കൈവരിക്കാന് ഇതാവശ്യമാണെന്ന് വെബ് അധിഷ്ഠിത സെമിനാറിലൂടെ എഫ്ഐസിസിഐ പ്രതിനിധികളുമായി ആശയവിനിമയം നടത്തവേ അദ്ദേഹം പറഞ്ഞു.\nലോക്ഡൗണ് വന്നതോട സാമ്പത്തിക പ്രതിസന്ധിയിലായ എംഎസ്എംഇകളെ സംരക്ഷിക്കേണ്ടതുണ്ടെന്ന് ഫിക്കിയിലെ മുതിര്‍ന്ന അംഗങ്ങളോട് റോഡ് ഗതാഗത, ദേശീയപാത, എംഎസ്എംഇ വകുപ്പു മന്ത്രിയായ ഗഡ്കരി പറഞ്ഞു. സൂക്ഷ്മ ചെറുകിട ഇടത്തരം സംരംഭങ്ങള് നേരിടുന്ന ബുദ്ധിമുട്ടുകളെ കുറിച്ച് ഗവണ്‍മെന്റിന് ധാരണയുണ്ട്. സമ്പദ്വ്യവസ്ഥയില് ഈ മേഖലയുടെ പ്രാധാന്യം മനസ്സിലാക്കുന്നുമുണ്ട്. ലോക്ക്ഡൗണ് പിന്‍വലിച്ച ശേഷം ഇത്തരം സംരംഭങ്ങളുടെ ശാക്തീകരണത്തിന് ഗവണ്‍മെന്റ് സമ്പൂര്‍ണ സഹകരണം നല്‍കുമെന്ന് മന്ത്രി ഉറപ്പു നല്‍കി. ഈ ദിശയില് സര്‍ക്കാര് കൈക്കൊണ്ട വിവിധ സാമ്പത്തിക തീരുമാനങ്ങള് അദ്ദേഹം വിശദീകരിച്ചു. ടേം വായ്പകളുടെയും പ്രവര്‍ത്തന മൂലധനത്തിന്റെയും വിതരണം പുനഃ ക്രമീകരിക്കാന് റിസര്‍വ് ബാങ്ക് അനുവദിച്ചതായും ഗഡ്കരി അറിയിച്ചു.\nവ്യവസായരംഗം ഗവണ്‍മെന്റുമായും ബാങ്കിങ്ങ് മേഖലയുമായി ഒരേപോലെ സഹകരിച്ചു നീങ്ങണം. വിപണിയിലെ പണലഭ്യതയുടെ പ്രാധാന്യത്തെക്കുറിച്ച് വിശദീകരിച്ച കേന്ദ്രമന്ത്രി, മൈക്രോ, ചെറുകിട, ഇടത്തരം സംരംഭങ്ങള്‍ക്കുള്ള ക്രെഡിറ്റ് ഗാരന്റി നിലവിലെ ഒരു ലക്ഷം കോടിയില് നിന്ന് അഞ്ച് ലക്ഷം കോടി രൂപയായി ഉയര്‍ത്താന് പരിശ്രമിച്ചു വരികയാണെന്നറിയിച്ചു. ധനകാര്യസ്ഥാപനങ്ങള് അനുവദിക്കുന്ന അഡ്വാന്‍സുകളുടെ 75 ശതമാനവും ഗവണ്‍മെന്റിന്റെ ക്രെഡിറ്റ് ഗ്യാരന്റി സ്‌കീമിന് കീഴിലുള്ള ഉറപ്പിന്മേലാണ്. വ്യവസായമേഖലയുടെ പ്രശ്‌നങ്ങള് പ്രത്യേകിച്ചും മൈക്രോ, ചെറുകിട, ഇടത്തരം സംരംഭങ്ങളുടെ വിഷയങ്ങള് അതത് മന്ത്രാലയങ്ങളും വകുപ്പുകളുമായി ചര്‍ച്ച ചെയ്യുമെന്നും അദ്ദേഹം ഉറപ്പ് നല്‍കി.\nഅടിസ്ഥാന സൗകര്യ വികസന മേഖലയുടെ വര്‍ദ്ധിച്ചുവരുന്ന ആവശ്യങ്ങള് നിറവേറ്റുന്നതിനായി 2019-20 ല് റെക്കോര്‍ഡ് നിലവാരത്തിലെത്തിച്ച ദേശീയപാത നിര്‍മാണം വരും വര്‍ഷങ്ങളില് 2,3മടങ്ങായി വര്‍ദ്ധിപ്പിക്കുമെന്നും ഗഡ്കരി പറഞ്ഞു. നേരത്തെ നിശ്ചയിച്ച ലക്ഷ്യങ്ങളില് എത്തിച്ചേരാന് ഇപ്പോഴുണ്ടായ കാലതാമസം ഒഴിവാക്കി ലഭ്യമായ സമയം പരമാവധി ഉപയുക്തമാക്കണം. ഈ ദിശയില്3മാസത്തിനുള്ളില് പ്രവൃത്തികളില് തീരുമാനമെടുക്കാന് കേന്ദ്രമന്ത്രി ദേശീയ പാത അതോറിട്ടിയോടും ആര്‍ബിട്രേഷന് യൂണിറ്റുകളോടും അഭ്യര്‍ഥിച്ചു. എല്ലാ യൂണിറ്റുകളുടെ ചെയര്‍മാന്മാരോടും നിലവിലുള്ള വൈകുന്നേരം5മണി എന്ന ജോലിസമയത്തിനു പകരം7മണി വരെ പ്രവര്‍ത്തിക്കാന് കേന്ദ്രമന്ത്രി അഭ്യര്‍ത്ഥിച്ചു. അവര് ഇതിനകം അങ്ങനെ ചെയ്യാന് തുടങ്ങിയിട്ടുള്ളതിന്റെ ഫലമായി 280 വിഷയങ്ങള് ഉടന് തീര്‍പ്പാക്കാന് സാധിച്ചുവെന്നും അദ്ദേഹം അറിയിച്ചു.\nകൊറോണ വൈറസ് പടരാതിരിക്കാന് വേണ്ടത്ര മുന്‍കരുതല് നടപടികള് സ്വീകരിക്കുമെന്ന വ്യവസ്ഥയോടെ വിവിധ സ്ഥലങ്ങളില് റോഡ് പണികള് ആരംഭിക്കുന്നതിന് ഗതാഗത മന്ത്രാലയം തയ്യാറാണെന്നു ഗഡ്കരി അറിയിച്ചു. ഹൈവേ നിര്‍മ്മാണ പദ്ധതികള് പുനരാരംഭിക്കുന്നതിനെ കുറിച്ച് സംസ്ഥാന സര്‍ക്കാരുകളുമായി ആലോചനകള് നടക്കുന്നുണ്ട്.'കുടിയേറ്റ തൊഴിലാളികളെ ഹൈവേ നിര്‍മ്മാണ പദ്ധതികള്‍ക്ക് ഉപയോഗപ്പെടുത്തുന്ന കാര്യം ജില്ലാ കളക്ടര്‍മാര്‍ക്ക് തീരുമാനിക്കാം. അതേസമയം മാര്‍ഗ്ഗനിര്‍ദേശങ്ങള് കൃത്യമായി പാലിച്ചുകൊണ്ടാവണം പ്രവര്‍ത്തിക്കേണ്ടത്', മന്ത്രി പറഞ്ഞു.\nഹൈവേ പണികള്‍ക്കിടയില് നേരിടുന്ന വലിയ വെല്ലുവിളിയാണ് ഗതാഗതം ഭാഗികമായോ മുഴുവനായോ നിര്‍ത്തിവെക്കേണ്ടി വരുന്ന അവസ്ഥ. എന്നാല് ലോക്ക്ഡൗണില് ഇത്തരം പണികള് ഏറ്റെടുക്കുന്നത് ഗതാഗത തടസ്സങ്ങള്‍ക്കിടയാക്കില്ല. പല സ്ഥലങ്ങളിലായി കുടുങ്ങിയ കുടിയേറ്റ തൊഴിലാളികള്‍ക്ക് ജോലിയും വരുമാനവും ഇതിലൂടെ ഉറപ്പു വരുത്താനാവും.\nനാട്ടിലേക്ക് പോകാന് അവസരമൊരുക്കണമെന്ന് ആവശ്യപ്പെട്ട് ഡല്‍ഹിയില് ആയിരക്കണക്കിന് കുടിയേറ്റ തൊഴിലാളികള് പ്രതിഷേധിച്ചിരുന്നു. രണ്ടാം ഘട്ട ലോക്ക്ഡൗണ് പ്രഖ്യാപിച്ചതോടെ മുംബൈയിലും സമാനമായ സംഭവം കഴിഞ്ഞ ദിവസമുണ്ടായി. ഈ പശ്ചാത്തലത്തിലാണ് കുടിയേറ്റ തൊഴിലാളികള്‍ക്ക് തൊഴിലവസരങ്ങള് നല്‍കുന്നതിനെ കുറിച്ച് ആലോചിക്കുന്നത്.\ncorona virus covid 19 MSMEs Nitin Gadkari


'ഓര്‍ഡിനന്‍സുകള് പുറത്തിറക്കേണ്ടത് അവശ്യ ഘട്ടങ്ങളില് മാത്രം'; വിടവാങ്ങല് പ്രസംഗത്തില് കേന്ദ്രസര്‍ക്കാറിനെതിരെ രൂക്ഷ വിമര്‍ശനവുമായി രാഷ്ട്രപതി\nSunday 23rd July 2017 6:55pm\nന്യൂദല്‍ഹി: രാജസ്ഥാനിലെ കെയിന് ഇന്ത്യ ഓയില് ഫീല്‍ഡില് നിന്ന് അസംസ്‌കൃത എണ്ണ മോഷ്ടിച്ചു കടത്തിയ സംഘത്തെ പൊലീസ് അറസ്റ്റ് ചെയ്തു. വെള്ളം കൊണ്ടുപോകുന്ന ടാങ്കറുകളിലാണ് ഇവര് എണ്ണ കടത്തിയത്. 25 പേരെയാണ് പൊലീസ് പിടികൂടിയത്.\nAlso Read: കളിയല്ല ഇത് കാര്യം! കുതിച്ചുയരുന്ന വില കാരണം തക്കാളിക്ക് സംരക്ഷണം നല്‍കാനായി സായുധ സേന\nകഴിഞ്ഞ ആറു വര്‍ഷങ്ങളിലായി 50 ദശലക്ഷത്തോളം ലിറ്റര് എണ്ണയാണ് കരയിലെ ഏറ്റവും വലിയ എണ്ണപാടമായ കെയിന് ഇന്ത്യ ഓയില് ഫീല്‍ഡില് നിന്ന് ഇവര് കടത്തിയത്. 49 കോടി രൂപയുടെ ക്രൂഡ് ഓയില് മോഷണം പോയതായാണ് കണക്കാക്കുന്നത്. ജോലിക്കാരായ ഡ്രൈവര്‍മാര്, കരാര് ജീവനക്കാര് എന്നിവരുള്‍പ്പെടെ 75-ലേറെ പേര് മോഷ്ടാക്കള്‍ക്ക് ഒത്താശ ചെയ്തതായും കണ്ടെത്തി.\nബ്രിട്ടീഷ് ഖനന കമ്പനിയായ വേദാന്ത റിസോഴ്‌സസിന്റെ ഉടമസ്ഥതയിലുള്ളതാണ് ഈ എണ്ണപ്പാടം. ഖനനത്തിനിടെ ലഭിക്കുന്ന വെള്ളം പുറത്തേക്ക് കൊണ്ടുപോകുന്ന വാഹനങ്ങളില് ക്രൂഡോയില് കടത്തിയതെന്നാണ് സംശയം.\nDon’t Miss: യുവനടിയുടെ അപകീര്‍ത്തികരമായ ചിത്രങ്ങള് പ്രചരിപ്പിച്ച് പണംതട്ടാന് ശ്രമം: ഒരാള് അറസ്റ്റില്\nവാഹനങ്ങളില് ഘടിപ്പിച്ചിരുന്ന ജിപിഎസ് സംവിധാനം പ്രവര്‍ത്തന രഹിതമാക്കിയായിരുന്നു മോഷണം. സമീപത്തുള്ള രണ്ടു ചെറുകിട ഫാക്ടറി ഉടമകളാണ് സംഘത്തില് നിന്ന് ക്രൂഡ് ഓയില് വാങ്ങിയിരുന്നത്. കമ്പനിയുടെ പരാതിയില് പോലീസ് നടത്തിയ അന്വേഷണത്തിലാണ് വന് ക്രൂഡ് ഓയില് മോഷണം കണ്ടെത്തിയത്.\nക്രൂഡോയില് വില ആറ് വര്‍ഷത്തെ ഏറ്റവും താഴ്ന്ന നിലയില്\nWednesday 14th January 2015 9:20am


ലൈംഗികാതിക്രമങ്ങൾക്കെതിരായ സന്ദേശവുമായി 'കല്യാണി' | Madhyamam\ndate_range 21 July 2021 4:51 AM GMT\nലൈംഗികാതിക്രമങ്ങൾക്കെതിരായ സന്ദേശവുമായി 'കല്യാണി'\nജയൻ കാഞ്ഞങ്ങാട് ആണ് സിനിമയുടെ സംവിധായകൻ\nമസ്കത്ത്: സ്ത്രീകൾക്കും കുട്ടികൾക്കുമെതിരായ ലൈംഗികാതിക്രമങ്ങൾക്കെതിരെ ശബ്ദമുയർത്തുന്ന ഹ്രസ്വ സിനിമ 'കല്യാണി' ശ്രദ്ധേയമാകുന്നു. ജയൻ കാഞ്ഞങ്ങാട് ആണ് സിനിമയുടെ സംവിധായകൻ. യു ട്യൂബിൽ റിലീസ് ചെയ്ത് നാല് ദിവസങ്ങൾക്കുള്ളിൽ അയ്യായിരത്തോളം പേരാണ് ഈ സിനിമ കണ്ടത്. ഏറെ കാലികപ്രസക്തിയുള്ള സാമൂഹിക വിഷയം ലളിതമായ രീതിയിൽ കാമറയിൽ പകർത്താൻ സംവിധായകന് സാധിച്ചു. സ്ത്രീകൾക്കും കുട്ടികൾക്കുമെതിരെയുള്ള ലൈംഗികാതിക്രമം തുടർക്കഥയാവുന്ന സാഹചര്യത്തിൽ ഏറെ പ്രസക്തമാണ് ഇൗ സിനിമ. കുഞ്ഞു കുട്ടികൾക്കു നേരെ ലൈംഗികാതിക്രമങ്ങൾ ഉണ്ടാകാതിരിക്കുന്നതിനുള്ള കരുതൽ കൂടിയാണ് സിനിമ. സഭ്യതയുടെ വരമ്പുകൾ ഭേദിക്കാതെ കഥ അവതരിപ്പിക്കുന്നതിനാൽ കൊച്ചു കുട്ടികൾക്കു േപാലും സിനിമയുടെ സന്ദേശം ഉൾക്കൊള്ളാനാവും. ഉൾക്കാമ്പ് കൊണ്ടും അവതരണം കൊണ്ടും വ്യതിരിക്തതയുള്ള സിനിമ ആയതിനാൽ വരും ദിവസങ്ങളിൽ കൂടുതൽ പേർ സിനിമ കാണുമെന്ന് പ്രതീക്ഷിക്കുന്നതായി ജയൻ പറഞ്ഞു.\nമസ്കത്തിലെ കലാ പ്രവർത്തന മേഖലയിൽ ശ്രദ്ധേയനായ ജയൻ കാഞ്ഞങ്ങാടിൻെറ അഞ്ചാമത് സിനിമയാണിത്. കൂടെ, അൽ മസ്ഉൗലിയ്യ, റവലേഷൻ, തുടരും എന്നിവയാണ് നേരത്തേ സംവിധാനം ചെയ്ത സിനിമകൾ. അറബി ഭാഷയിൽ നിർമിച്ച മസ്ഉൗലിയ്യാത്ത് ലഹരിക്കെതിരെയുള്ള സന്ദേശമായതിനാൽ ഏറെ ശ്രദ്ധിക്കപ്പെട്ടിരുന്നു. ജയെൻറ സിനിമകൾക്ക് നിരവധി അംഗീകാരങ്ങളും ലഭിച്ചിരുന്നു. ഇതിൽ 'തുടരും' എന്ന സിനിമക്ക് മികച്ച സംവിധായകനുള്ള റോഷാനി ഇൻറർ നാഷനൽ അവാർഡ് അടുത്തിടെ ലഭിച്ചിരുന്നു. ഈ സിനിമകളെല്ലാം ഒമാനിലാണ് ചിത്രീകരിച്ചതും.\nമരക്കാർ സിനിമയുടെ സംഗീത സംവിധായകനായ റോണി റാഫേലാണ് 'കല്യാണി'യുടെ സംഗീതം നിർവഹിച്ചത്. സിനിമയിലെ കേന്ദ്ര കഥാപാത്രമായ ജിത്തുവിനെ അവതരിപ്പിച്ചത് വിദ്യാർഥിയായ ഹൃദയ് ദത്ത് ആണ്. കല്യാണിയായി ലക്ഷ്മി ജീവരാജും അമ്മയായി ഷീന ദത്തും അച്ഛനായി ബിനു എണ്ണക്കാടനും വേഷമിടുന്നു. സിനിമയിൽ വില്ലനായി വരുന്നത് മസ്കത്തിൽ നാടക, സിനിമ അഭിനയ രംഗത്തുള്ള ക്രിസ്റ്റി ആൻറണിയാണ്. അസോസിയറ്റ് ഡയറക്ടർ രമേശ് ശിവൻ. ലോവൽ എടത്തിലാണ് സിനിമയുടെ െപ്രാഡ്യൂസർ.\nTAGS:'Kalyani' with message against sexual harassment


UUKMA News യൂറോപ്പിൽ കോവിഡ് ബാധിതരുടെ എണ്ണം കുതിക്കുന്നു; മരണസംഖ്യ ഒരാഴ്ചക്കിടെ 40 ശതമാനം കൂടി - UUKMA News യൂറോപ്പിൽ കോവിഡ് ബാധിതരുടെ എണ്ണം കുതിക്കുന്നു; മരണസംഖ്യ ഒരാഴ്ചക്കിടെ 40 ശതമാനം കൂടി - UUKMA News\nലണ്ടൻ: യൂറോപ്പിൽ കോവിഡ് ബാധിതരുടെ എണ്ണവും മരണവും കുതിച്ചുയരുന്നതായി ലോകാരോഗ്യ സംഘടന. മുൻ ആഴ്ചയിലെ അപേക്ഷിച്ച് 40 ശതമാനം മരണം യൂറോപ്പിൽ വർധിച്ചതായി ലോകാരോഗ്യ സംഘടന വ്യക്തമാക്കി.\nഫ്രാൻസ്, സ്പെയിൻ, യു.കെ, നെതർലൻഡ്സ്, റഷ്യ എന്നീ രാജ്യങ്ങളിൽ കോവിഡ് കേസുകൾ കുത്തനെ ഉയർന്നു. ഇവിടങ്ങളിലെ ആശുപത്രികളിലെ അത്യാഹിത വിഭാഗങ്ങൾ അത്യാസന്ന നിലയിലുള്ള രോഗികളെകൊണ്ട് നിറഞ്ഞു. റഷ്യയിൽ പ്രതിദിനം റിപ്പോർട്ട് ചെയ്യുന്ന മരണം 320 ആയി ഉയർന്നു. ഇതോടെ ഇവിടത്തെ മരണസംഖ്യ 26,589 ആയി.\nകഴിഞ്ഞ 24 മണിക്കൂറിനിടെ 221 പേരാണ് ഇറ്റലിയിൽ കോവിഡ് ബാധിച്ച് മരിച്ചത്. ആസ്ട്രിയയയിൽ ഇതുവരെ കോവിഡ് ബാധിച്ച് മരിച്ചവരുടെ എണ്ണം 1000ആയി.\nയു.എസ്, ഇന്ത്യ, ബ്രസീൽ എന്നീ രാജ്യങ്ങൾക്ക് പുറമെ ഏറ്റവും കൂടുതൽ രോഗബാധിതരുള്ളത് റഷ്യയിലാണ്. ചൊവ്വാഴ്ച 16,550 പേർക്കാണ് റഷ്യയിൽ പുതുതായി കോവിഡ് സ്ഥിരീകരിച്ചത്. ഇറ്റലിയിൽ 24 മണിക്കൂറിനിടെ 22,000 പേർക്ക് കോവിഡ് സ്ഥിരീകരിച്ചു. ഇറ്റലിയിൽ കോവിഡ് ബാധിതരുടെ എണ്ണം ഉയരുന്നതിനെ തുടർന്ന് പുതിയ നിയന്ത്രണങ്ങൾ ഏർപ്പെടുത്തിയതോടെ നഗരങ്ങളിൽ ജനങ്ങൾ പ്രതിഷേധവുമായി തെരുവിലിറങ്ങി.\nയൂറോപ്യൻ രാജ്യങ്ങളിൽ കോവിഡ് ബാധിതരുടെ എണ്ണവും മരണവും കുതിച്ചുയരുന്നതായി ലോകാരോഗ്യ സംഘടന വക്താവ് ഡോ. മാർഗരറ്റ് ഹാരിസ് പറഞ്ഞു. ഒരാഴ്ചക്കിടെ മരണസംഖ്യ 40 ശതമാനം വർധിച്ചു. ആശുപത്രികൾ നിറഞ്ഞതായും മാർഗരറ്റ് പറഞ്ഞു.


കറുത്ത തൊപ്പിക്കാരെ മഴ ചതിച്ചു; ത്രിരാഷ്ട്ര കിരീടത്തില് മുത്തമിട്ട് കംഗാരുപ്പട – Southlive Malayalam: Kerala News, Malayalam News, Breaking News, Movie News, Political News\nകറുത്ത തൊപ്പിക്കാരെ മഴ ചതിച്ചു; ത്രിരാഷ്ട്ര കിരീടത്തില് മുത്തമിട്ട് കംഗാരുപ്പട\nFebruary 21, 2018 , 4:34 pm\nന്യൂസിലാന്‍ഡില് നടന്ന ത്രിരാഷ്ട്ര ട്വന്റി20 ടൂര്‍ണമെന്റില് ആതിഥേയരെ തോല്‍പ്പിച്ച് ഓസ്‌ട്രേലിയയ്ക്ക് കിരീടം. ഓക്ക്‌ലാന്‍ഡില് നടന്ന കളി മഴമുടക്കിയപ്പോള് ഡക്ക് വര്‍ത്ത് ലൂയിസ് നിയമ പ്രകാരം 19 റണ്‍സിനാണ് ഓസ്‌ട്രേലിയ ചാംപ്യന്‍മാരായത്. സ്‌കോര് : ന്യൂസിലാന്‍ഡ് 150-9 (20), ഓസ്ട്രേലിയ 121-3 (14.4).\nടോസ് നേടി ബാറ്റിങ് തെരഞ്ഞെടുത്ത ന്യൂസിലാന്‍ഡിന് തുടക്കത്തില് കിട്ടിയ മുന്‍തൂക്കം മുതലാക്കാനായില്ല. ഓപ്പണര്‍മാരായ മാര്‍ട്ടിന് ഗുപ്റ്റിലും കൊളിന് മണ്‍റോയും ന്യൂസിലാന്‍ഡിന് മികച്ച തുടക്കം നല്‍കിയെങ്കിലും ഇവര് പുറത്തായതോടെ റണ്ണൊഴുക്ക് കുറഞ്ഞു. 15 ബോളില് 21 റണ്‍സെടുത്ത് ഗുപ്റ്റിലും 14 പന്തില് നിന്ന് 29 റണ്‍സെടുത്ത് മണ്‍റോയും പുറത്തായി.\nറോസ് ടയ്‌ലറിന്റെ ബാറ്റിങ്ങാണ് കിവിസിനെ വന് തകര്‍ച്ചയില് നിന്നും രക്ഷയായത്. 38 ബോളില് നിന്ന് 43 റണ്‍സാണ് ടൈലര് അടിച്ചെടുത്തത്. അഞ്ച് ബാറ്റ്‌സ്മാന്‍മാര്‍ക്ക മാത്രം രണ്ടക്കം കടക്കാനുള്ള അവസരം നല്‍കിയ ഓസീസ് ബോളര്‍മാര് ഒന്‍പത് വിക്കറ്റുകളുടെത്ത് 150 റണ്‍സിന് ന്യൂസിലന്‍ഡിനെ പൂട്ടി. ആഷ്ടന് അഗര് കംഗാരുപ്പടയ്ക്കായി മൂന്ന് വിക്കറ്റുകള് വീഴ്ത്തിയപ്പോള് കെയന് റിച്ചാര്‍ഡ്‌സണും ആന്‍ഡ്രൂ ടൈയും രണ്ട് വിക്കറ്റുകള് വീതം വീഴ്ത്തി. ബെറ്റി സ്റ്റാന്‍ലാക്ക്, മാര്‍ക്കസ് സ്‌റ്റോയിണിസ് എന്നിവര് ഓരോ വിക്കറ്റുകള് നേടി.\nമറുപടി ബാറ്റിങ്ങിനിറങ്ങിയ ഓസ്‌ട്രേലിയയ്ക്കും ഓപ്പണിങ് ബാറ്റ്‌സ്മാന്മാര് ഗംഭീര തുടക്കം നല്‍കി. 72ാം റണ്‍സിലാണ് ഓസീസിന് ആദ്യ വിക്കറ്റ് നഷ്ടമാകുന്നത്. 30 ബോളില് നിന്ന് 50 റണ്‍സെടുത്ത ആര്‍സി ഷോര്‍ട്ട് മണ്‍റോയ്ക്ക് വിക്കറ്റ് നല്‍കി മടങ്ങി. ഡേവിഡ് വാര്‍ണര് (25), മാക്‌സ്വെല് (20), ഫിഞ്ച് (18) എന്നിവരുടെ മികവിലാണ് ഓസ്‌ട്രേലിയയ്ക്ക് മഴനിയമത്തില് മുന്‍തൂക്കം നല്‍കിയത്.\nRelated Topics:tri series


കെവിന് വധക്കേസില് പുതിയ തെളിവുകള്; കൊല്ലാം, ഞാന് ചെയ്തോളാം, അവന് തീര്‍ന്നു… - Rose Malayalam | Rose Malayalam\nUpdated on 16-06-2019 at 10:52 am\nകോട്ടയം: കെവിന് വധക്കേസില് കോടതിക്ക് മുന്നില് പുതിയ തെളിവുകള് നിരത്തി പോലീസ്. അന്വേഷണ ഉദ്യോഗസ്ഥനായ ഡിവൈഎസ്പി ഗിരീഷ് പി സാരഥിയുടെ മൊഴിയാണ് കോടതിയ്ക്ക് പുതിയതായി ലഭിച്ചത്. ‘കൊല്ലാം, ഞാന് ചെയ്തോളാം, അവന് തീര്‍ന്നു’ എന്നിങ്ങനെയായിരുന്നു കെവിന്റെ തട്ടിക്കൊണ്ട് പോകുന്നതിന്റെ തലേദിവസം ഒന്നാം പ്രതി സാനു ചാക്കോ പിതാവ് ചാക്കോ ജോണിന് അയച്ച മെസേജ് എന്ന് ഗിരീഷ് പി സാരഥി മൊഴി നല്‍കി.\nസാനുവിന്റെ ഫോണിലെ ‘പപ്പാ കുവൈറ്റ്’ എന്ന ആളുമായുള്ള വാട്സ്ആപ്പ് ചാറ്റിലാണ് ഇങ്ങനെ പറയുന്നത്. ചാക്കോ ജോണിന്റെ നമ്പരാണ് പപ്പാ കുവൈറ്റ് എന്ന പേരില് സേവ് ചെയ്തിരിക്കുന്നത്. രണ്ടാം സാക്ഷി ലിജോ ഒറ്റയ്ക്കലിനുള്ള വാട്സ്ആപ്പ് സന്ദേശങ്ങളിലും കെവിനെ കൊല്ലണമെന്ന് സാനു പറയുന്നുണ്ട്. ‘കെവിന്റെ പ്രൊഫൈല് ചെക്ക് ചെയ്തു’ എന്ന ലിജോയുടെ സന്ദേശത്തിന് മറുപടിയായി ‘അവന് തീര്‍ന്നു, ഡോണ്ട് വറി’ എന്നാണ് സാനു പറയുന്നത്. കെവിനെ കൊല്ലാന് പ്രതികള് തീരുമാനിച്ചിരുന്നുവെന്ന് വ്യക്തമാക്കാനാണ് വാട്സ്ആപ്പ് സന്ദേശങ്ങള് പ്രോസിക്യൂഷന് ഹാജരാക്കിയത്.\nസന്ദേശം അയച്ച ഫോണുകള് സാനു, ചാക്കോ, ലിജോ എന്നിവരുടേതാണെന്ന് സൈബര് ഫോറന്‍സിക് വിദഗ്ധര് സ്ഥിരീകരിച്ചതിന്റെ രേഖകളും ജില്ലാ പ്രിന്‍സിപ്പല് സെഷന്‍സ് കോടതിയില് ഹാജരാക്കി. ഏഴ് പ്രതികളില് നിന്നും പിടിച്ചെടുത്ത ഫോണുകള് ഗിരീഷ് പി സാരഥി തിരിച്ചറിഞ്ഞിട്ടുണ്ട്. കെവിന്റെ ലുങ്കി ഏഴാം പ്രതി ഷിഫിന് സജാദ് ചാലിയക്കര പുഴയുടെ തീരത്തു നിന്നും കണ്ടെത്തി നല്‍കിയിരുന്നു.\nപ്രതികള് സഞ്ചരിച്ച വാഹനത്തില് നിന്നും രക്തക്കറയും മുടിയിഴകളും വിരലടയാളങ്ങളും ലഭിച്ചു. കെവിനൊപ്പം തട്ടിക്കൊണ്ട് പോയ ബന്ധു അനീഷിനെ പ്രതികള് മര്‍ദ്ദിക്കുന്നതിനിടെ ഒമ്പതാം പ്രതി ടിറ്റോ ജെറോമിന്റെ മൂക്കില് കൈ തെറ്റി കൊണ്ടിരുന്നു. ടിറ്റോയുടെ ചോരയാണ് വാഹനത്തില് നിന്നും ലഭിച്ചതെന്ന് ഡിഎന്‍എ പരിശോധനയില് കണ്ടെത്തിയതായും ഗിരീഷ് സാരഥി കോടതിയില് അറിയിച്ചു.


നാടിനും നൻമയ്ക്കുമാകണം കന്നി വോട്ടുകൾ - ജോയ്സ് : Deepika.com Nattu Visesham\nനാടിനും നൻമയ്ക്കുമാകണം കന്നി വോട്ടുകൾ - ജോയ്സ്\nMonday, April 22, 2019 10:07 PM IST\nചെറുതോണി: ആദ്യത്തെ വോട്ട് സ്വന്തം നാടിനും നൻമയ്ക്കും വേണ്ടിയാകണമെന്ന് ജോയ്സ് ജോർജ് പറഞ്ഞു. കുമളിയിൽ യുവാക്കളോട് വോട്ടെടുപ്പിനെക്കുറിച്ച് ആശയവിനിമയം നടത്തുകയായിരുന്നു അദ്ദേഹം.\nജനങ്ങൾക്കെതിരായി അന്താരാഷ്ട്ര തലത്തിലുള്ള കരാറുകൾ ചില സന്നദ്ധ സംഘടനകളെ ഉപയോഗപ്പെടുത്തി രൂപപ്പെടുത്തുന്നുണ്ട്. അത്തരത്തിൽ നമുക്കെതിരായി വരുന്ന എല്ലാ നീക്കങ്ങളെയും ഒറ്റക്കെട്ടായി നിന്ന് ചെറുത്ത് തോല്പിക്കേണ്ടതുണ്ട്. കഴിഞ്ഞ തവണ ഇത്തരം പോരാട്ടങ്ങൾക്ക് ജനങ്ങൾ തന്നെ മുന്നിൽ നിർത്തി. ജനങ്ങളേല്പിച്ച ജോലി നന്നായി ചെയ്തു. ഇത്തവണയും എല്ലാ മേഖലകളിൽനിന്നും വലിയ പിന്തുണയും ഉൗർജവുമാണ് ലഭിച്ചത്.\nകന്നി വോട്ടുകൾ ടോർച്ച് അടയാളത്തിൽ രേഖപ്പെടുത്തി വിജയിപ്പിക്കണമെന്ന് ജോയ്സ് ജോർജ് പറഞ്ഞു. തുടങ്ങി വച്ചിട്ടുള്ള വികസന പ്രവർത്തനങ്ങൾ മുന്നോട്ട് കൊണ്ടുപോകാൻ ജനങ്ങൾ ഒരവസരം കൂടി തരും. ഒട്ടേറെ സംഘടനകൾ എൽഡിഎഫ് വിജയത്തിനായി പ്രവർത്തന രംഗത്തുണ്ടെന്നും ജോയിസ് ജോർജ് പറഞ്ഞു.


നടിയെ ആക്രമിച്ച കേസ്: വിചാരണ നടപടികള് 14ന് തുടങ്ങും; ദിലീപിനുള്‍പ്പെടെ സമന്‍സ് – Chandrika Daily\nBy chandrika Friday March 2, 2018 08:36 am\nനടിയെ ആക്രമിച്ച കേസ്: വിചാരണ നടപടികള് 14ന് തുടങ്ങും; ദിലീപിനുള്‍പ്പെടെ സമന്‍സ്\nകൊച്ചി: നടിയെ ആക്രമിച്ച കേസില് വിചാരണ നടപടികള് ഈ മാസം 14ന് തുടങ്ങും. ദിലീപുള്‍പ്പെടെയുളള എല്ലാ പ്രതികളും അന്ന് ഹാജരാകണമെന്ന് കാണിച്ച് സമന്‍സ് അയച്ചു. എറണാംകുളം പ്രിന്‍സിപ്പല്…\nകൊച്ചി: നടിയെ ആക്രമിച്ച കേസില് വിചാരണ നടപടികള് ഈ മാസം 14ന് തുടങ്ങും. ദിലീപുള്‍പ്പെടെയുളള എല്ലാ പ്രതികളും അന്ന് ഹാജരാകണമെന്ന് കാണിച്ച് സമന്‍സ് അയച്ചു. എറണാംകുളം പ്രിന്‍സിപ്പല് സെഷന്‍സ് കോടതിയിലാണ് വിചാരണ.\nഅതേസമയം, നടിയെ ആക്രമിച്ച കേസില് വിചാരണക്ക് വനിതാ ജഡ്ജി വേണമെന്ന ആവശ്യം നടി തന്നെ ഉന്നയിച്ചിരുന്നു. ഇക്കാര്യം ആവശ്യപ്പെട്ട് പൊലീസും ഹൈക്കോടതിയെ സമീപിക്കും. ദൃശ്യങ്ങള് ആവശ്യപ്പെട്ട് ദിലീപ് സമര്‍പ്പിച്ച ഹര്‍ജി അങ്കമാലി കോടതി തള്ളുകയും ചെയ്തിരുന്നു. ഇനിയുള്ള വിചാരണാ നടപടികള്‍ക്കായി കേസ് ജില്ലാ സെഷന്‍സ് കോടതിക്ക് കൈമാറി.\n2017 ഫെബ്രുവരി 17-നാണ് ഓടുന്ന വാഹനത്തില് നടി ആക്രമിക്കപ്പെട്ടത്. പള്‍സര്‍സുനി ഉള്‍പ്പെടെയുള്ളവര് നടിയെ ആക്രമിച്ച് അപകീര്‍ത്തിപരമായ ദൃശ്യങ്ങള് പകര്‍ത്തുകയായിരുന്നു. ആദ്യ ഘട്ട അന്വേഷണം പൂര്‍ത്തിയാക്കി കുറ്റപത്രം സമര്‍പ്പിച്ച കേസില്, അന്വേഷണം അവസാനിച്ചെന്ന പ്രതീതിയുണ്ടാക്കി ഗൂഢാലോചനക്കാര്‍ക്കായി വലവിരിച്ചിരിക്കുകയായിരുന്നു പൊലീസ്. ഒടുവില് ഓഗസ്റ്റ് 10ന് ദിലീപ് അറസ്റ്റിലായതോടെയാണ് നടിയെ ആക്രമിച്ച കേസിലെ ക്വട്ടഷനും അതിന് പിന്നിലുള്ള ഞെട്ടിക്കുന്ന കഥകളും പുറം ലോകമറിഞ്ഞത്. കേസിലെ എട്ടാം പ്രതിയാണ് ദീലീപ്.\nCategories: Culture, More, Views Tags: ACTRESS ATTACK, Actress attack.Actor Dileep\nരാജ്യത്ത് എത്ര പേര് വാട്‌സാപ് ഉപയോഗിക്കുന്നുണ്ട്? ; കണക്കുകള് പുറത്തുവിട്ട് കേന്ദ്രം\nCricket, india, News, Sports 19 hours ago


അഭിമുഖം/ഡോ. ബിജു: ജാതീയതയുടെ തീവ്രവാദമാണ് 'വെയില് മരങ്ങള്' പറയുന്നത്; 'വരേണ്യര'ല്ലാത്തവര് സിനിമയില് മാറ്റിനിര്‍ത്തപ്പെടുന്നു\nഅരുണ് ടി വിജയന് ആര്‍ഷ കബനി\n29 Jun 2019 2:08 AM GMT\nഷാങ്ഹായി അന്താരാഷ്ട്ര ചലച്ചിത്രോത്സവത്തില് ഡോ. ബിജു സംവിധാനം ചെയ്ത വെയില് മരങ്ങള് എന്ന ചിത്രം ഔട്ട് സ്റ്റാന്‍ഡിംഗ് അച്ചീവ്‌മെന്റ് പുരസ്‌കാരം നേടിയിരിക്കുകയാണ്. ഈ പുരസ്‌കാരം നേടുന്ന ആദ്യ ചിത്രമാണ് വെയില് മരങ്ങള്. പുരസ്‌കാര നേട്ടത്തിന് ശേഷം റെഡ്കാര്‍പ്പറ്റില് നില്‍ക്കുന്ന ചിത്രത്തിലെ നായകന് ഇന്ദ്രന്‍സിന്റെ ചിത്രമാണ് ഇപ്പോള് സോഷ്യല് മീഡിയയിലെ ശ്രദ്ധാകേന്ദ്രം. തന്റെ സിനിമകളില് തന്റെ രാഷ്ട്രീയം തന്നെയാണ് പറയുന്നതെന്ന് ബിജു വ്യക്തമാക്കുന്നു. മേളയില് നിന്നും മടങ്ങിയെത്തിയ ഡോ. ബിജു അഴിമുഖത്തിന് അനുവദിച്ച അഭിമുഖം.\nഎന്താണ് വയില് മരങ്ങള് എന്ന് പറയുമോ?\nവെയില് മരങ്ങള് പത്താമത്തെ സിനിമയാണ്. മുമ്പുള്ള സിനിമകളുടെ തുടര്‍ച്ചയായി തന്നെയാണ് ഈ സിനിമയും വരുന്നത്. പേരറിയാത്തവര് പോലുള്ള സിനിമകളുടെ തുടര്‍ച്ചയായി തന്നെ സാധാരണക്കാരായ മനുഷ്യരുടെ കഥയാണ്. വളരെ യാഥാര്‍ത്ഥ്യം നിറഞ്ഞ എന്നും കാണുന്ന ജീവിതങ്ങളാണ് ഇതില്. പ്രളയത്തില് വീട് നഷ്ടപ്പെട്ട ദലിത് കുടുംബം അതിജീവനത്തിനായി തൊഴില് അന്വേഷിച്ച് മറ്റൊരു സംസ്ഥാനത്തേക്ക് പോകുന്ന കഥയാണ്. അതില് പ്രകൃതിയുമായിട്ടുള്ള അവരുടെ ബന്ധം, അതുമായി പടപൊരുതുന്ന ജീവിത സാഹചര്യം, ജോലിയുടെ അസ്ഥിരത, അതിജീവനം ഇതെല്ലാമായി ബന്ധപ്പെട്ട സിനിമയാണ് ഇത്.\nആദ്യത്തെ ചില സിനിമകള് മത തീവ്രവാദത്തിന്റെ പശ്ചാത്തലത്തില് കഥ പറഞ്ഞിട്ട് പിന്നീട് പാര്‍ശ്വവല്‍ക്കരിക്കപ്പെട്ടവരുടെ ജീവിതമാണല്ലോ വിഷയമാക്കിയത്?\nആദ്യത്തെ മൂന്ന് സിനിമ ട്രിലോഗി പോലെ തന്നെയായിരുന്നു. സൈറയും രാമനും വീട്ടിലേക്കുള്ള വഴിയും മതതീവ്രവാദവുമായി ബന്ധപ്പെട്ടിട്ടുള്ളതാണ്. തീവ്രവാദത്തിന്റെ മൂന്ന് വ്യത്യസ്തമായ വശങ്ങളായിരുന്നു ഇതില് മൂന്നിലും പറഞ്ഞത്. ആ മൂന്നെണ്ണത്തോടെ തന്നെ തീവ്രവാദത്തിന്റെ എല്ലാ വശങ്ങളും- അതായത് മതപരമായ തീവ്രവാദം, ഭരണകൂടത്തിന്റെ തീവ്രവാദം, പിന്നെ തീവ്രവാദത്തിന്റെ അറിയാതെ അകപ്പെട്ട് പോകുന്ന മനുഷ്യര് ഇങ്ങനെയൊക്കെയുള്ള എല്ലാ വശങ്ങളും സിനിമകളിലൂടെ ചര്‍ച്ച ചെയ്തു. അതിന് ശേഷമാണ് വിഷയങ്ങള് മാറി സ്വീകരിച്ചത്. എങ്കിലും പിന്നീട് വന്ന സിനിമകളിലെല്ലാം പൊതുവായി അരികുവല്‍ക്കരിക്കപ്പെടുന്ന ജീവിതങ്ങളെക്കുറിച്ചാണ് പറയുന്നത്. അതിന്റെ തുടര്‍ച്ച പല സിനിമകളിലും ഉണ്ടാകുന്നുമുണ്ട്. ഇടയ്ക്ക് സൗണ്ട് ഓഫ് സൈലന്‍സ് പോലുള്ള സിനിമകള് ആത്മീയ സ്വഭാവം പ്രകടിപ്പിക്കുന്നുണ്ടെങ്കിലും മറ്റെല്ലാം തന്നെ അരികുവല്‍ക്കരിക്കപ്പെട്ട ആളുകളുടെ ജീവിതത്തെക്കുറിച്ചാണ് പറയുന്നത്.\nമതതീവ്രവാദത്തോളം തന്നെ അപകടരമാണല്ലോ ജാതി തീവ്രവാദവും? എന്നാല് സിനിമകളില് ജാതിതീവ്രവാദം എത്രമാത്രം അഡ്രസ് ചെയ്യപ്പെടുന്നുണ്ട്?\nവെയില് മരങ്ങളുടെ ആദ്യ റിപ്പോര്‍ട്ട് വരുമ്പോള് തന്നെ അത് ഹോളീവുഡ് റിപ്പോര്‍ട്ടര് പോലുള്ള മാധ്യമം എഴുതുന്നത് ഫാന്‍ഡ്രി എന്ന മറാത്തി ചിത്രവുമായി ബന്ധപ്പെടുത്തിയാണ്. അതില് തന്നെ കൃത്യമായി പറയുന്നത് ഫാന്‍ഡ്രിയുടെ അവസാനം കുറച്ച് സിനിമാറ്റിക് ആയി തോന്നിയെങ്കില് വേയില് മരങ്ങളുടെ അവസാനം കുറച്ചുകൂടി റിയലിസ്റ്റിക് ആണെന്നാണ്. ജാതിയതയുടെ തീവ്രവാദത്തെ സൂക്ഷ്മമായി സംബോധന ചെയ്യുന്ന ഒരു സിനിമ തന്നെയാണ് വെയില് മരങ്ങള്. പേരറിയാത്തവരിലും കാടുപൂക്കുന്ന നേരത്തിലുമെല്ലാം അത് കുറച്ചൊക്കെ ഉണ്ടായിട്ടുണ്ട്. പക്ഷെ ഈ ചിത്രത്തില് അത് മുഴുനീളം അഡ്രസ് ചെയ്ത് പോകുന്നു.\nഇന്ദ്രന്‍സ് എന്ന നടനെക്കുറിച്ച് പറയാമോ?\nഇന്ദ്രന്‍സുമായി ചേര്‍ന്ന് ചെയ്യുന്ന നാലാമത്തെ സിനിമയാണ് ഇത്. ആകാശത്തിന്റെ നിറം മുതല് ഇന്ദ്രന്‍സിനൊപ്പം സിനിമ ചെയ്യുന്നു. പേരറിയാത്തവരില് സുരാജിനൊപ്പം ഒരു പ്രധാനവേഷമാണ് അദ്ദേഹം ചെയ്യുന്നത്. ഇത്തവണ വളരെ കുറച്ച് കഥാപാത്രങ്ങള് മാത്രമാണ് ഉള്ളത്. പ്രധാനമായും ഒരു അച്ഛനും അമ്മയും മകനും മാത്രമേയുള്ളൂ. അതും അതിനകത്ത് കാസ്റ്റിംഗ് സാധാരണക്കാരായ മനുഷ്യരെന്ന് തോന്നിക്കുന്നവര് തന്നെ വേണമെന്നുണ്ടായിരുന്നു. അങ്ങനെയാണ് ഇന്ദ്രന്‍സ് ചേട്ടനെ കാസ്റ്റ് ചെയ്യുന്നത്. സരിത കുക്കുവാണ് അമ്മയുടെ വേഷത്തില് വരുന്നത്. രണ്ട് കാസ്റ്റിംഗും പരമ്പരാഗത കാസ്റ്റിംഗില് നിന്നും മാറിയിട്ടാണ് ചെയ്തിട്ടുള്ളത്. ഇന്ദ്രന്‍സ് ചേട്ടനൊപ്പം നേരത്തെ തന്നെ വര്‍ക്ക് ചെയ്തിട്ടുള്ളതുകൊണ്ട് ആശ്വാസമുണ്ടായിരുന്നു. നമുക്ക് എന്താണ് വേണ്ടതെന്ന് അദ്ദേഹത്തിന് അറിയാം. നമുക്ക് വഴങ്ങുന്ന ഒരു നടനാണ് ഇന്ദ്രന്‍സ്. ഇന്ദ്രന്‍സ് ചേട്ടന് വളരെ സൂക്ഷ്മ ഭാവങ്ങളുള്ള ഒരു കഥാപാത്രത്തെയാണ് ഇതില് ചെയ്തിരിക്കുന്നത്. അത് അദ്ദേഹം മനോഹരമായി തന്നെ ചെയ്യുകയും ചെയ്തു. ഇനിയും വളരെയധികം സാധ്യതകളുള്ള ഒരു നടന് തന്നെയാണ് അദ്ദേഹം. സരിതയ്ക്കും വളരെ ശക്തമായ ഒരു വേഷമാണ് ഇതിലുണ്ടായിരുന്നത്.\nവിദേശ മേളകളില് തുടര്‍ച്ചയായി അംഗീകരിക്കപ്പെട്ടിട്ടും കേരളത്തില് അവഗണിക്കപ്പെടുന്നുവെന്ന് തോന്നിയിട്ടുണ്ടോ?\nമുമ്പ് അങ്ങനെയൊക്കെ ഞാന് പറഞ്ഞിട്ടുണ്ട്. ഇപ്പോള് അത്ര ശ്രദ്ധിക്കാറില്ലെന്നതാണ് സത്യം. എനിക്ക് തോന്നുന്നത് ഇപ്പോള് അതൊന്നും ശ്രദ്ധിക്കേണ്ടതില്ലെന്നാണ്. കാരണം, നമ്മള് നമ്മുടെ സിനിമകള് ചെയ്യുന്നു. നന്നായി അന്തര്‍ദേശീയ തലത്തില് അംഗീകരിക്കപ്പെടുന്നുണ്ട്. നമ്മളെപ്പോഴും ഒരു ലക്ഷ്യം നിശ്ചയിക്കണം. ഇപ്പോള് നിശ്ചയിച്ചിരിക്കുന്ന ലക്ഷ്യം അന്തര്‍ദേശീയമായി മത്സരിക്കാന് പറ്റുന്ന സിനിമകള് ഉണ്ടാക്കുക, അന്തര്‍ദേശീയമായി ഇഷ്ടപ്പെടുന്ന സംവിധായകര് ഒത്തിരിപ്പേരുമായി മത്സരിക്കാന് പറ്റുക. എന്നൊക്കെയുള്ള ഒരു ലക്ഷ്യമാണ് നമ്മള് ഇപ്പോള് നിശ്ചയിച്ചിരിക്കുന്നത്. ആ ഒരു ലക്ഷ്യമുള്ളതിനാല് കേരളത്തിനകത്ത് അംഗീകാരം കിട്ടുന്നുണ്ടോ ഇല്ലയോ എന്നുള്ളത് ഒരു പ്രശ്‌നമാക്കാറുമില്ല. അംഗീകരിക്കേണ്ടവര്‍ക്ക് അംഗീകരിക്കാം. അല്ലാത്തവര്‍ക്ക് വേണ്ട എന്നുള്ളൊരു നിലപാടാണ് എനിക്കിപ്പോഴുള്ളത്. അതില് വലിയ കാര്യമൊന്നുമില്ല. പക്ഷെ ഏറ്റവും കൂടുതല് ആള്‍ക്കാര്‍ക്ക് കാണാന് പറ്റുന്ന തരത്തിലേക്ക് കാണികള്‍ക്ക് ഇടയിലേക്ക് സിനിമ എത്തിക്കാന് പറ്റുമോയെന്നത് മാത്രമാണ് ഇപ്പോള് നമ്മള് നോക്കുന്നുള്ളൂ. കേരളമെന്നത് എല്ലാക്കാര്യങ്ങളിലും മറ്റെന്ത് കാര്യത്തിലായാലും പല തരത്തിലുള്ള രാഷ്ട്രീയമുള്ളത്. അത് കക്ഷി രാഷ്ട്രീയമായാലും ജാതി രാഷ്ട്രീയമായാലും വര്‍ണ രാഷ്ട്രീയമായാലും ഒക്കെയുള്ള ഇടമാണ്. സിനിമയ്‌ക്കെന്ന് മാത്രമല്ല, മറ്റ് പലയിടത്തും അംഗീകാരങ്ങളൊക്കെ ഒരുപക്ഷെ ഇതൊക്കെ അടിസ്ഥാനമാക്കിയാണ് ഉണ്ടാകുന്നത്. വ്യത്യാസം ഇേ്രത ഉള്ളൂ. ഇപ്പോള് നമുക്ക് കിട്ടുന്നത് പോലൊരു പുരസ്‌കാരം വേറൊരാള്‍ക്കാണ് കിട്ടുന്നതെങ്കില് കുറച്ചുകൂടി ആഘോഷിക്കപ്പെടുമായിരുന്നു. ആ സ്റ്റാറ്റസ് കുറച്ച് കുറയുമെന്ന് ഒഴിച്ചു നിര്‍ത്തിയാല് നമ്മുടെ സിനിമകള്‍ക്ക് അന്തര്‍ദേശീയപരമായി യാതൊന്നും സംഭവിക്കുന്നില്ല. അവിടെ കൃത്യമായ സ്‌പേസ് ലഭിക്കുന്നുണ്ട്. ആ രീതിയില് മുന്നോട്ട് പോകാന് പറ്റുന്നത് കൊണ്ട് ഇതൊന്നും കാര്യമാക്കാറില്ലെന്നതാണ് സത്യം.\nമറ്റൊരാള്‍ക്കായിരുന്നെങ്കില് അംഗീകരിക്കപ്പെട്ടേനെയെന്ന് പറഞ്ഞത് സവര്‍ണ അവര്‍ണ വ്യത്യാസത്തിലാണോ?\nഅത് ഉണ്ടാകാം. നമ്മുടെ ഒരു പ്രശ്‌നം ഈ സമൂഹം പലരെയും അളക്കുന്നത് വര്‍ണം കൊണ്ടാണ്. അതൊരുപക്ഷെ ജാതി മാത്രമല്ല. അതിന്റെയൊരു രാഷ്ട്രീയം വര്‍ഗ്ഗീയ രാഷ്ട്രീയം മാത്രമല്ല. ജാതി, സാമ്പത്തികമായ അവസ്ഥ ഇതെല്ലാം പ്രധാനപ്പെട്ട കാര്യങ്ങളാണ്. ഒരാളെ വസ്ത്രധാരണം കൊണ്ട് വിലയിരുത്തുന്ന സമൂഹമാണ് നമ്മുടേത്. അത്യാവശ്യം മോശമായ വസ്ത്രം ധരിച്ച് കഴിഞ്ഞാല് അയാള് മോശമായ ഒരാളാണ്. അല്ലങ്കില് ഒരു താഴേക്കിടയിലുള്ള എന്ന് നമ്മള് വിചാരിക്കുന്ന ജോലിയെടുക്കുന്നയാളാണ്. അടിസ്ഥാനപരമായി ജോലിയെടുക്കുന്ന മനുഷ്യന്മാരൊക്കെ കണക്കിലെടുക്കേണ്ടതല്ലാത്ത മനുഷ്യന്മാരാണ്. കൃഷിക്കാരെ നമ്മള് കണക്കിലെടുക്കേണ്ടതില്ല. കൃഷിക്കാരെ നമ്മള് ഡിഗ്നിറ്റിയുള്ള മനുഷ്യന്മാരായി കാണാറില്ല. അതുപോലെ തൂപ്പ് ജോലിയെടുക്കുന്നവര്, ഓടവൃത്തിയാക്കുന്നവര്, അങ്ങനെയുള്ള അടിസ്ഥാനപരമായ എല്ലാ തൊഴിലെടുക്കുന്നവരോടും നമുക്കൊരു അവഗണനയുണ്ട്. അത് നമ്മുടെ കമ്മ്യൂണിറ്റിയുടെ ഒരു ഭാഗമാണ്. കുറെ വര്‍ഷങ്ങളായി തുടര്‍ന്ന് വരുന്ന ഒരു രീതി. അതിപ്പോള് കുറച്ച് കൂടുതലും ആകുന്നുണ്ട്. അതിന്റെയൊക്കെ ഫലമായിരിക്കാം സിനിമയാണെങ്കിലും കലയാണെങ്കിലും വരേണ്യതയില്ലാത്ത ആളുകള് അത്തരമിടങ്ങളിലേക്ക് വരുമ്പോഴുണ്ടാകുന്ന മാറ്റിനിര്‍ത്തലുകള്. ഈ മാറ്റിനിര്‍ത്തലുകള് പ്രത്യക്ഷമാണോയെന്ന് ചോദിച്ചാല് പ്രത്യക്ഷമല്ല, പക്ഷെ അതുണ്ടെന്നുള്ളതാണ്.\nമലയാള സിനിമ പൊതുവില് ദലിത് വിഷയങ്ങള് അഡ്രസ് ചെയ്ത് കാണാറില്ല. ഇനി അഥവ അഡ്രസ് ചെയ്താല് തന്നെ അത് കടുത്ത അശ്ലീലമയാകും ചിത്രീകരിച്ചിരിക്കുക. എന്തുകൊണ്ടാണ് അത്?\nഏറ്റവും കൂടുതല് ബോഡി ഷെയ്മിംഗ് നടക്കുന്നത് മലയാളത്തിലാണ്. തമാശയോ മിമിക്രിയോ ഒക്കെ ഉണ്ടാക്കുന്നത് ബോഡി ഷെയ്മിംഗില് നിന്നാണ്. കറുത്ത ഒരാളിനെ മോശമായി ചിത്രീകരിക്കുക, വണ്ണമുള്ള ഒരാളെ മോശക്കാരനാക്കുക, പൊതുസമൂഹത്തിന്റെ സങ്കല്‍പ്പത്തിലുള്ള സൗന്ദര്യമില്ലാത്ത സ്ത്രീകളെ മോശമായി ചിത്രീകരിക്കുക. അതുപോലെ അശ്ലീല പരാമര്‍ശങ്ങളും. സ്ത്രീകള്, ദലിതര്, നിറമില്ലാത്തവര്, സമ്പത്തില്ലാത്തവര്, പാര്‍ശ്വവല്‍ക്കരിക്കപ്പെട്ടവര് ഇവരൊക്കെ കളിയാക്കപ്പെടാനുള്ള മാധ്യമമാണ്, അല്ലെങ്കില് അങ്ങനെയുള്ളൊരു ജനുസാണെന്ന് ഒരു തോന്നല്. അതിന്റെയൊരു പ്രശ്‌നമായിട്ടാണ് ഇതിനെ എനിക്ക് തോന്നുന്നത്. സിനിമയിലേക്ക് വരുമ്പോഴും ഇവരെ അഡ്രസ് ചെയ്യുന്നത് ഒന്നുകില് ഇവര് ക്രിമിനലുകളാണ് അല്ലങ്കില് വളരെ ബോഡി ഷെയ്മിംഗോട് കൂടിയ മോശമായ സാഹചര്യമുള്ള ആളുകളായാണ് ഇവരെ അഡ്രസ് ചെയ്യുന്നത്. യഥാര്‍ത്ഥത്തിലുള്ള ഇവരുടെ പ്രശ്‌നങ്ങളോ അങ്ങനെയുള്ള യാഥാര്‍ത്ഥ്യമായ പരാമര്‍ശങ്ങളുള്ള സിനിമകള് കുറവാണ് മലയാളത്തില്.\nറിസര്‍വേഷനെക്കുറിച്ചൊക്കെ ആളുകളില് തെറ്റായ ഒരുപാട് ധാരണകളുള്ളതും ഇതിന്റെ ഭാഗമല്ലേ?\nഅടിസ്ഥാനപരമായ ഒരു മാറ്റമുണ്ടാകാത്തതിന്റെ പ്രശ്‌നമാണ് അത്. സ്‌കൂളില് പഠിക്കുമ്പോള് തന്നെ കുട്ടികളെ എന്താണ് ജാതി, അതിന്റെ പരിണിത ഫലം, മാനവീയത, ഭരണഘടന ഇതെല്ലാം പഠിപ്പിക്കേണ്ടതാണ്. അല്ലങ്ക്ില് ആള്‍ക്കാര് ഇപ്പോഴും ചോദിക്കുന്നത് പോലെ സ്‌ക്രീന് ഷോട്ട് എന്തിനാണ് എന്ന ചോദ്യം ഉയരും. പഠിച്ചില്ലെങ്കിലും ആളുകള്‍ക്ക് ജോലി കിട്ടാനുള്ള ഒരു കുറുക്കുവഴിയാണ് റിസര്‍വേഷന് എന്ന് ചിന്തിക്കുന്ന ആളുകള് വളരെ കൂടുതലാണ്. റിസര്‍വേഷന്റെ പശ്ചാത്തലമെന്താണ്? എന്തുകൊണ്ടാണ് അത് തുടരുന്നത്? അത് എന്തുകൊണ്ട് തുടരണം എന്നുള്ള ഭരണഘടനാപരമായ കാര്യങ്ങളോ ബോധ്യങ്ങളോ ഒന്നും പലര്‍ക്കുമില്ല. ഇത് എല്ലായിടത്തുമുണ്ട്. അങ്ങനെയൊരു ഭരണഘടനാ ബോധ്യമോ സാമൂഹ്യ ബോധ്യമോ ഇല്ലാത്ത ഒരു ജനറേഷനാണ് ഇത്. കാരണം അങ്ങനെയൊരു പാഠ്യപദ്ധതിയൊന്നും നമുക്കില്ല. അവിടം മുതല് മാറ്റങ്ങള് തുടങ്ങേണ്ടതുണ്ട്. നമ്മുടെ പല ഭരണാധികാരികള്‍ക്ക് പോലും അത്തരം ബോധ്യങ്ങളൊന്നുമില്ല. ഇതൊക്കെയൊന്ന് മാറിയാലേ മാറ്റം വരൂ. വളകെ പെട്ടെന്ന് ഒരു മാറ്റം വരുമെന്നും ഇവിടെ തോന്നുന്നില്ല. വളരെ ഡീപ്പ് റൂട്ടഡ് നമ്മുടെ ഈ സൊസൈറ്റിയില് ഉള്ളതാണ് ഈ ചിന്താഗതി. കുറച്ച് കാലം നാമതിനെ പറച്ചെറിഞ്ഞെങ്കിലും വീണ്ടും ശക്തമായി തന്നെ അത് തിരിച്ചു വന്നുകൊണ്ടിരിക്കുകയാണ്. ഇപ്പോഴത്തെ സാഹചര്യത്തില് അത് കൂടുതലായി വരുന്നത് ഹിന്ദുത്വ ഫാസിസത്തിന്റെ ഭാഗമായാണ്. ഹിന്ദുത്വ ഫാസിസം ദലിത് വിഭാഗങ്ങളും തങ്ങള്‍ക്കുള്ളില് തന്നെയാണെന്ന് നടിക്കുന്നുണ്ടെങ്കിലും വളരെ കടുത്ത ഒരു എതിര്‍പ്പ് നിലവിലുണ്ട്. അതൊക്കെ മറികടക്കുകയെന്നത് അത്ര ലളിതമായ കാര്യമാണെന്ന് തോന്നുന്നില്ല. ഈ വിഭാഗങ്ങളില് നിന്നും കൂടുതല് ആളുകള് അടയാളപ്പെടുമ്പോഴാണ്. അതിന് അവര് സ്വയം മുന്നോട്ട് വരണം. അങ്ങനെ മുന്നോട്ട് വരുമ്പോള് നമ്മെ അംഗീകരിക്കാന് പറ്റാത്ത ഒരു സാഹചര്യമുണ്ടാകും. അത് അവനവന്റെ ബാധ്യതയാണ്. അല്ലെങ്കില് ദലിത് സമുദായങ്ങളുടെ മാത്രം ബാധ്യതയാണ്. നമ്മെ പുറന്തള്ളാനാകാത്ത വിധം ഒരു ഇടത്തിലേക്ക് നമ്മള് തന്നെ എത്തിപ്പെടുക എന്നുള്ളതാണ് അത്. അങ്ങനെ കൂടുതല് ആളുകള് എത്തിപ്പെടുമ്പോള് ഒരുപക്ഷെ കുറച്ചൊക്കെ മാറ്റം ഉണ്ടായേക്കാം.\nവീട്ടിലേക്കുള്ള വഴിയ്ക്ക് ശേഷം താങ്കള് ദലിത് വിഷയങ്ങളും അരികുവല്‍ക്കരിക്കപ്പെട്ടവരുടെ വിഷയങ്ങളുമാണ് സിനിമയ്ക്ക് വിഷയമാക്കിയത്. അത് മനഃപൂര്‍വമായിരുന്നോ?\nതീര്‍ച്ചയായും. പലപ്പോഴും വിഷയങ്ങള് തെരഞ്ഞെടുക്കുമ്പോള് അതില് നമ്മുടെ രാഷ്ട്രീയ നിലപാടുകള് വ്യക്തമാക്കുന്ന വിഷയങ്ങള് തന്നെയാണ് തെരഞ്ഞെടുക്കുന്നത്. അല്ലാതെ നമ്മുടെ സൗന്ദര്യബോധം മാത്രമാണ് വേണ്ടതെന്ന് വിശ്വസിക്കുന്ന ഒരാളല്ല ഞാന്. സൗന്ദര്യബോധവും വേണം എന്നതിനൊപ്പം തന്നെ അതിലൊരു സാമൂഹിക ഘടകം കൂടി വേണമെന്നാണ് എന്റെ ചിന്ത. ഇപ്പോഴത്തെ ഒരു പരിസ്ഥിതിയില് ഇത്തരത്തിലുള്ള വിഷയങ്ങള് അഡ്രസ് ചെയ്യേണ്ടതുണ്ട്. ഉണ്ടെന്ന് പറഞ്ഞാല് അത്തരത്തിലുള്ള സന്ദര്‍ഭങ്ങള് വലുതായിട്ടുണ്ടാകുന്നില്ലെന്നതാണ്. അപ്പോള് അങ്ങനെ ഉണ്ടാകാതിരിക്കുന്ന ഇടത്തില് ഇത്തരത്തിലുള്ള സിനിമകളും വല്ലപ്പോഴുമൊക്കെ ഉണ്ടായേ പറ്റൂ. അതിനാരെങ്കിലുമൊക്കെ മുന്‍കൈ എടുത്തേ പറ്റൂ. ആ അര്‍ത്ഥത്തിലാണ് നമ്മള് ഒരു സിനിമ പ്ലാന് ചെയ്യുമ്പോഴും അതൊരു പാര്‍ശ്വവല്‍ക്കരിക്കപ്പെടുന്ന ആളുകളിലേക്ക് തന്നെ എത്തിപ്പെടുന്ന തരത്തിലുള്ള സിനിമകള് ആലോചിക്കുന്നത്. അത് മനഃപൂര്‍വം തന്നെ സംഭവിക്കുന്നതാണ്.\nഇപ്പോള് മലയാളത്തില് സജീവമാകുന്ന ക്രൗഡ് ഫണ്ടിംഗ് സിനിമകളെക്കുറിച്ചുള്ള താങ്കളുടെ അഭിപ്രായം എന്താണ്?\nഞാനതിനെ വേറൊരു തരത്തിലാണ് കാണുന്നത്. ഒരു സിനിമ ചെയ്യുകയെന്നത് ആത്യന്തികമായി ഒരു സംവിധായകന്റെ മാത്രം ആവശ്യമാണ്. അല്ലാതെ ഒരു നിര്‍മ്മാതാവിന്റെ പോലും ആവശ്യമല്ല. നിര്‍മ്മാതാവിന് പോലും രണ്ടാമതാണ് ആവശ്യം. അതിന് വേണ്ടിയാണ് നാം ക്രൗഡ് ഫണ്ട് ചെയ്യുന്നത്. നമ്മുടെ സിനിമ ചെയ്യാന് നമ്മെ സഹായിക്കാന് പറ്റുന്ന സുഹൃത്തുക്കളും ബന്ധുക്കളും അല്ലങ്കില് സിനിമയോട് താല്‍പര്യമുള്ള അല്ലെങ്കില് അത് മുന്നോട്ട് വയ്ക്കുന്ന രാഷ്ട്രീയത്തോടോ ആശയത്തോടോ താല്‍പര്യമുള്ളവര് സഹായിക്കുമ്പോഴാണ് ക്രൗഡ് ഫണ്ടിംഗ് ഉണ്ടാകുന്നത്. ഇത്തരത്തിലുള്ള സിനിമകളുടെ ചെറിയ പ്രശ്‌നമെന്നത് സ്വാഭാവികമായും ബജറ്റ് കുറവായിരിക്കുമെന്നതാണ്. അതിന്റേതായ എല്ലാ സാങ്കേതിക പരാധീനതകളും ആ സിനിമയ്ക്കുണ്ടാകാം. അത് നമ്മുടെ സിനിമയുടെ നിലവാരത്തെ പലപ്പോഴും പിന്നോട്ടടിക്കാറുണ്ട്. പ്രമേയപരമായി നല്ല സിനിമകളാണെങ്കില് പോലും അത് ഒട്ടും സാങ്കേതികപരമല്ലാതെ അമെച്വര് രീതിയിലൊക്കെ എടുക്കുന്ന പല സിനിമകളുമുണ്ടാകാം. അതൊരു മാധ്യമമെന്ന നിലയില് സിനിമയ്ക്ക് നല്ലതല്ല. കഥയെഴുതുന്നത് പോലെയോ കവിതയെഴുതുന്നത് പോലെയോ അല്ല. സിനിമയെന്ന മാധ്യമമെന്ന് പറയുന്നത് കുറച്ചൊക്കെ ഒരു ടെക്‌നിക്കിന്റേത് കൂടിയാണ്. ആ ടെക്‌നിക്കില് വിട്ടുവീഴ്ച ചെയ്തിട്ട് നമ്മള് ആ സിനിമയെടുത്തു കഴിഞ്ഞാല് സ്വാഭാവികമായും സാങ്കേതികപരമായി വളരെ മോശം നിലവാരത്തിലാകും. മൊബൈല് ഫോണില് ചെയ്യുന്ന സിനിമകളൊക്കെ കാനിലും മറ്റും വരാറുണ്ട്. എന്നാല് സാങ്കേതികമായി സജ്ജമായിരിക്കും. സാങ്കേതിക നിലവാരത്തെ മറികടന്നാല് ക്രൗഡ് ഫണ്ടിംഗ് അവരവര്‍ക്ക് സിനിമ ചെയ്യാനുള്ള നല്ല ഉപാധിയാണ്. എന്നാല് എങ്ങനെയെങ്കിലും കുറച്ച് പണം സ്വരൂപിച്ച് ചെറിയൊരു സിനിമയെന്നുള്ളത് മാറ്റിവച്ചിട്ട് ആ സിനിമയുടെ പ്രമേയത്തോടൊപ്പം ഒരു സാങ്കേതികതയിലും ഒരു അമ്പത് ശതമാനം നീതി പുലര്‍ത്തേണ്ടതുണ്ട്. അതില്ലാത്ത സിനിമയുണ്ടാകുമ്പോഴാണ് ഇത്തരത്തിലുള്ള സിനിമയെ മറ്റുള്ള ആളുകള് വളരെ കളിയാക്കുകയും ആര്‍ട് സിനിമയെന്ന് പുച്ഛത്തോടെ കാണുകയും ചെയ്യുന്നത്. അത്തരമൊരു സാഹചര്യമൊരുക്കുന്നത് ആശാസ്യകരമായ കാര്യമല്ല.\nഡബ്ല്യൂസിസി പോലുള്ള സംഘടനകള് കേരളത്തില് സജീവമായതോടെ മലയാള സിനിമയിലെ പുരുഷാധികാര മനോഭാവത്തിന് മാറ്റം വന്നിട്ടുണ്ടോ?\nഅതും പെട്ടെന്ന് മാറ്റമുണ്ടാകുന്ന ഒരു മേഖലയല്ല. സിനിമ മാത്രമല്ല, കേരളീയ സമൂഹം മൊത്തത്തിലൊരു പുരുഷാധിപത്യവും സവര്‍ണാധിപത്യവുമുള്ളതാണ്. ഇപ്പോള് രാഷ്ട്രീയമായാല് പോലും മൊത്തം തെരഞ്ഞെടുക്കപ്പെടുന്ന എംഎല്‍എമാരില് എത്രയോ ശതമാനം കുറവാണ് സ്ത്രീകള്. ഇത്രശതമാനം വേണമെന്ന് നിര്‍ബന്ധമുള്ളതിനാല് മാത്രം വരുന്നതാണ് അവര് പോലും. മന്ത്രിമാരുടെ എണ്ണത്തിലും ഇത് കാണാം. മൊത്തം ഇടങ്ങളില് നോക്കിയാല് സ്ത്രീസാന്നിധ്യം കുറവാണെന്ന് കാണാം. അതില് സിനിമയില് മാത്രം പെട്ടെന്നൊരു മാറ്റം കൊണ്ടുവരികയെന്നത് പ്രാക്ടിക്കലി ബുദ്ധിമുട്ടാണ്. ഡബ്ല്യൂസിസി പോലൊരു മുന്നേറ്റം വരികയും അവര്‍ക്ക് ഇത്തരത്തിലൊരു ചിന്തയ്ക്ക് തുടക്കമിടാന് പറ്റുകയും ചെയ്തുവെന്നത് പ്രധാനപ്പെട്ട ഒരു കാര്യമാണ്. അതാണ് അവരുടെയൊരു പ്രത്യേകതയും. അമ്മ പോലൊരു സംഘടന ഒരു പരാതി പരിഹാര സെല് രൂപീകരിക്കാന് തീരുമാനിക്കുന്നുവെങ്കില് അതിന്റെ പിന്നില് ഡബ്ല്യൂസിസിയുടെ ഒരു ഇടപെടലുണ്ട്. പോസിറ്റീവായ പല ഡിസിഷന് മേക്കിംഗുകളിലേക്കും ഇടപെടുത്താന് ഡബ്ല്യൂസിസിയ്ക്ക് സാധിച്ചുവെന്നതാണ് അവരുടെയൊരു പ്രധാന പങ്ക്. വരുംവര്‍ഷങ്ങളില് ഇത് കുറച്ചുകൂടി വ്യാപകമായ ചര്‍ച്ചകളിലേക്ക് വരികയും കുറച്ചുകൂടി വ്യത്യാസം വരികയും ചെയ്യും. പുരുഷാധിപത്യം പൂര്‍ണമായും തകരുകയെന്നത് ദീര്‍ഘകാലം മൂന്നോട്ടുപോയാലുള്ള സാധ്യതയാണ്. അതിലേക്ക് എത്തിപ്പെടാന് കുറെ വര്‍ഷങ്ങള് തന്നെ ചിലപ്പോള് കാത്തിരിക്കേണ്ടി വന്നേക്കാം.\nRead More: മാറിടം മറച്ച് ഷാള് അണിയാന് നിര്‍ബന്ധിതരാവുന്നുവോ? നിങ്ങളിലെ അപകര്‍ഷതയുടേയും പുരുഷാധിപത്യത്തിന്റ വളര്‍ച്ചയുടേയും തുടക്കമാണത്\nDr Biju indrans Shanghai International Film Festival Vettilekkulla Vazhi Veyil Marangal Zaira


Smartphone with 200-megapixel camera: ഇപ്രാവിശ്യം ഷവോമി അല്ല; 200 എം പി സെൻസറുമായി മോട്ടോറോള എത്തും - Motorola expected to launch smartphone with 200 megapixel camera in 2022 - Malayalam News\nSmartphone with 200-megapixel camera: ഇപ്രാവശ്യം ഷവോമി അല്ല; 200 എം പി സെൻസറുമായി മോട്ടോറോള എത്തും\nഒന്നിന് പുറകെ ഒന്നായി ഫോണുകൾ അവതരിപ്പിച്ച് കൊണ്ടിരിക്കുകയാണ് മോട്ടോറോള ( Motorola). ഇനിയും നിരവധി ലോഞ്ചുകൾ പൈപ്പ് ലൈനിൽ ഉണ്ട്. ലെനോവോയുടെ ( Lenovo) ഉടമസ്ഥതയിലുള്ള കമ്പനി ഇപ്പോൾ 200 മെഗാപിക്സൽ ക്യാമറ സെൻസറുള്ള ഒരു സ്മാർട്ട്ഫോൺ അവതരിപ്പിക്കുമെന്നാണ് ടെക്ക് ലോകത്തെ ലീക്ക് വീരന്മാർ പറയുന്നത്.\nMotorola is now speculated to launchasmartphone witha200-megapixel camera sensor.\n(Updated 25 Nov 2021, 4:46 PM IST)\nസാംസങ് ( Samsung ) അതിന്റെ പുതിയ 200MP ISOCELL ക്യാമറ സെൻസർ സെപ്റ്റംബറിൽ അവതരിപ്പിച്ചുവെങ്കിലും ഈ സെൻസർ ഇതുവരെ ഒരു സ്മാർട്ട്‌ഫോൺ കമ്പനിയും ഉപയോഗിച്ചിട്ടില്ല. സാംസങ്ങിന്റെ 200MP ISOCELL ക്യാമറ സെൻസർ ഉപയോഗിക്കുന്ന ആദ്യത്തെ സ്മാർട്ട്‌ഫോൺ കമ്പനിയായി മോട്ടറോള മാറുമെന്നാണ് ഇപ്പോൾ പ്രചരിക്കുന്ന റിപ്പോർട്ട്. 200 മെഗാപിക്സലുള്ള ഈ സ്മാർട്ട്ഫോൺ 2022ൽ പുറത്തിറക്കും.\n200-മെഗാപിക്സൽ സെൻസർ ആദ്യം മോട്ടറോളയും തുടർന്ന് മറ്റ് ഒഇഎമ്മുകളും സ്വീകരിക്കുമെന്ന് ടിപ്സ്റ്റർ ഐസ് യൂണിവേഴ്സ് ട്വിറ്ററിൽ പോസ്റ്റ് ചെയ്തു.\nസാംസങ് അവതരിപ്പിക്കുന്ന ഏറ്റവും പുതിയ സെൻസറുകൾ ആദ്യമായി ഉപയോഗിക്കാറുള്ളത് ഷവോമി ആയിരുന്നു. എന്നാൽ ഇത്തവണ മോട്ടറോളയാണ് ഈ സെൻസർ ആദ്യം ഉപയോഗിക്കുന്നത്. 2022 ന്റെ അടുത്ത പകുതി വരെ Xiaomi സെൻസർ ഉപയോഗിക്കില്ല.\nവരാനിരിക്കുന്ന മോട്ടറോള മുൻനിര ഉപകരണം 50-മെഗാപിക്സൽ ക്യാമറകളുമായി വരുമെന്ന് പ്രതീക്ഷിക്കുന്നു, അതിനാൽ 200-മെഗാപിക്സൽ ക്യാമറ സെൻസറുകളുള്ള മോട്ടറോള ഫോണുകളിൽ കൈവെക്കാൻ 2022 വരെ കാത്തിരിക്കേണ്ടി വന്നേക്കാം.\n108 മെഗാപിക്സൽ ക്യാമറ സെൻസറുമായി വരുന്ന എഡ്ജ് 20 സീരീസ് നിലവിൽ മോട്ടറോള വിൽക്കുന്നു. മറ്റൊരു മോട്ടോ മിഡ് റേഞ്ചറായ Moto G60 ന് 108 മെഗാപിക്സൽ ക്യാമറ സെൻസറും ഉണ്ട്.\nവരാനിരിക്കുന്ന ലോഞ്ചുകളെ സംബന്ധിച്ചിടത്തോളം, മോട്ടോറോള ആഗോള വിപണിയിൽ Moto g200, Moto G71, Moto G51, Moto G41, Moto G31 എന്നിവ അവതരിപ്പിച്ചു. മോട്ടോ ജി 71, മോട്ടോ ജി 51, മോട്ടോ ജി 31 എന്നിവ ഉടൻ തന്നെ ഇന്ത്യയിലും മറ്റ് വിപണികളിലും കമ്പനി അവതരിപ്പിക്കുമെന്ന് പ്രതീക്ഷിക്കുന്നു.


നല്ല നാളെയ്ക്കായി ആറ് മാസം കാത്തിരിക്കണം: മോഡി\nഓസ്‌ട്രേലിയന് ഓപ്പണില് ഒന്നാം സീഡുകാരായി നദാലും സെറീനയും\nThursday 9th January 2014 3:47pm\nThursday 9th January 2014 3:39pm\nകേന്ദ്ര സര്‍ക്കാരിനെതിരായ അവിശ്വാസപ്രമേയം തള്ളി: പ്രമേയം പരാജയപ്പെട്ടത് 126നെതിരെ 325 വോട്ടുകള്‍ക്ക്\n‘ഞാന് പാവപ്പെട്ടവനാണ്. ഞാനെങ്ങിനെ നിങ്ങളുടെ കണ്ണില് നോക്കും?’: രാഹുല് ഗാന്ധിയെ പരിഹസിച്ച് മോദിയുടെ മറുപടിപ്രസംഗം\nജവാന്മാരെ അവഹേളിക്കുന്നതു നിര്‍ത്തൂ; സോണിയാ ഗാന്ധിക്ക് ധാര്‍ഷ്ട്യം: കോണ്‍ഗ്രസിനെതിരെ ആഞ്ഞടിച്ച് മോദി\nന്യൂദല്‍ഹി: വരാനിരിക്കുന്നത് നല്ല നാളുകളാണെന്ന പ്രധാനമന്ത്രി മന്‍മോഹന് സിങ്ങിന്റെ വാക്കുകള്‍ക്ക് ബി.ജെ.പി പ്രധാനമന്ത്രി സ്ഥാനാര്‍ത്ഥി നരേന്ദ്ര മോഡിയുടെ മറുപടി.\nപ്രധാനമന്ത്രി പറഞ്ഞത് ശരിയാണെന്നും എന്നാല് ആ നല്ല നാളെകള്‍ക്കായി നാലു മുതല് ആറു മാസം വരെ കാത്തിരിക്കണമെന്നും അദ്ദേഹം പറഞ്ഞു.\nപ്രവാസി ഭാരതീയ സമ്മേളനത്തില് പങ്കെടുക്കുകയായിരുന്നു മോഡി. യു.പി.എ സര്‍ക്കാരിലുണ്ടായിരുന്ന വിശ്വാസം ജനങ്ങള്‍ക്ക് നഷ്ടമായെന്നും ബി.ജെ.പി അധികാരത്തിലെത്തുന്നതോടെ ജനങ്ങള് മാറ്റത്തിലേക്ക് പോകുമെന്നും മോഡി പറഞ്ഞു.\nനയവൈകല്യങ്ങളും അഴിമതികളുമെല്ലാം യു.പി.എ സര്‍ക്കാരിലും നേതാക്കളിലും ജനങ്ങള്‍ക്കു വിശ്വാസം നഷ്ടപ്പെടാന് ഇടയാക്കിയെന്നും അദ്ദേഹം പറഞ്ഞു.\nപ്രവാസികളെ കുറിച്ച് പറയുമ്പോള് അവര് ഡോളറുകളും പൗണ്ടുകളും കുന്നുകണക്കിന് കൊണ്ടുവരുന്നവരാണെന്ന ഒരു ധാരണയുണ്ട്.\nഎന്നാല് അവരെ അത്തരത്തില് അളക്കരുത്. വ്യത്യസ്തമായ ഒരു ജോലി സംസ്‌ക്കാരമാണ് പ്രവാസികളുടേത്.\nഅവരുടെ അനുഭവങ്ങളും അറിവുകളും നമ്മളില് നിന്ന് ഏറെ വ്യത്യസ്തമാണ്. സംസ്ഥാന സര്‍ക്കാരിന്റെ നേരിട്ടുള്ള ഇടപാട് പ്രവാസികളുമായി വേണമെന്നും മോഡി പറഞ്ഞു.


കര്‍ണാടക: സ്പീക്കര് അയോഗ്യരാക്കിയ വിമത എംഎല്‍എമാര് സുപ്രീം കോടതിയില് : "Will Approach Supreme Court": Rebel karnatka MLAs After Disqualification\nരാജിവച്ച 13 എംഎല്‍എമാരെയും വിശ്വാസവോട്ടെടുപ്പില് പങ്കെടുക്കാതിരുന്ന കോണ്‍ഗ്രസ് എംഎല്‍എ ശ്രീമന്ത് പാട്ടീലിനെയുമാണ് സ്പീക്കര് അയോഗ്യനാക്കിയത്.\nJuly 28, 2019 6:14:52 pm\nബെംഗളൂരു: സ്പീക്കര് കെ.ആര്.രമേശ് കുമാര് അയോഗ്യരാക്കിയ കര്‍ണാടക എംഎല്‍എമാര് സുപ്രീം കോടതിയെ സമീപിച്ചു. ഇന്ന് സ്പീക്കര് അയോഗ്യരാക്കിയ 13 വിമത എംഎല്‍എമാരാണ് ഹര്‍ജിയുമായി സുപ്രീംകോടതിയിലെത്തിയിരിക്കുന്നത്.രാജി വച്ച തങ്ങളെ അയോഗ്യരാക്കാന് കഴിയില്ലെന്നാണ് എംഎല്‍എമാരുടെ വാദം. സ്പീക്കറുടെ നടപടി സര്‍ക്കാര് താഴെപ്പോയതിലെ പ്രതികാര നടപടിയാണെന്നും എംഎല്‍എമാര് ആരോപിക്കുന്നു.\nകര്‍ണാടകയിലെ 14 എംഎല്‍എമാരെ കൂടി സ്പീക്കര് കെ.ആര്.രമേശ് കുമാര് ഇന്ന് അയോഗ്യരാക്കി. രാജിവച്ച 13 എംഎല്‍എമാരെയും വിശ്വാസവോട്ടെടുപ്പില് പങ്കെടുക്കാതിരുന്ന കോണ്‍ഗ്രസ് എംഎല്‍എ ശ്രീമന്ത് പാട്ടീലിനെയുമാണ് സ്പീക്കര് അയോഗ്യനാക്കിയത്. അയോഗ്യരാക്കപ്പെട്ട എംഎല്‍എമാര്‍ക്ക് തിങ്കളാഴ്ച നടക്കുന്ന വിശ്വാസ വോട്ടെടുപ്പില് പങ്കെടുക്കാന് സാധിക്കില്ല.\nകോണ്‍ഗ്രസിലെ 11 എംഎല്‍എമാരെയും ജെഡിഎസിലെ3എംഎല്‍എമാരെയുമാണ് ഇന്ന് സ്പീക്കര് അയോഗ്യരായി പ്രഖ്യാപിച്ചത്. നേരത്തെ3എംഎല്‍എമാരെ സ്പീക്കര് അയോഗ്യരാക്കിയിരുന്നു. ഇതോടെ അയോഗ്യരാക്കപ്പെട്ട എംഎല്‍എമാരുടെ എണ്ണം 17 ആയി. എംഎല്‍മാരുടെ രാജി ചട്ടപ്രകാരമല്ലെന്ന് സ്പീക്കര് പറഞ്ഞു. ഇവര്‍ക്കെതിരെ പാര്‍ട്ടി വിരുദ്ധ പ്രവര്‍ത്തനങ്ങള്‍ക്ക് പരാതിയും തെളിവുകളും ലഭിച്ചിട്ടുണ്ടെന്നും അദ്ദേഹം വ്യക്തമാക്കി.\nകര്‍ണാകടത്തില് നാളെ വിശ്വാസ വോട്ടെടുപ്പ് നടക്കാനിരിക്കെയാണ് സ്പീക്കറുടെ നടപടിയെന്നതും ശ്രദ്ധേയമാണ്. എന്നാല് നിലവിലെ സാഹചര്യത്തില് അയോഗ്യരായ എംഎല്‍എമാര് സഭയില് ഇല്ലെങ്കിലും ബിജെപിക്ക് ഭൂരിപക്ഷം തെളിയിക്കാന് സാധിക്കും. കര്‍ണാടക മുഖ്യമന്ത്രിയായി ബി.എസ്.യെഡിയൂരപ്പ സത്യപ്രതിജ്ഞ ചെയ്തിരുന്നു.\nപതിനെട്ട് ദിവസം നീണ്ട നാടകങ്ങള്‍ക്കൊടുവിലാണ്, കുമാരസ്വാമി മന്ത്രിസഭ പരാജയം സമ്മതിച്ചത്. തിങ്കളാഴ്ച വിശ്വാസവോട്ടില് പരാജയപ്പെട്ട് സര്‍ക്കാര് വീണതിന് തൊട്ടുപിന്നാലെ, സര്‍ക്കാര് രൂപീകരിക്കാന് അവകാശ വാദവുമായി ബിജെപി രംഗത്തെത്തി. അടുത്തത് സുസ്ഥിര സര്‍ക്കാരായിരിക്കുമെന്നും കര്‍ഷകര്‍ക്ക് ഇനി നല്ല കാലമായിരിക്കുമെന്നുമാണ് യെഡിയൂരപ്പ പ്രതികരിച്ചത്. അടുത്ത സര്‍ക്കാരിന് ആശംസകള് അറിയിച്ചതല്ലാതെ, മറ്റൊന്നും പറയാന് എച്ച്.ഡി.കുമാരസ്വാമി തയ്യാറായില്ല.\nWeb Title: Will approach supreme court rebel karnatka mlas after disqualification


ഖുര്‍ആന് വെളിച്ചം: യേശു ഖുര്‍ആന് സൂക്തങ്ങളില് (2)\n11:43 AM CKLatheef\nഇവിടെ നിങ്ങള് വായിക്കാന് പോകുന്നത്. വിശുദ്ധഖുര്‍ആന് അഞ്ചാം അധ്യായത്തിലെ 109 മുതല് 119 വരെയുള്ള സൂക്തങ്ങളാണ്. രംഗം പരലോകമാണ്. ദൈവം തന്റെ ദൂതന്‍മാരെ വിചാരണ ചെയ്യുകയാണ്. അതില് യേശുവിന്റെ ഊഴം. വായിക്കുക :\n'അല്ലാഹു ദൈവദൂതന്മാരെയെല്ലാം സമ്മേളിപ്പിച്ച്, എന്തുത്തരമാണ് നിങ്ങള്‍ക്ക് ലഭിച്ചത് എന്ന് അവരോട് ചോദിക്കുംനാളില് അവര് ബോധിപ്പിക്കും: 'ഞങ്ങള്‍ക്കറിഞ്ഞുകൂടാ. അദൃശ്യയാഥാര്‍ഥ്യങ്ങളെല്ലാം നീ മാത്രം അറിയുന്നുവല്ലോ.' ഇനി അല്ലാഹു അരുള്‍ചെയ്യുന്ന സന്ദര്‍ഭം സങ്കല്‍പിച്ചുനോക്കുക: ഓ മര്‍യമിന്റെ പുത്രന് ഈസാ, നിനക്കും നിന്റെ മാതാവിനും നാം നല്‍കിയ അനുഗ്രഹങ്ങള് ഓര്‍ക്കുക: നാം പരിശുദ്ധാത്മാവിനാല് നിന്നെ ബലപ്പെടുത്തിയത്. നീ തൊട്ടിലില്‍വെച്ച് ജനങ്ങളോടു സംസാരിച്ചു. പ്രായമായിട്ടും നീ ജനങ്ങളോടു സംസാരിച്ചിരുന്നു. ഞാന് നിനക്ക് വേദവും ദര്‍ശനവും തൗറാത്തും ഇഞ്ചീലും പഠിപ്പിച്ചതും ഓര്‍ക്കുക. നീ എന്റെ അനുമതിയോടെ കളിമണ്ണുകൊണ്ട് പക്ഷിയുടെ രൂപമുണ്ടാക്കുകയും അതില് ഊതുകയും അപ്പോള് എന്റെ ഹിതത്താല് അതു പക്ഷിയായിത്തീര്‍ന്നതും; ജന്മനാ അന്ധനായവനെയും പാണ്ഡുരോഗിയെയും എന്റെ അനുമതിയോടെ സുഖപ്പെടുത്തിയതും; എന്റെ ഹിതത്താല് നീ ശവങ്ങളെ പുറപ്പെടുവിച്ചതും; പിന്നീട് തെളിഞ്ഞ ദൃഷ്ടാന്തങ്ങളുമായി നീ ഇസ്രയേല്‍ജനത്തില് ചെന്നെത്തുകയും അവരിലെ സത്യനിഷേധികള്, ഈ ദൃഷ്ടാന്തങ്ങള് വ്യക്തമായ ആഭിചാരമല്ലാതൊന്നുമേയല്ലെന്നു തള്ളിപ്പറയുകയും ചെയ്തപ്പോള് അവരില്‍നിന്നു ഞാന് നിന്നെ രക്ഷിച്ചതും; എന്നിലും എന്റെ ദൂതനിലും വിശ്വസിക്കണമെന്നു ഞാന് ഹവാരികള്‍ക്കു സൂചന നല്‍കിയതും. അവര് പറഞ്ഞു: 'ഞങ്ങള് വിശ്വസിച്ചിരിക്കുന്നു. ഞങ്ങള് മുസ്‌ലിംകളെന്നു നീ സാക്ഷ്യം വഹിക്കുക.'\n(ഹവാരികളുടെ വിഷയത്തില്) ഈ സംഭവംകൂടി ഓര്‍ക്കുക; എന്തെന്നാല് ഹവാരികള് പറഞ്ഞു: 'ഓ ഈസാ, വിണ്ണില്‍നിന്നു ഞങ്ങള്‍ക്കൊരു ഭക്ഷണത്തളിക ഇറക്കിത്തരുവാന് നിന്റെ നാഥനു കഴിയുമോ?' അപ്പോള് ഈസാ പറഞ്ഞു: 'നിങ്ങള് വിശ്വാസികളെങ്കില് അല്ലാഹുവിനെ ഭയപ്പെടുവിന്.' അവര് പറഞ്ഞു: 'ആ തളികയില്‍നിന്നു ഭുജിക്കുവാനും അങ്ങനെ ഞങ്ങളുടെ ഹൃദയം സംതൃപ്തമാവുകയും താങ്കള് ഞങ്ങളോടു പറഞ്ഞതു സത്യമെന്ന് ദൃഢബോധ്യമാവുകയും അതിനു നേരിട്ട് സാക്ഷികളാവുകയും ചെയ്യുവാനും ഞങ്ങള് ആശിക്കുന്നു.' അപ്പോള് മര്‍യമിന്റെ പുത്രന് ഈസാ പ്രാര്‍ഥിച്ചു: 'ഞങ്ങളുടെ നാഥനായ ദൈവമേ, വിണ്ണില്‍നിന്നു ഞങ്ങള്‍ക്കൊരു ഭക്ഷണത്തളിക ഇറക്കിത്തരേണമേ. അതു ഞങ്ങളുടെ ആദിമര്‍ക്കും അന്തിമര്‍ക്കും ഒരു ആഘോഷവും നിന്നില്‍നിന്നുള്ള ഒരു ദൃഷ്ടാന്തവുമാകട്ടെ. ഞങ്ങള്‍ക്കു നീ അന്നം നല്‍കുക. അന്നദാതാക്കളില് അത്യുത്തമന് നീയല്ലോ!' അല്ലാഹു മറുപടി നല്‍കി: 'ഞാന് നിങ്ങള്‍ക്കത് ഇറക്കിത്തരാം. പക്ഷേ, അനന്തരം നിങ്ങളിലാരെങ്കിലും നിഷേധിക്കുന്നപക്ഷം അവന്നു ഞാന് ലോകത്താര്‍ക്കും നല്‍കാത്ത ശിക്ഷ നല്‍കുന്നതാകുന്നു.'\n(ഈ അനുഗ്രഹങ്ങളെല്ലാം ഓര്‍മിപ്പിച്ചുകൊണ്ട്) അല്ലാഹു ചോദിക്കും, 'ഓ മര്‍യമിന്റെ പുത്രന് ഈസാ, നീ ജനങ്ങളോടു അല്ലാഹുവിനെക്കൂടാതെ എന്നെയും എന്റെ മാതാവിനെയും രണ്ടു ആരാധ്യരായി വരിക്കുവിന് എന്നു പറഞ്ഞിട്ടുണ്ടായിരുന്നുവോ?' അപ്പോള് അദ്ദേഹം മറുപടി പറയും: 'നീയെത്ര പരിശുദ്ധന്! എനിക്ക് അധികാരമില്ലാത്തത് പറയുക എന്റെ ജോലിയായിരുന്നില്ല. ഞാനതു പറഞ്ഞിട്ടുണ്ടെങ്കില് തീര്‍ച്ചയായും നീ അറിഞ്ഞിട്ടുമുണ്ടായിരിക്കുമല്ലോ. എന്റെ മനസ്സിലുള്ളതൊക്കെയും നീ അറിയുന്നു; നിന്റെ മനസ്സിലുള്ളതൊന്നും ഞാന് അറിയുന്നുമില്ല. നീയോ, അദൃശ്യയാഥാര്‍ഥ്യങ്ങളെല്ലാം അറിയുന്നവനല്ലോ. നീ എന്നോടാജ്ഞാപിച്ചിട്ടുള്ളതല്ലാതൊന്നും ഞാന് അവരോടു പറഞ്ഞിട്ടില്ല. അതായത്, എന്റെ നാഥനും നിങ്ങളുടെ നാഥനുമായ അല്ലാഹുവിന് ഇബാദത്തു ചെയ്യുവിന് എന്ന്. ഞാന് അവരില് ഉണ്ടായിരുന്ന കാലത്തോളം അക്കാര്യത്തില് ഞാന് അവരുടെ നിരീക്ഷകനുമായിരുന്നു. നീ എന്നെ തിരിച്ചുവിളിച്ചപ്പോഴോ, അവരുടെ നിരീക്ഷകന് നീ തന്നെ ആയിരുന്നുവല്ലോ. നീ സകല സംഗതികള്‍ക്കും സാക്ഷിയാകുന്നു. നീ അവരെ ശിക്ഷിക്കുന്നുവെങ്കില് അവര് നിന്റെ ദാസന്മാരല്ലോ. നീ അവര്‍ക്ക് മാപ്പരുളുന്നുവെങ്കിലോ, നീ അജയ്യനും അഭിജ്ഞനും തന്നെ.' അപ്പോള് അല്ലാഹു അരുള്‍ചെയ്യും: സത്യവാന്മാരുടെ സത്യസന്ധത ഫലംചെയ്യുന്ന ദിനമത്രേ ഇത്. താഴ്ഭാഗങ്ങളിലൂടെ അരുവികളൊഴുകുന്ന ഉദ്യാനങ്ങള് അവര്‍ക്കുള്ളതാകുന്നു. അതില് അവര് എന്നെന്നും വസിക്കുന്നവരാകുന്നു. അല്ലാഹു അവരില് സംപ്രീതനായിരിക്കുന്നു; അവര് അല്ലാഹുവിലും. അതത്രെ മഹത്തായ വിജയം.'\n4 Response to "യേശു ഖുര്‍ആന് സൂക്തങ്ങളില് (2)"\nഒരു ദൃക്‌സാക്ഷിയെപ്പോലെ എത്ര തെളിഞ്ഞ വിവരണം. ബൈബിള്‍ളില്‍നിന്ന് തനിക്കാവശ്യമുള്ളത് കുത്തിത്തുന്നി അവതരിപ്പിച്ചതോ ഇത്. നാല്‍പത് വയസുവരെ ഇതിനെകുറിച്ചൊന്നും പറയാതെ പെട്ടെന്നോരുനാള് ഇതൊക്കെ പറയാന് തുടങ്ങുകയോ. തുടര്‍ന്ന് ഇതിന്റെ പ്രചരണം ആരംഭിച്ചതോടുകൂടി. നേരിട്ട പരീക്ഷണങ്ങള്, പീഢനം, മൂന്ന് വര്‍ഷത്തെ ഉപരോധം, തുടര്‍ന്ന് മദീനയിലേക്കുള്ള പലായനം ഇതിനിടയിലൊക്കെ യുക്തിഭദ്രമായ രൂപത്തില് അതുല്യമായ സാഹിത്യ ശോഭയോടെ ഈ ഖുര്‍ആന് നിരന്തരം അനര്‍ഘളമായി ആ നാവിലൂടെ പ്രവഹിച്ചുകൊണ്ടിരിക്കുക. അതിനൊക്കെ നിമിത്തമായത് 9ാം വയസില് കുട്ടിയായിരിക്കെ പിതൃവ്യനോട് കൂടെ ശാമിലേക്കുള്ള ഒരു കച്ചവടയാത്രയും അതില് പരിചയപ്പെട്ട ബഹീറാ (ബുഹൈറ) എന്ന ക്രിസ്തിയ പുരോഹിതനുമായിരുന്നുവെന്നാണെങ്കില് മനുഷ്യബുദ്ധിയെയും യുക്തിയെയും നാം വല്ലാതെ പരിഹസിക്കുന്നു എന്ന് പറയേണ്ടിവരും. ഇത് കേവലമൊരു മനുഷ്യന്റെ കഴിവ് മാത്രമാണെങ്കില് ലോകത്തെ മറ്റേത് മനുഷ്യന്റെയും തത്വദര്‍ശനങ്ങളെക്കാള് നാം പിന്‍പറ്റാന് നിര്‍ബന്ധിതനാകുക ഈ അതുല്യ പ്രതിഭാശാലിയുടെതാകും.\nഓര്‍ത്തുനോക്കുക എന്തൊരു വൈരുദ്ധ്യം സ്വന്തം കാര്യത്തില് പോലും 40 വയസ്സുവരെ ഒരു കളവ് പോലും പറഞ്ഞിട്ടില്ലെന്ന് ശത്രുക്കള് പോലും സാക്ഷ്യം വഹിച്ച ഒരാള് ഇപ്രാകരം ഒരു കളവ് കെട്ടിപ്പറയാന് കാരണം. 53 വയസിന് ശേഷം ഏതാനും വിവാഹങ്ങള് നടത്തുന്നതിന് വേണ്ടിയോ. വളര്‍ത്തുപുത്രന്റെ ഭാര്യയെ വിവാഹം ചെയ്യുന്നതിന് വേണ്ടിയോ. ഖുര്‍ആന് അതിന് വേണ്ടികെട്ടിയുണ്ടാക്കിയതാണ് എന്നാണല്ലോ നിഷേധികളുടെ ഭാഷ്യം. നാം ഇങ്ങനെയൊക്കെ ചിന്തിക്കാന് തുടങ്ങിയാല് തോമസ് കാര്‍ലൈന് സൂചിപ്പിച്ച പോലെ മാനവതെയെക്കുറിച്ച് നാം പുനരാലോചന നടത്തേണ്ടിവരും. അദ്ദേഹത്തിന്റെ വാക്കുകള്:\n'മുഹമ്മദിന്റ മേലില് ചാര്‍ത്തുന്ന തിളക്കമാര്‍ന്ന മുഴുവന് പ്രശംസകളും ഹീനവും വഞ്ചനാപരവുമായ ജാലവിദ്യാണെന്നാണോ നാം ധരിക്കേണ്ടത് - എന്നെ സംബന്ധിച്ചിടത്തോളം അങ്ങെനെ വിഭാവനം ചെയ്യാന് കഴിയില്ല - വഞ്ചന ലോകത്തിതുപോലെ വളരുകയും പുഷ്ടിപ്പെടുകയും ചെയ്‌താല് മാനവതയെക്കുറിച്ച് എന്തു ചിന്തിക്കണമെന്നറിയാതെ ഒരാള് പരിപൂര്‍ണമായും അന്തംവിട്ടവനായിത്തീരും.'\nയേശു ജീവിച്ചിരിക്കുന്നെങ്കില് നബിക്കെതിരെ കോപ്പി റൈറ്റ് നു കേസ് കൊടുക്കുമായിരുന്നു..\nയേശു ജീവിച്ചിരുന്നെങ്കില് പ്രവാചകന് മുഹമ്മദ് നബിയെ പിന്‍പറ്റുമായിരുന്നു അദ്ദേഹത്തിന്റെ ദൗത്യത്തില് സഹായിക്കുകയും ചെയ്യുമായിരുന്നു. കാരണം യേശു അപ്രകാരം ദൈവവുമായി കരാര് ചെയ്തിട്ടുണ്ട്. ബൈബിളിന്റെ കോപ്പിയാണ് ഖുര്‍ആന് എന്ന് തോന്നുന്നത് രണ്ടും യഥാവിധി വായക്കാത്തതുകൊണ്ടാണ്.\nകാരണം യേശു അപ്രകാരം ദൈവവുമായി കരാര് ചെയ്തിട്ടുണ്ട്\nഅങ്ങിനെ ഖുറാനില് ഉണ്ട് എന്ന് പറയുന്നതല്ലേ കൂടുതല് ശരിയായ പ്രസ്താവന?


കൊച്ചിയിൽ യുവതിക്ക് നേരെ കാമുകൻ നടത്തിയത് അതിക്രൂരത. കണ്ണിൽ മുളക് വെള്ളം തളിച്ചു മൂത്രം കുടിപ്പിച്ചു ദിവസങ്ങളോളം പീഡിപ്പിച്ചു.\nHomekochiകൊച്ചിയിൽ യുവതിക്ക് നേരെ കാമുകൻ നടത്തിയത് അതിക്രൂരത. കണ്ണിൽ മുളക് വെള്ളം തളിച്ചു മൂത്രം കുടിപ്പിച്ചു ദിവസങ്ങളോളം പീഡിപ്പിച്ചു.\nകൊച്ചി: കൊച്ചിയില് ഇരുപത്തേഴുകാരിയെ കാമുകന് ദിവസങ്ങളോളം ഫ്ലാറ്റില് തടഞ്ഞുവച്ച് ക്രൂരപീഡനത്തിന് ഇരയാക്കി. ദേഹമാസകലം പരിക്കേറ്റ യുവതി രക്ഷപ്പെട്ടത് കാമുകന് ഫ്ലാറ്റിന് പുറത്തിറങ്ങിയ തക്കത്തിന്. എറണാകുളം മറൈന്‍ഡ്രൈവിലെ ഫ്ലാറ്റില് കഴിഞ്ഞ മാര്‍ച്ചിലാണ് സംഭവം. യുവതിയുടെ പരാതിയില് തൃശൂര് സ്വദേശി മാര്‍ട്ടിന് ജോസഫിനെതിരെ എറണാകുളം സെന്‍ട്രല് പൊലീസ് കേസെടുത്തെങ്കിലും ഇയാളെ പിടികൂടാനായില്ല.\nഎറണാകുളത്ത് ജോലി ചെയ്യുമ്ബോഴാണ് യുവതി മാര്‍ട്ടിന് ജോസഫിനെ പരിചയപ്പെടുന്നത്. ഇതു പിന്നീട് അടുത്ത സൗഹ‌ൃദമായി. കഴിഞ്ഞ ലോക്ഡൗണില് കൊച്ചിയില് കുടുങ്ങിപ്പോയതോടെ യുവതി മാര്‍ട്ടിന് ജോസഫിനൊപ്പം നഗരത്തിലെ ഫ്ളാറ്റില് താമസിക്കാന് തീരുമാനിച്ചു.\nഒരു വര്‍ഷത്തോളം ഭാര്യാഭര്‍ത്താക്കന്മാരെ പോലെയാണ് ഇവര് കഴിഞ്ഞിരുന്നത്. മാര്‍ട്ടിന് മറ്റൊരു യുവതിയുമായി ബന്ധമുണ്ടെന്ന് കണ്ടെത്തിയ യുവതി ഇതു ചോദ്യം ചെയ്തു. അതിനു ശേഷമാണ് യുവതിയെ ക്രൂരപീഡനത്തിന് ഇരയാക്കിയത്. ഫെബ്രുവരി 15 മുതല് മാര്‍ച്ച് എട്ട് വരെയുള്ള കാലയളവിലായിരുന്നു പീഡനം അരങ്ങേറിയത്. യുവതിയുടെ സ്വകാര്യ ദൃശ്യങ്ങള് ഇതിനിടെ ഇയാള് പകര്‍ത്തിയിരുന്നു. ഫ്ലാറ്റിന് പുറത്ത് പോവുകയോ പീഡന വിവരം മറ്റാരോടെങ്കിലും പറയുകയോ ചെയ്താല് വീഡിയോ പുറത്ത് വിടുമെന്നായിരുന്നു ഭീഷണി.\nപരാതി ലഭിച്ചയുടന് മാര്‍ട്ടിനെ അന്വേഷിച്ച് മറൈന്‍ഡ്രൈവിലെ ഫ്ളാറ്റിലെത്തിയെങ്കിലും അവിടെ നിന്ന് കടന്നിരുന്നതായി എറണാകുളം സെന്‍ട്രല് പൊലീസ് പറഞ്ഞു. പിന്നീട് പ്രതിയുടെ തൃശൂരിലെ വീട്ടിലെത്തിയെങ്കിലും കണ്ടെത്താനായില്ല. ഒരാഴ്ചയോളം പൊലീസ് തൃശൂരില് തമ്ബടിച്ചിരുന്നു. കൊവിഡും ലോക്ഡൗണും അന്വേഷണത്തെ ബാധിച്ചെന്നാണ് പൊലീസ് പറയുന്നത്. പ്രതി മുന്‍കൂര് ജാമ്യം തേടി ഹൈക്കോടതിയെ സമീപിച്ചിട്ടുണ്ട്\nC.K.AYAMU. June 9, 2021 at 3:05 AM\nകാമുകി എന്ന പേര് സ്വയം സ്വീകരിച്ചാൽ ഒരു യുവതിക്കു മറ്റൊരു പുരുഷന്റെ ഭാര്യാപദം സ്വയം ലഭ്യമാകുന്ന വല്ല നിയമമോ കീഴ്‌വഴക്കാമോ നമ്മുടെ നാട്ടിലുണ്ടോ ?. കുറേക്കാലമായി ഭാര്യാഭർത്താക്കന്മാരെപ്പോലെ (വിവാഹം കഴിക്കാതെ ) ഈ സ്ത്രീ ഇയാളോടൊപ്പം ജീവിക്കുന്നു . അപ്പോൾ അത് പോലെ വിവാഹം കഴിക്കാതെ അയാളോടൊപ്പം ജീവിക്കാനുള്ള അവകാശം മറ്റൊരു സ്ത്രീക്ക് ഇല്ലാതാകുന്നത് ഏതു നിയമത്തിന്റെ അടിസ്ഥാനത്തിലാണ് . എന്തിന്റെ അടിസ്ഥാനത്തിലാണ് ഈ യുവാവിന്റെ പുതിയൊരു സ്ത്രീയിമായിയുള്ള ബന്ധത്തെ പഴയ കാമുകി എന്ന് സ്വയമവകാശപ്പെടുന്നവൾ ചോദ്യം ചെയ്യുന്നത് ?. വിവാഹം കഴിക്കാതെ ഒരന്യ പുരുഷന്റെ കൂടേ കഴിയാൻ തനിക്കുള്ള അവകാശം അതേപോലെ മറ്റൊരു സ്ത്രീക്കും ഇവർ അനുവദിച്ചു കൊടുക്കേണ്ടതല്ലേ ?. ഇത് നിയമപരമായ വിവാഹം ഒന്നുമല്ലല്ലോ . ആദ്യം വന്ന കാമുകിയും രണ്ടാമത് വന്ന കാമുകിയും തമ്മിൽ നിയമപരമായി എന്താണ് വ്യത്യാസം ?. പ്രിവിലേജിൽ വല്ല ഏറ്റക്കുറച്ചിലുകളും ഉണ്ടോ ? . ഏകപത്നീവൃതം ഹിന്ദുക്കൾക്കും കൃസ്‌തിയാനികൾക്കും നിയമമനുസരിച്ചു നിർബന്ധമാണ് . പക്ഷേ ഏകകാമുകീവൃതം നിയമത്തിലുണ്ടോ ആവോ ?. ഏതായാലും എറണാകുളം കാമുകൻ കാആമുകിയെ ശാരീരികമായും മാനസികമായും പീഡിപ്പിച്ചത് തീരെ ശരിയായില്ല . വിവാഹേതര ബന്ധങ്ങൾ എത്ര പഴക്കമുള്ളതാണെങ്കിലും രണ്ടിലൊരാൾക്ക് താൽപ്പര്യം ഇല്ലാതാകുന്നത്തോടെ പരസ്പരം അവകാശവാദങ്ങൾക്കൊന്നും മുതിരാതെ പിരിഞ്ഞുപോകുകയാണ് ചെയ്യേണ്ടത് . അല്ലാത്തപക്ഷം രണ്ടുപേരും വയലന്റാവുകയും അത് മർദ്ദനങ്ങളിലും പരിക്കുകളിലും പരസ്പരാരോപണങ്ങളിലും ചെന്നെത്തുക സ്വാഭാവികമാണല്ലോ. അതിനൊന്നും ഇടകൊടുക്കാതെ ബഹുമാനപ്പെട്ട ഒന്നിച്ചു താമസിക്കുന്ന കാമുകീകാമുകന്മാർ ആ ബന്ധം തുടങ്ങിയത് പോലെത്തന്നെ ആരുമറിയാതെ ബന്ധം ദയവായി അവസാനിപ്പിക്കണം . അല്ലെങ്കിൽത്തന്നെ പോലീസുകാരുടെ വർക്ക് ലോഡ് ഓരോരോ കാരണങ്ങളാൽ ദിവസം തോറുമല്ല മിനിട്ട് തോറുമാണ് കൂടിക്കൂടി വരുന്നത് . "കല്ല് കണ്ടേടത്ത് കൈക്കോട്ടു പിൻവലിക്കണം" എന്ന് പഴയ കാലത്തെ കർഷകർക്കിടയിൽ ഒരു പഴഞ്ചൊല്ലുണ്ട് . വിവാഹം കഴിക്കാതെയുള്ള ഈ ഒരുമിച്ചുള്ള ജീവിതവും ഒരുതരം കൃഷിയായി കണക്കാക്കണം . താൽപ്പര്യക്കുറവ് എന്ന കല്ല് കണ്ണിൽപ്പെട്ടാലുടനെ അവിടെവെച്ചുടനെ കൈക്കോട്ടു പിൻവലിച്ചു കൃഷി ഉപേക്ഷിക്കുന്നതാണ് കാമുകന്മാർക്കും കാമുകിമാർക്കും ഉത്തമം . മർദ്ദനം ഒരു കാരണവശാലും ചെയ്യരുത് . അഹിംസായിലൂന്നി നിന്നുകൊണ്ടുള്ള വിവാഹേതര ബന്ധങ്ങളാണ് ഏറ്റവും ഉൽകൃഷ്ടം . ഹിംസ എല്ലാനിലക്കും നികൃഷ്ടം തന്നെ.


മുല്ലാ നാസറുദ്ദീന് കഥകള് - കിളിച്ചെപ്പ് | കുട്ടികൾക്കായി ഒരു വഴികാട്ടി\nHome » മുല്ലാ നാസറുദ്ദീന് കഥകള് » മുല്ലാ നാസറുദ്ദീന് കഥകള്\nഎല്ലാവര്‍ക്കും പങ്കെടുക്കാവുന്ന കുതിരപ്പന്തയം നടക്കുന്ന സ്ഥലത്തേക്ക് വളരെ സാവകാശം നടക്കുന്ന ഒരു കാളയുടെ പുറത്തുകയറി മുല്ല വന്നെത്തി. എല്ലാവരും ചിരിച്ചു: 'കാളയ്ക്ക് ഓടാനാവില്ല.'\n'പക്ഷേ, ഞാനതു കണ്ടിട്ടുണ്ട്. ഒരു കൊച്ചുകുട്ടിയായിരിക്കുമ്പോള് ഇത് കുതിരയേക്കാള് വേഗത്തില് ഓടിയിരുന്നു.'- മുല്ല പറഞ്ഞു. 'ഇപ്പോള് കൂടുതല് വളര്‍ന്ന സ്ഥിതിക്ക് കൂടുതല് വേഗതയില് ഓടാന് കഴിയേണ്ടതല്ലേ?'\nനാസറുദ്ദീന് തെരുവില്‍നിന്ന് വളരെ വിലപിടിച്ച ഒരു മോതിരംകിട്ടി. അത് സ്വന്തമാക്കണമെന്ന് കലശലായ മോഹം. പക്ഷേ, അങ്ങനെ വല്ലതും കണ്ടുകിട്ടുന്ന ആരും ചന്തസ്ഥലത്തുചെന്ന് അക്കാര്യം മൂന്നുതവണ വിളിച്ചുപറയണമെന്നാണ് നിയമം. എന്നിട്ടും കണ്ടുകിട്ടിയില്ലെങ്കില് അത് കിട്ടിയവനെടുക്കാം.\nമുല്ല പുലര്‍ച്ചയ്ക്ക് മൂന്നു മണിക്ക് അങ്ങാടിയില്‍ചെന്ന് തനിക്കു മോതിരം കിട്ടിയകാര്യം വിളിച്ചുപറഞ്ഞു.\nമൂന്നാമത്തെ വിളിയോടെ ഉണര്‍ന്നെണീറ്റ ആളുകള് തെരുവുകളിലേക്ക് കുതിച്ചെത്തി. അവര്‍ക്ക് കാര്യമെന്താണെന്ന് വ്യക്തമായില്ല.\n'എന്താണ് മുല്ലാ സംഗതി?'- അവര് ചോദിച്ചു.\nനാസറുദ്ദീന് പറഞ്ഞു: 'മൂന്നുതവണ ആവര്‍ത്തിക്കാനേ നിയമം അനുശാസിക്കുന്നുള്ളൂ. നാലാംതവണ ആവര്‍ത്തിക്കുന്നത് നിയമവിരുദ്ധമാണ്. പക്ഷേ, ഞാന് നിങ്ങളോട് വേറൊരു കാര്യം പറയാം -ഞാനിപ്പോള് ഒരു രത്‌നമോതിരത്തിന്റെ ഉടമയാണ്.'\nചന്തയിലെത്തിയ മുല്ല പക്ഷികളെ വില്പനയ്ക്ക് വെച്ചിരിക്കുന്നതു കണ്ടു. ഓരോ പക്ഷിക്കും അഞ്ഞൂറു റിയാലാണ് വില. മുല്ല വിചാരിച്ചു -എന്റെ പക്ഷി ഇതിനേക്കാള് വലുതാണ്. അതിന് ഇതിനേക്കാള് അധികം വിലകിട്ടണം.\nപിറ്റേന്ന് തന്റെ പ്രിയപ്പെട്ട പിടക്കോഴിയേയുംകൊണ്ട് ചന്തയിലെത്തി. പക്ഷേ, ആരും അതിന് അമ്പതു റിയാലില് കൂടുതല് വില പറഞ്ഞില്ല. മുല്ല തൊള്ളയിടാന് തുടങ്ങി:\n'ജനങ്ങളേ, ഇതെന്തൊരു മര്യാദകേടാണ്? ഇന്നലെ ഇതിന്റെ പകുതി വലിപ്പമുള്ള പക്ഷികളെ നിങ്ങള് ഇതിന്റെ പത്തിരട്ടി വിലയ്ക്കാണല്ലോ വാങ്ങിയത്.'\nആരോ വിശദീകരിച്ചുകൊടുത്തു. 'നാസറുദ്ദീന്, അതൊക്കെ തത്തകളായിരുന്നു. അവയ്ക്ക് കൂടുതല് വിലകിട്ടും. അവ സംസാരിക്കും.'\n'വിഡ്ഢീ' -നാസറുദ്ദീന് ഒച്ചവെച്ചു: അവയ്ക്കു സംസാരിക്കാന് കഴിയും എന്നതുകൊണ്ട് നീ അവയെ കൂടുതല് വിലമതിക്കുന്നു. ഈ പക്ഷി അദ്ഭുതകരമായ ചിന്തകളുള്ളപ്പോഴും ചിലച്ച് മറ്റുള്ളവരെ ശല്യപ്പെടുത്തുന്നില്ല. എന്നിട്ട് നീ അതിനെ തള്ളിപ്പറയുന്നു!'\nആ രണ്ടു പെണ്‍കുട്ടികളില് ആരെ കല്യാണം കഴിക്കണം എന്ന കാര്യത്തെപ്പറ്റി ഒരു തീരുമാനത്തിലെത്താന് മുല്ലയ്ക്കു കഴിഞ്ഞില്ല. ഒരിക്കല് അവര് രണ്ടുപേരുംകൂടി ഒന്നിച്ചുവന്നു മുല്ലയോടു ചോദിച്ചു: 'കൂട്ടത്തില് ആരെയാണ് നിങ്ങള് കൂടുതല് സ്‌നേഹിക്കുന്നത്?'\nമുല്ല പറഞ്ഞു: 'ഈ ചോദ്യം ഒരു പ്രായോഗിക സന്ദര്‍ഭത്തെ മുന്‍നിര്‍ത്തി ചോദിക്കൂ.'\n'ഞങ്ങള് രണ്ടിലൊരാള് പുഴയില് വീണാല് നിങ്ങള് ആരെയാണ് രക്ഷിക്കുക?'- ചെറുപ്പക്കാരിയും സുന്ദരിയുമായ പെണ്ണ് ചോദിച്ചു.\nതടിച്ചി എങ്കിലും പണക്കാരിയായ മറ്റേ പെണ്ണിനെ നോക്കി മുല്ല ചോദിച്ചു: 'ഓമനേ, നിനക്കു നീന്താനറിയാം, ഇല്ലേ?'\nനാസറുദ്ദീന് ചന്തയില്‍വെച്ച് ഒരു ചുമട്ടുകാരനോടു പറഞ്ഞു: 'ഈ ചാക്കെടുത്ത് എന്റെ വീട്ടിലെത്തിക്കൂ.'\nഅയാള് വിനയത്തോടെ പറഞ്ഞു: 'താങ്കള് പറയുന്നതെന്തും ഞാന് ചെയ്യാം. എവിടെയാണ് താങ്കളുടെ വീട്?'\nനാസറുദ്ദീന് അമ്പരന്ന് അയാളെ നോക്കി. 'നീ ഒരു വകതിരിവുകെട്ട തെമ്മാടിയും കൊള്ളക്കാരനുമാണെന്നു തോന്നുന്നു. എന്റെ വീട് എവിടെയാണെന്ന് എപ്പോഴെങ്കിലും ഞാന് നിന്നോടു പറയുമെന്ന് നീ വിചാരിക്കുന്നുണ്ടോ?'\nഅര്‍ധരാത്രി.നാട്ടുവെളിച്ചം മാത്രമേയുള്ളൂ. തോട്ടത്തില് വെളുത്ത എന്തോ ഒന്നു കണ്ടു. നാസറുദ്ദീന് അമ്പും വില്ലും എടുത്തുചെന്ന് ആ വസ്തുവിനെ എയ്തു. അതുകഴിഞ്ഞ് അതെന്താണെന്നു നോക്കാന് പുറമേക്കു പോയി. ഏതാണ്ട് തകര്‍ന്ന മട്ടിലാണ് മടങ്ങിവന്നത്. അദ്ദേഹം ഭാര്യയോടു പറഞ്ഞു:\n'അതൊരു നേര്‍ത്ത പ്രയോഗമായിരുന്നു. എങ്കിലും ഒന്നാലോചിച്ചുനോക്കൂ. അവിടെ ഉണങ്ങാനിട്ട എന്റെ വെള്ളക്കുപ്പായത്തിനകത്ത് ഞാനുണ്ടായിരുന്നെങ്കില്, എന്താ കഥ? നേരെ ഹൃദയം തുളച്ചാണ് ആ അമ്പ് പോയത്.'\nനാസറുദ്ദീന്റെ കുഞ്ഞുങ്ങള് വീട്ടുമുറ്റത്തിരുന്ന് കളിക്കുകയായിരുന്നു. അതില് ഏറ്റവും ഇളയ കുഞ്ഞിനോട് ആരോ ചോദിച്ചു.\nആ കുട്ടി ഉടനെ മറുപടി പറഞ്ഞു: 'ഇനിയും കണ്ണുതുറന്നിട്ടില്ലാത്ത കന്നുകുട്ടി.'\nആനന്ദോന്മത്തനായിത്തീര്‍ന്ന മുല്ല അവനെ വാരിയെടുത്ത് ഉമ്മ വെച്ചു.\n'ഇതു കേട്ടോ നിങ്ങള്? അവന്റെ പിതാവിനെപ്പോലെത്തന്നെ. ഞാന് ഇക്കാര്യം ഒരിക്കലും അവനോടു പറഞ്ഞിട്ടില്ല. അതവന് സ്വന്തമായി ഉണ്ടാക്കിയതാണ്.'\nനാസറുദ്ദീന്റെ കൊഴുത്ത ആട്ടിന്‍കുട്ടിയെ കണ്ട് അയല്‍വാസികള്‍ക്ക് കൊതിയൂറി. അതിനെ കൊന്ന് വിരുന്നൊരുക്കാന് അവര് പലതവണ മുല്ലയെ പ്രേരിപ്പിച്ചു. അതിനൊന്നും അദ്ദേഹം വഴങ്ങിയില്ല. എല്ലാ പദ്ധതികളും പരാജയപ്പെട്ടപ്പോള് അടുത്ത 24 മണിക്കൂറിനകം ലോകാവസാനമാണെന്ന് അവര് മുല്ലയെ ബോധ്യപ്പെടുത്തി.\n'ശരി, നമുക്ക് അതിനെ തിന്നുകളയാം.'\nഅങ്ങനെ, ആടിനെ ശരിപ്പെടുത്തി. കേമമായ വിരുന്നു നടന്നു.\nതീറ്റി കഴിഞ്ഞ ഉടനെ കുപ്പായങ്ങളൊക്കെ ഊരിവെച്ച് അവര് വിശ്രമിക്കാന് കിടന്നു. ആ തളര്‍ച്ചയില് അവരെല്ലാം മയങ്ങിപ്പോയി. അവര് ഉണര്‍ന്നുനോക്കിയപ്പോള് എല്ലാവരുടെയും കുപ്പായങ്ങള് മുല്ല തീയിട്ടു കഴിഞ്ഞിരുന്നു.\nമുല്ല അവരോടു സമാധാനമായി ചോദിച്ചു:\n'സഹോദരന്മാരേ, നാളെ ലോകാവസാനമല്ലേ? അപ്പോള്‍പ്പിന്നെ എന്തിനാണ് നമുക്കൊക്കെ കുപ്പായം?'\nനാസറുദ്ദീന് ഒരു ശ്മശാനത്തില് അലഞ്ഞുനടക്കുകയായിരുന്നു. അദ്ദേഹം കാലുതെറ്റി ഒരു പഴയ ശവക്കുഴിയിലേക്കു വീണു. താന് മരിച്ചിരുന്നുവെങ്കില് എന്തു സംഭവിക്കുമായിരുന്നു എന്ന് മുല്ല ആലോചിച്ചുതുടങ്ങുമ്പോഴേക്ക് ഒരു ശബ്ദം കേട്ടു. മരണാനന്തരം ശവക്കുഴിയില്‍വെച്ച് കണക്കു ചോദ്യത്തിനു വരുന്ന മുന്‍കര്-നകീര് മലക്കുകള് തന്റെ നേരെ വരികയാണ് എന്നു മുല്ല വിചാരിച്ചു. അത് ഒട്ടകസംഘം കടന്നുപോകുന്നതിന്റെ ശബ്ദമായിരുന്നു.\nമുല്ല കുഴിയില്‍നിന്ന് പുറത്തേക്ക് ചാടി ഒരു മതിലിന്മേല് ചെന്നു വീണു. ഈ ബഹളത്തില് ഒട്ടകങ്ങള് വെകളിയെടുത്തോടി. ശുണ്ഠിപിടിച്ച ഒട്ടകയാത്രക്കാര് മുല്ലയെ കണക്കിന് പ്രഹരിച്ചു.\nഅസഹ്യമായ വേദനയോടെ മുല്ല വീട്ടിലേക്കോടി. വീട്ടിലെത്തിയപാടെ ഭാര്യ ചോദിച്ചു:\n'എന്താണ് വല്ലാതിരിക്കുന്നത് ? വൈകാന് കാരണമെന്ത്?'\n'ഞാന് മരിച്ചുപോയിരുന്നു' -മുല്ല പറഞ്ഞു.\nസകലതും മറന്ന് അദ്ദേഹത്തിന്റെ ഭാര്യ 'അതെങ്ങനെയുണ്ട് ' എന്നു ചോദിച്ചു.\n'ഒട്ടും മോശമല്ല. ഒട്ടകങ്ങളെ ഉപദ്രവിക്കരുത് എന്നു മാത്രം. ഉപദ്രവിച്ചാല് അവര് നിങ്ങളെ തല്ലും.'\nസന്തോഷം ഉണ്ടാക്കുവാനുള്ള വഴി\nഒരു സഞ്ചാരി വളരെ നിരാശനായി വഴിയരികില് ഇരിക്കുന്നത് മുല്ല കണ്ടു. എന്താണ് പ്രശ്‌നം എന്നദ്ദേഹം അന്വേഷിച്ചു.\n'സഹോദരാ, എനിക്ക് ജീവിതത്തില് ഒന്നിനും താല്‍പ്പര്യമില്ല '- അയാള് പറഞ്ഞുതുടങ്ങി: 'എനിക്ക് അളവില്ലാത്ത സമ്പത്തുണ്ട്. സൗകര്യങ്ങള് എനിക്കു മടുത്തു. വീട്ടില് ഞാന് അനുഭവിക്കുന്ന ജീവിതത്തെക്കാളും കൗതുകകരമായി വല്ലതും കണ്ടുകിട്ടുമോ എന്ന് അന്വേഷിച്ചിറങ്ങിയതാണ് ഞാന്. ഇതുവരെയും ഒരു സന്തോഷവും കണ്ടെത്തിയില്ല.'\nമറ്റെന്തെങ്കിലും പറയുംമുമ്പ് നാസറുദ്ദീന് പൊടുന്നനെ അയാളുടെ പണക്കിഴി കടന്നെടുത്ത് ഓടിക്കളഞ്ഞു. ആ പ്രദേശം മുല്ലയ്ക്കു നല്ല പരിചയമുണ്ടായിരുന്നതിനാല് വളഞ്ഞുതിരിഞ്ഞ വഴിയിലൂടെ ഓടി വളരെ വേഗം സഞ്ചാരിയുടെ കണ്ണില്‍നിന്ന് മറഞ്ഞു. മറ്റൊരു വളഞ്ഞവഴിക്ക് അദ്ദേഹം നേരത്തേ സഞ്ചാരി ഇരുന്ന സ്ഥലത്ത് തന്നെ എത്തി. അപ്പോഴും അയാള് മുല്ല പോയ വഴി പിന്തുടര്‍ന്ന് ഓടുകയായിരുന്നു.\nനാസറുദ്ദീന് പണക്കിഴി, നേരത്തേ സഞ്ചാരി ഇരുന്ന സ്ഥലത്ത് വെച്ച് ഒരു മരത്തിന്റെ മറവില് ഒളിച്ചിരുന്നു.\nകുറച്ച് കഴിഞ്ഞപ്പോള് പണക്കിഴി നഷ്ടപ്പെട്ടതിന്റെ വ്യസനവും ഓട്ടത്തിന്റെ ക്ഷീണവും ഒക്കെയായി സഞ്ചാരി നേരത്തേ ഇരുന്ന സ്ഥലത്ത് തിരിച്ചെത്തി. അവിടെ തന്റെ സഞ്ചി കണ്ടപ്പോള് അയാള് ആഹ്ലാദാരവത്തോടെ അത് ചാടിപ്പിടിച്ചു.\nഅത് കണ്ട് മുല്ലാ നാസറുദ്ദീന് സ്വയം പറഞ്ഞു: 'സന്തോഷം ഉണ്ടാക്കുവാനുള്ള ഒരു വഴിയാണിത്.'\nനാസറുദ്ദീനും ശിഷ്യനുംകൂടി യാത്രപോവുകയായിരുന്നു. വഴിവക്കിലുള്ള വലിയ വീടുകളുടെ പടിവാതില്‍ക്കല് അവര് ചെന്നു മുട്ടും. ഊരു തെണ്ടുന്ന ഭിക്ഷുക്കളായ 'ദര്‍വീശു'കളുടെ രൂപഭാവങ്ങളുള്ള രണ്ടുപേര്‍ക്കും വീട്ടുകാര് വേണ്ടത്ര ഭക്ഷണവും വെള്ളവും കൊടുത്തു.\nഅപ്പോഴൊക്കെ നാസറുദ്ദീന് ആവുന്നത്ര ഭക്ഷണം കഴിച്ച് കിടന്നുറങ്ങും. ശിഷ്യന് ഒരു പ്രത്യേക രീതിയിലാണ് ഭക്ഷണം കഴിക്കുന്നത്. അല്പം ഭക്ഷണം കഴിക്കും, പിന്നെ ലേശം വെള്ളം കുടിക്കും, അതുകഴിഞ്ഞ് അല്പമൊന്ന് നടക്കും, പിന്നെയും വന്നിരുന്ന് അല്പം ഭക്ഷണം കഴിക്കും, വീണ്ടും ലേശം വെള്ളം കുടിക്കും, അത് കഴിഞ്ഞ് നടക്കും.\nപലേടത്തും ഈ ഭക്ഷണരീതി ആവര്‍ത്തിച്ചു കണ്ടപ്പോള് ഒരു ദിവസം മുല്ല 'എന്താണിങ്ങനെ' എന്നു ചോദിച്ചു.\n'ഉസ്താദ്, ഞാന് ആദ്യം അല്പം ഭക്ഷണം കഴിക്കും. അത് വയറ്റില് അമര്‍ന്നുകിട്ടുന്നതിനുവേണ്ടി ലേശം വെള്ളം കുടിക്കും. അതെല്ലാം ഒന്ന് ശരിയായിക്കിട്ടാന് അല്പം നടക്കും-അങ്ങനെയാവുമ്പോള് ധാരാളം ഭക്ഷണം ചെല്ലും.'\nഇതുകേട്ട് ശുണ്ഠിവന്ന നാസറുദ്ദീന് തന്റെ മെതിയടി ഊരി ശിഷ്യന്റെ തലയ്ക്കു ചുട്ട ഒരടി വെച്ചുകൊടുത്തു:\n'ദുഷ്ടാ, ഇത്രയും വിലപിടിച്ച ഒരു രഹസ്യജ്ഞാനം എന്നില് നിന്ന് മറച്ചുവെയ്ക്കുവാന് നിനക്കെങ്ങനെ ധൈര്യംവന്നു? അതുകൊണ്ട് മാത്രം എനിക്കെത്ര ഭക്ഷണം നഷ്ടപ്പെട്ടുപോയി?'\nനാസറുദ്ദീന് നോക്കിനടത്തുന്ന നാട്ടിന്‍പുറത്തെ ചായപ്പീടികയിലേക്ക് നായാട്ടിനു പോകുന്ന വഴിയില് അവിചാരിതമായി മഹാരാജാവ് നായാട്ടു സംഘത്തോടൊപ്പം എഴുന്നള്ളി. അവര് മുട്ടപൊരിച്ചതു വേണമെന്ന് ആവശ്യപ്പെട്ടു.\nമുല്ലയെ പരിചയമുണ്ടായിരുന്ന മഹാരാജാവ് ചോദിച്ചു: 'ഞങ്ങളുടെ ഭക്ഷണത്തിന് എത്ര പൈസ തരണം, മുല്ലാ? '\n'തിരുമേനീ, ആയിരം പൊന്ന്.'\nമഹാരാജാവ് പുരികക്കൊടി ഉയര്‍ത്തിക്കൊണ്ടു ചോദിച്ചു:\n'എന്താ, ഈ ഭാഗത്ത് മുട്ടയ്ക്ക് വില വളരെ കൂടുതലാണോ? മുട്ട ഇവിടെ അത്ര ദുര്‍ല്ലഭമാണോ? '\n'ഇവിടെ ദുര്‍ല്ലഭമായിട്ടുള്ളത് മുട്ടയല്ല, രാജസന്ദര്‍ശനങ്ങളാണ്.'\nഒരു ചങ്ങാതിയോടൊപ്പം നാസറുദ്ദീന് ചായപ്പീടികയിലെത്തി. പണം ലാഭിക്കുവാന് വേണ്ടി അവര് ഒരു പാത്രം വഴുതിനങ്ങ പകുത്തു കഴിക്കാന് തീരുമാനിച്ചു. വഴുതിനങ്ങ വെറുതെ പുഴുങ്ങിയതു വേണോ, മസാലചേര്‍ത്തതു വേണോ എന്നതിനെപ്പറ്റി അവര് തമ്മില് തര്‍ക്കമായി. തര്‍ക്കം ഒരുപാടുനേരം നീണ്ടുനിന്നു.\nവിശപ്പുകൊണ്ടും ക്ഷീണംകൊണ്ടും വലഞ്ഞ നാസറുദ്ദീന് അവസാനം വഴങ്ങി. അദ്ദേഹം മസാല ചേര്‍ക്കാതെ വെറുതെ പുഴുങ്ങിയ വഴുതിനങ്ങ കൊണ്ടുവരാന് ആവശ്യപ്പെട്ടു.\nചങ്ങാതി അപ്പോഴേക്കും ക്ഷീണംമൂലം തലകറങ്ങി വീണു. നാസറുദ്ദീന് ചാടിയെണീറ്റു.\n'മുല്ലാ, നിങ്ങള് വൈദ്യനെ വിളിക്കാന് പോവുകയാണോ?' -അടുത്തിരുന്ന ഒരാള് വിളിച്ചുചോദിച്ചു.\n'വിഡ്ഢീ! ഞാന് അടുക്കളയിലേക്കാണ്. വഴുതിനങ്ങ മസാല ചേര്‍ത്തതു മതി എന്നുപറയാന്.'\nവിഡ്ഢിയും ക്രൂരനുമായ രാജാവ് നാസറുദ്ദീനോടു കല്പിച്ചു: 'ഒരു സൂഫിയാണെന്ന് തെളിയിച്ചില്ലെങ്കില് നിങ്ങളെ ഞാന് തൂക്കിക്കൊല്ലും.'\n'ഞാന് വിചിത്രമായ കാഴ്ചകള് കാണുന്നു'-പൊടുന്നനെ മുല്ല പറഞ്ഞു: 'അതാ ആകാശത്തില് ഒരു സ്വര്‍ണപ്പക്ഷി, ഭൂമിക്കടിയില് ഭൂതങ്ങള്.'\n'എങ്ങനെയാണ് നിങ്ങള് ഖരവസ്തുക്കള്‍ക്കുള്ളിലൂടെ കാണുക? എങ്ങനെ ആകാശവിദൂരതയിലേക്ക് നോക്കാന് കഴിയും? '\n'അതിനാകെ ആവശ്യമുള്ളത് അല്പം ഭയമാണ്.'\nനാസറുദ്ദീന് പറഞ്ഞു: 'ഒരു ദിവസം ഞാന് രാജധാനിയില് ഇരിക്കുമ്പോള് ഒരാള് ഗംഭീരനായ ഒരു കുതിരയെ കൊണ്ടുവന്ന് രാജകുമാരന് കാഴ്ചവെച്ചു. അത് അത്രമാത്രം ഉയരവും ഊക്കുമുള്ള കുതിരയായിരുന്നു. ആര്‍ക്കും അതിന്റെ പുറത്തുകയറി സഞ്ചരിക്കാനായില്ല. പെട്ടെന്ന് ആവേശത്തോടെ ഞാന് വിളിച്ചുപറഞ്ഞു: ഈ കൂറ്റന് കുതിരയുടെ പുറത്തുകയറി സഞ്ചരിക്കാന് നിങ്ങള്‍ക്കാര്‍ക്കും ധൈര്യമുണ്ടാവില്ല. നിങ്ങള്‍ക്കാര്‍ക്കും അതിന്റെ മുതുകില് ഇരിക്കാന്‍പോലും കഴിയില്ല. അതും പറഞ്ഞ് ഞാന് മുന്നോട്ടുപോയി...'\nആരോ ചോദിച്ചു: 'എന്നിട്ടെന്തു സംഭവിച്ചു?'\nമുല്ല പറഞ്ഞു: 'എനിക്കും അതു സാധിച്ചില്ല.'\nഎന്തോ വീഴുന്ന ശബ്ദം കേട്ട് മുല്ലയുടെ ഭാര്യ ഓടിച്ചെന്നു.\n'എന്താ, എന്തു പറ്റി? '\n'ഓ. ബേജാറാകാനൊന്നുമില്ല. എന്റെ കുപ്പായം മുകളിലെ ജനാലയില്‍നിന്ന് താഴേക്ക് വീണതാണ് '-മുല്ല സമാധാനിപ്പിച്ചു.\n'അതിനിത്ര ശബ്ദമോ? '\n'ങ്ആ... കുപ്പായത്തിനകത്ത് അപ്പോള് ഞാനും ഉണ്ടായിരുന്നു.'\n0 Comments for "മുല്ലാ നാസറുദ്ദീന് കഥകള്"


ഇന്ത്യ - ന്യൂസിലന്‍ഡ് രണ്ടാം ടി-ട്വന്റി ഇന്ന്; ഇന്ത്യയുടെ ലക്ഷ്യം ചരിത്ര വിജയം - Kannur Varthakal\nHome / Sports / ഇന്ത്യ - ന്യൂസിലന്‍ഡ് രണ്ടാം ടി-ട്വന്റി ഇന്ന്; ഇന്ത്യയുടെ ലക്ഷ്യം ചരിത്ര വിജയം\nഇന്ത്യ - ന്യൂസിലന്‍ഡ് രണ്ടാം ടി-ട്വന്റി ഇന്ന്; ഇന്ത്യയുടെ ലക്ഷ്യം ചരിത്ര വിജയം\nUnknown Saturday, November 04, 2017 Sports\nരാജ്കോട്ട്: ഇന്ത്യയും ന്യൂസിലന്ഡും തമ്മിലുള്ള ട്വന്റി20 ക്രിക്കറ്റ് പരമ്പരയിലെ രണ്ടാമത്തെ മത്സരം ഗുജറാത്തിലെ രാജ്കോട്ടില് ഇന്നു നടക്കും. വൈകിട്ട് ഏഴു മുതല് നടക്കുന്ന മത്സരം സ്റ്റാര് സ്പോര്ട്സ് 1,3ചാനലുകളില് തത്സമയം കാണാം. ഇന്നു ജയിച്ചാല് ഇന്ത്യക്കു മൂന്ന് മത്സരങ്ങളുടെ പരമ്പര നേടാം. ഏകദിനത്തിലെ നേട്ടത്തോടെ ഇന്ത്യ തുടര്ച്ചയായി ഏഴു പരമ്ബരകള് നേടിയിരുന്നു. രാജ്കോട്ടിലെ ജയം ഇന്ത്യയുടെ പരമ്ബര നേട്ടം എട്ടിലെത്തിക്കും.\nഡല്ഹിയില് നടന്ന ഒന്നാം ട്വന്റി20 ഇന്ത്യ 53 റണ്ണിനു ജയിച്ചിരുന്നു. ന്യൂസിലന്ഡിനെതിരേ ട്വന്റി20 യിലെ ആദ്യ ജയമെന്ന ആശ്വാസവുമായാണു വിരാട് കോഹ്ലിയും സംഘവും ഇന്നു കളിക്കാനിറങ്ങുന്നത്.\nരാജ്കോട്ടിനു നഗരത്തിനു സമീപമുള്ള കന്ധേരിയിലെ സൗരാഷ്ട്ര ക്രിക്കറ്റ് അസോസിയേഷന് സ്റ്റേഡിയം ബാറ്റിങ്ങിനു പേരുകേട്ടതാണ്. ഡല്ഹിയിലെപ്പോലെ റണ് മഴയ്ക്കുള്ള എല്ലാ സാധ്യതകളും കളിയെഴുത്തുകാര് പ്രവചിച്ചിട്ടുണ്ട്. ഇവിടെ നടക്കുന്ന രണ്ടാമത്തെ രാജ്യാന്തര ട്വന്റി20 മത്സരമാണിത്. 2013 ഒക്ടോബറില് ഓസ്ട്രേലിയയ്ക്കെതിരേ നടന്ന ആദ്യ ട്വന്റി20 യില് ഇന്ത്യ ജയിച്ചിരുന്നു. രണ്ട് ഏകദിനങ്ങള്ക്കും 2013 ലും 2015 ലും രാജ്കോട്ട് വേദിയായി. ഇംഗ്ലണ്ടും ദക്ഷിണാഫ്രിക്കയും എതിരാളികളായ മത്സരത്തില് ഇന്ത്യ തോല്വിയറിഞ്ഞു. ഇവിടെ ഇന്ത്യയും ഇംഗ്ലണ്ടും തമ്മില് ടെസ്റ്റ് മത്സരവും കളിച്ചു. ന്യൂസിലന്ഡിനെതിരേ ഏകദിന പരമ്ബര നേടിയ (2-1) ആത്മവിശ്വാസവും ഇന്ത്യക്കു കൂട്ടാണ്. മൂന്നാം ട്വന്റി20 തിരുവനന്തപുരത്തെ ഗ്രീന്ഫീല്ഡ് സ്റ്റേഡിയത്തില് ഏഴിനു നടക്കും. ഇന്ത്യന് നായകന് വിരാട് കോഹ്ലി ട്വന്റി20 യില് രണ്ടായിരം തികയ്ക്കാനുള്ള പുറപ്പാടിലാണ്. റണ് വേട്ടയില് രണ്ടാമനായ ശ്രീലങ്കയുടെ മുന് താരം തിലകരത്നെ ദില്ഷനെ (1889 റണ്) മറികടക്കാന് കോഹ്ലിക്കു 12 റണ് കൂടി മതി. ന്യൂസിലന്ഡിന്റെ മുന് നായകന് ബ്രണ്ടന് മക്കല്ലമാണ് ട്വന്റി20 യിലെ ടോപ് സ്കോറര്. 2140 റണ്ണാണ് മക്കല്ലം അടിച്ചെടുത്തത്.\nലെഗ് സ്പിന്നര് യുത്സവേന്ദ്ര ചാഹാല് ഈ വര്ഷം ട്വന്റി20 യില് ഏറ്റവും കൂടുതല് വിക്കറ്റെടുക്കുന്ന ബൗളറാകാനുള്ള പുറപ്പാടിലാണ്. ഏഴു കളികളിലായി 14 പേരെയാണു ചാഹാല് വീഴ്ത്തിയത്. ഒന്പത് കളികളില്നിന്ന് 17 വിക്കറ്റെടുത്ത വെസ്റ്റിന്ഡീസിന്റെ കെസ്റിക് വില്യംസും 10 കളികളില്നിന്ന് 17 വിക്കറ്റെടുത്ത അഫ്ഗാനിസ്ഥാന്റെ റഷീദ് ഖാനുമാണു ചാഹാലിനു മുന്നിലുള്ളത്. ട്വന്റി20 യില് ഒന്നാംറാങ്കില് തുടരാന് ന്യൂസിലന്ഡിന് തുടര്ന്നുള്ള രണ്ട് മത്സരങ്ങളിലും ജയം അനിവാര്യമാണ്. പരമ്ബര നേടിയാല് അവര്ക്ക് ഒന്നാംസ്ഥാനത്തു തുടരാം. വെറ്ററന് പേസര് ആശിഷ് നെഹ്റ വിരമിച്ചതോടെ യുവതാരം മുഹമ്മദ് സിറാജിന് സാധ്യത തെളിഞ്ഞു. പരീക്ഷണത്തിനു മുതിര്ന്നാല് സിറാജ് ഇന്ന് അരങ്ങേറ്റം കുറിക്കും. കഴിഞ്ഞ ദിവസം ശ്രേയസ് അയ്യര് അരങ്ങേറിയെങ്കിലും മികവ് തെളിയിക്കാനുള്ള അവസരം ലഭിച്ചില്ല. കഴിഞ്ഞ മത്സരത്തില് ഓപ്പണര്മാരായ രോഹിത് ശര്മ, ശിഖര് ധവാന് എന്നിവരുടെ വെടിക്കെട്ട് ബാറ്റിങ് മൂലം മറ്റു ബാറ്റ്സ്മാന്മാര്ക്ക് അവസരം കിട്ടിയില്ല. ഇരുവരും ചേര്ന്ന് 158 റണ്ണിന്റെ റെക്കോഡ് കൂട്ടുകെട്ടുണ്ടാക്കിയിരുന്നു.


saudu arabia implemented new laws for better behavior in public place | സൗദിയിലെ പൊതു ഇടങ്ങളിൽ ഇന്നുമുതൽ ഇടപെടുന്നത് സൂക്ഷിച്ചും കണ്ടുമാകണം; മാന്യമായ വസ്ത്രവും പെരുമാറ്റവും വേണം; പൊതു സ്ഥലങ്ങളിലും വാഹനങ്ങളിലും എഴുതുകയോ വരയ്ക്കുകയോ ചെയ്താലും പണികിട്ടും; സൗദി അറേബ്യയുടെ സംസ്‌കാരവും പാരമ്പര്യവും മുന്നോട്ടുവെക്കുന്ന മൂല്യങ്ങളും രീതികളും മാനിക്കാൻ എല്ലാവരും ബാധ്യസ്ഥരാണെന്ന കാഴ്‌ച്ചപ്പാടോടെ നിയമം കർശനമാക്കുമ്പോൾ നൽകേണ്ടി വരിക 5000 റിയാൽവരെ പിഴയായി - MarunadanMalayali.com\nMay 25, 2019 | 09:11 AM IST | Permalink\nറിയാദ്: സൗദി അറേബ്യയിലെ പൊതുസ്ഥലങ്ങളിൽ അപമര്യാദയായി പെരുമാറിയാൽ ഇനിമുതൽ നൽകേണ്ടി വരിക വൻ പിഴ. രാജ്യത്ത് പൊതു ഇടങ്ങളിൽ മാന്യതയും മര്യാദയും ഉറപ്പാക്കാൻ പുതിയ വ്യവസ്ഥകൾ ഇന്നു മുതൽ പ്രാബല്യത്തിൽ വന്നു. നിയമം ലംഘിക്കുന്നവർക്ക് 5000 റിയാൽ വരെ പിഴചുമത്തുമെന്ന് അധികൃതർ അറിയിച്ചു. സഭ്യത ലംഘിക്കുന്ന തരത്തിലുള്ള വസ്ത്രങ്ങൾ ധരിച്ചു പൊതു സ്ഥലങ്ങളിൽ വരുന്നതും ശിക്ഷാർഹമായ കുറ്റമാണ്.\nപൊതു മര്യാദകൾ ലംഘിക്കുന്ന തരത്തിലുള്ള ചിത്രങ്ങളും അടയാളങ്ങളുമുള്ള വസ്ത്രങ്ങൾ ധരിക്കുന്നതും കുറ്റകരമാണ്. പൊതു സ്ഥലങ്ങളിലെ ചുമരുകളിലും വാഹനങ്ങളിലും എന്തെങ്കിലും വരച്ചു വെയ്ക്കുന്നതും പിഴ ലഭിക്കുന്ന കുറ്റമാണ്. പൊതു സ്ഥലങ്ങൾ സന്ദർശിക്കുന്നവർക്ക് ഉപദ്രവമാകുന്ന തരത്തിലുള്ള വാക്കുകൾ ഉപയോഗിക്കുന്നതും ശിക്ഷാർഹമായ കുറ്റമാണ്.\nപൊതു സ്ഥലങ്ങളിലെ മോശം പെരുമാറ്റം ഒഴിവാക്കുന്നതിനും സമൂഹത്തിലെ മൂല്യങ്ങൾക്ക് അനുസൃതമായ ശീലങ്ങളും പെരുമാറ്റ രീതികളും പ്രോത്സാഹിപ്പിക്കുന്നതിനുള്ള പത്തു വകുപ്പുകളാണ് ഇത് സംബന്ധിച്ച ബൈലോയിലുള്ളത്. സൗദി അറേബ്യയുടെ സംസ്‌കാരവും പാരമ്പര്യവും മുന്നോട്ടുവെക്കുന്ന മൂല്യങ്ങളും രീതികളും മാനിക്കാൻ എല്ലാവരും ബാധ്യസ്ഥരാണ്. സഭ്യത ലംഘിക്കുന്ന തരത്തിലുള്ള വസ്ത്രങ്ങൾ ധരിച്ച് പൊതുസ്ഥലങ്ങളിൽ വരുന്നത് ശിക്ഷാർഹമാണ്. പൊതുമര്യാദകൾ ലംഘിക്കുന്ന തരത്തിലുള്ള ചിത്രങ്ങളും അടയാളങ്ങളുമുള്ള വസ്ത്രങ്ങളും അനുചിതമായവയിൽ ഉൾപ്പെടും.\nപൊതുസ്ഥലങ്ങളിലെ ചുമരുകളിലും വാഹനങ്ങളിലും എന്തെങ്കിലും വരച്ചിട്ടാലും പിഴ വിധിക്കാം. പൊതുസ്ഥലങ്ങൾ സന്ദർശിക്കുന്നവർക്ക് ഉപദ്രവമാകുന്ന തരത്തിലുള്ള വാക്കുകൾ പ്രയോഗിച്ചാലും ശിക്ഷാർഹമാണ്. മാർക്കറ്റുകൾ, വാണിജ്യ കോംപ്ലക്സുകൾ, ഹോട്ടലുകൾ, റെസ്റ്റോറന്റുകൾ, കഫേകൾ, മ്യൂസിയങ്ങൾ, തിയേറ്ററുകൾ, സ്റ്റേഡിയങ്ങൾ, പാർക്കുകൾ, റോഡുകൾ, ബീച്ചുകൾ തുടങ്ങി ജനങ്ങൾ സൗജന്യമായോ ചാർജ് നൽകിയോ ഉപയോഗിക്കുന്ന എല്ലാ കേന്ദ്രങ്ങളും പൊതുസ്ഥലങ്ങളിൽ ഉൾപ്പെടും.\nഈ വ്യവസ്ഥകൾ ലംഘിക്കുന്നവർക്ക് 5000 റിയാൽ വരെ പിഴ ലഭിക്കും. നിയമം ലംഘിക്കുന്നവർ ഒരുവർഷത്തിനുള്ളിൽ കുറ്റം ആവർത്തിച്ചാൽ പിഴ തുക ഇരട്ടിയാകും. എന്നാൽ പിഴ ശിക്ഷക്ക് വിധിക്കപ്പെടുന്നവർക്കു ബന്ധപ്പെട്ട അഡ്‌മിനിസ്ട്രേറ്റീവ് കോടതിയിൽ അപ്പീൽ നല്കാൻ ഇതുസംബന്ധിച്ച ബൈലോ വ്യവസ്ഥചെയ്യുന്നുണ്ട്.\nബൈലോയിലെ വ്യവസ്ഥകൾ നടപ്പാക്കുന്നതിനും ലംഘകരിൽനിന്ന് പിഴ ഈടാക്കുന്നതിനുമുള്ള സംവിധാനം സൗദി ടൂറിസം കമ്മീഷനുമായി ചേർന്ന് ആഭ്യന്തര മന്ത്രാലയം ഒരുക്കും. നിയമത്തിലെ വ്യവസ്ഥാകൾ നടപ്പിലാക്കുന്നതിന് സ്വകാര്യ കമ്പനികളിലെ സെക്യരിറ്റി ഗാർഡുകളുടെ സേവനം ഉപയോഗപ്പെടുത്തുമെന്നും ശൂറ കൗൺസിൽ അംഗം ഡോ. മൗദി അൽ മദ്ഹാബ് പറഞ്ഞു.


മോഹന്‍ലാലിനെതിരായ ആനക്കൊമ്പ് കേസ്: പിന്‍വലിക്കുമെന്ന് ആഭ്യന്തരവകുപ്പ്, അറിയില്ലെന്ന് വനം മന്ത്രി |\nTuesday, February 25, 2020 2:16 PM IST\nതിരുവനന്തപുരം: മോഹന്‍ലാലിനെതിരായ ആനക്കൊമ്പ് കേസ് പിന്‍വലിക്കാന് തടസമില്ലെന്ന് ആഭ്യന്തരവകുപ്പ്. ഇക്കാര്യം ചൂണ്ടിക്കാട്ടി ആഭ്യന്തരവകുപ്പ് എന്‍ഒസി പുറത്തിറക്കി. മോഹന്‍ലാല് നല്‍കിയ അപേക്ഷ പരിഗണിച്ചാണ് നപടി.\nഎന്നാൽ ഇത് സംബന്ധിച്ച് അറിവൊന്നുമില്ലെന്ന നിലപാടിലാണ് വനംവകുപ്പ്. ഇതേക്കുറിച്ച് തനിക്കറിയില്ലെന്ന് വനംമന്ത്രി കെ.രാജു പറഞ്ഞു. കേസ് പിന്‍വ ലിക്കാന് തീരുമാനമെടുത്തിട്ടില്ല. ഇതു സംബന്ധിച്ച് ആഭ്യന്തരവകുപ്പ് എടുത്ത തീരുമാനത്തില് നിയമവകുപ്പിന്‍റെ അഭിപ്രായം ആരായണം. അതിനുശേഷം മാത്രമായിരിക്കും അന്തിമതീരുമാനമെടുക്കു- മന്ത്രി പറഞ്ഞു.\nഎന്നാല് കേസ് പിന്‍വലിക്കുന്നതു സംബന്ധിച്ച ആഭ്യന്തര വകപ്പിന്‍റെ കത്ത് അന്വേഷണ ഉദ്യോഗസ്ഥന് ലഭിച്ചിട്ടുണ്ട്. പെരുമ്പാവൂര് മജിസ്‌ട്രേറ്റ് കോടതിയിലെ കേസ് സര്‍ക്കാര് പിന്‍വലിക്കുന്നതുമായി ബന്ധപ്പെട്ട് പുറപ്പെടുവിച്ച എന്‍ഒസിയുടെ പകര്‍പ്പ് വവിധ വകുപ്പുകള്‍ക്ക് അയച്ചതായി ആഭ്യന്തരവകുപ്പ് വ്യക്ത മാക്കി. എന്നാല് വനംവകുപ്പിന് ഈ കത്ത് ലഭിച്ചട്ടില്ലെന്നാണ് ഉദ്യോഗസ്ഥര് പറയുന്നത്.\nവന്യജീവി സംരക്ഷണ നിയമപ്രകാരം എടുത്ത കേസ് പിന്‍വലിക്കണമെന്നാവശ്യപ്പെട്ട് മോഹന്‍ലാല് സര്‍ക്കാരിന് രണ്ടു തവണ അപേക്ഷ നല്‍കിയിരുന്നു. തുടര്‍ന്ന് കേസ് പിന്‍വലിക്കാമെന്ന് ഡിജിപി നിയമോപദേശം നല്‍കി. ഇതിന്‍റെ അടിസ്ഥാനത്തില് പെരുമ്പാവൂര് മജിസ്‌ട്രേറ്റ് കോടതിയിലെ കേസ് പിന്‍വലിക്കുന്ന തില് എതിര്‍പ്പില്ലെന്ന് കാണിച്ച് എറണാകുളം കളക്ടര്‍ക്ക് അഡീഷണല് ചീഫ് സെക്രട്ടറി കത്തയച്ചിരുന്നു.\nലക്നോ: ഉത്തര്‍പ്രദേശിലെ ചിത്രകൂടില് ബസും ട്രക്കും കൂട്ടിയിടിച്ചു. ഞായറാഴ്ച രാവിലെയാണ് അപകടം നടന്നത്...


പ്രായപൂർത്തിയാകാത്ത പെൺകുട്ടിയെ പീഡിപ്പിച്ച് ഗർഭിണിയാക്കി; യുവാവ് അറസ്റ്റിൽ - Rashtrabhoomi\nNo Comments on പ്രായപൂർത്തിയാകാത്ത പെൺകുട്ടിയെ പീഡിപ്പിച്ച് ഗർഭിണിയാക്കി; യുവാവ് അറസ്റ്റിൽ\nഇടുക്കി: പതിനാലുകാരിയെ പീഡിപ്പിച്ച് ഗർഭിണിയാക്കി, പ്രായപൂര്‍ത്തിയാകാത്ത പെണ്‍കുട്ടിയെ സൗഹൃദം നടിച്ച് പീഡിപ്പിച്ച കേസില് യുവാവ് പിടിയിൽ. ഇടുക്കി ഉപ്പുതറയില് കണ്ണംപടി, കത്തിതേപ്പന് സ്വദേശി ബിനീഷ് മോഹനനാണ് പിടിയിലായത്. പീഡനത്തിന് ഇരയായ പെണ്‍കുട്ടിക്ക് ദേഹാസ്വസ്ഥ്യം വന്നതിനെ തുടർന്ന് ആശുപത്രിയിൽ പ്രവേശിപ്പിച്ചിരുന്നു.\nതുടര്‍ന്ന് ഡോക്ടര് നടത്തിയ പരിശോധനയിലാണ് 14 വയസ്സുകാരിയായ പെണ്‍കുട്ടി ഗര്‍ഭിണിയാണെന്ന വിവരം പുറത്തറിയുന്നത്. ഉടന് തന്നെ ഡോക്ടര് ഉപ്പുതറ പോലീസില് വിവരമറിയിക്കുകയും കട്ടപ്പനയില് നിന്നുള്ള വനിതാ പോലീസ് ഉദ്യോഗസ്ഥര് കുട്ടിയുടെ മൊഴി രേഖപ്പെടുത്തുകയുമായിരുന്നു.\nഎന്നാൽ സൗഹൃദം നടിച്ച് വീട്ടിലെത്തിയ ബിനീഷ് തന്നെ പീഡിപ്പിക്കുകയായിരുന്നുവെന്നും നിരവധി തവണ പീഡിപ്പിച്ചിട്ടുണ്ടെന്നുമാണ് പെൺകുട്ടി മൊഴി നൽകിയത്. കുട്ടികള്‍ക്കെത്തിരെയുള്ള അതിക്രമങ്ങള് തടയുന്നതിനുള്ള പോക്‌സോ വകുപ്പ് പ്രകാരമാണ് ബിനീഷിനെതിരെ കേസെടുത്തത്.


ദേശീയപാതയോരത്ത് കൈകൾ മുറിച്ചു മാറ്റിയ നിലയിൽ നഗ്നമായ മൃതശരീരം: കൊലപാതകമെന്ന് പ്രാഥമിക അനുമാനം. | Kerala Speaks\nദേശീയപാതയോരത്ത് കൈകൾ മുറിച്ചു മാറ്റിയ നിലയിൽ നഗ്നമായ മൃതശരീരം: കൊലപാതകമെന്ന് പ്രാഥമിക അനുമാനം.\nപാലക്കാട്: കോഴിക്കോട് – പാലക്കാട് തച്ചമ്ബാറയില് ദേശീയപാതയോരത്ത് കൈകള് മുറിച്ചുമാറ്റി നഗ്നമായ നിലയില് പുരുഷന്റെ മൃതദേഹം കണ്ടെത്തി. അഴുകിയ നിലയിലാണ് മൃതദേഹം. തച്ചമ്ബാറ പുതിയ പെട്രോള് പമ്ബിന് സമീപത്തായാണ് 45 വയസ് പ്രായം തോന്നിക്കുന്ന പുരുഷന്റെ മൃതദേഹം കണ്ടെത്തിയത്. മൃതദേഹത്തിന് ഒരാഴ്ചയോളം പഴക്കമുണ്ടെന്നാണ് പൊലീസ് നിഗമനം.\nഞായറാഴ്ച രാവിലെ പത്ത് മണിയോടെയാണ് മൃതദേഹം നാട്ടുകാരുടെ ശ്രദ്ധയില്‍പ്പെട്ടത്. തുടര്‍ന്ന് പൊലീസില് വിവരമറിയിക്കുകയായിരുന്നു. നഗ്നമായനിലയില് കമിഴ്ന്ന് കിടക്കുന്ന രീതിയിലായിരുന്നു മൃതദേഹം. കൈകള് മുറിച്ചുമാറ്റിയ നിലയിലായിരുന്നു. കാലുകള് മുറിച്ചെടുക്കാന് ശ്രമിച്ചതായും പ്രാഥമിക പരിശോധനയില് കണ്ടെത്തി.\nസ്ഥലത്തെത്തി പരിശോധന നടത്തിയ പൊലീസ് ഇന്‍ക്വസ്റ്റ് നടപടികള് പൂര്‍ത്തിയാക്കി. ഒരാഴ്ചയ്ക്കിടെ മണ്ണാര്‍ക്കാട്, തച്ചമ്ബാറ ഭാഗങ്ങളില്‍നിന്ന് ആരെയും കാണാതായതായി പരാതിയൊന്നുമില്ലെന്നാണ് പൊലീസ് പറയുന്നത്. ദേശീയപാത കടന്നുപോകുന്ന പ്രദേശമായതിനാല് മറ്റെവിടെയോവെച്ച് കൊല നടത്തിയശേഷം മൃതദേഹം തച്ചമ്ബാറയില് ഉപേക്ഷിച്ചതാകാമെന്നാണ് നിഗമനം. സംഭവത്തില് അന്വേഷണം ആരംഭിച്ചതായി പൊലീസ് പറഞ്ഞു.\nPrevious articleഗർഭിണിയായിരിക്കെ ലൈംഗികബന്ധത്തിന് നിർബന്ധിച്ചു: ഭർത്താവിനെ ഭാര്യ വിഷം കൊടുത്തു കൊന്നു; സംഭവം തമിഴ്നാട്ടിൽ.\nNext articleഒരു മന്ത്രി അധിക്ഷേപകരമായി സംസാരിച്ചു: മന്ത്രിക്കെതിരെ പരാതിയുമായി പി എസ് സി റാങ്ക് ഹോൾഡേഴ്സ്; സമരക്കാരുമായി ഇന്ന് ചർച്ച നടത്തിയത് മന്ത്രി കടകംപള്ളി സുരേന്ദ്രൻ.\nകുതിരാനിൽ ചരക്കു ലോറി നിയന്ത്രണംവിട്ട് വാഹനങ്ങളിലേക്ക് പാഞ്ഞുകയറി; രണ്ടു മരണം; ഗതാഗതം തടസ്സപ്പെട്ടു.\nവേമ്പനാട്ട് കായലിൽ നാലു ദിവസം പഴക്കമുള്ള പെൺകുട്ടിയുടെ മൃതദേഹം കണ്ടെത്തി :കൊലപാതമെന്നു സംശയം